Dhivehin muzaahara kurumun fuluhunnah varah aniyavey, bidheyseen...\nފުލުހުންގެ މުއައްސަސާ އިސްލާހު ކުރުން\nދިވެހިން މުޒާހަރާ ކުރުމުން ފުލުހުންނަށް ވަރަށް އަނިޔާވޭ، ބިދޭސީން މުޒާހަރާ ކުރާއިރު!؟\nޒަމާނުންސުރެން ކުޑަކުދިންނަށް ޖިންސީ ގޯނާ ކުރަމުންދާ ކަމަށް ބުނާއިރު، މިބޭފުޅުން ފުލުހުންގެ ހިދްމަތުގައި އުޅުއްވާތާވެސް ޒަމާންތަކެއް ވެއްޖެ\nމުޒާހަރާ ކުރާ ބިދޭސީން ފުލުހުންނަށް ހަމަލާދެނީ ދަގަނޑާއި ލަޓިބުރި އަދި ސިމެންތި ގާ ބޭނުން ކޮށްގެން، ފުލުހުންނަށް އަދި މާބޮޑު އަނިޔާއެއް ނުވާ ކަމަށްވޭ\nމޭޑޭގެ މުޒާހަރާގައި ދިވެއްސެއް އެއްލި ފެންފުޅިއަކުން ދައުވާކޮށް، ޖަލަށްލި، ޖަލަށްލި އެކަކު ކަރެކްޝަންސްގެ އިހުމާލުން ވަނީ ނިޔާވެފައި\nކ. މާލެ | 13 ޖުލައި 2020 | ހޯމަ 19:01 | 6,419\nމިއަދު ހުޅުމާލޭގައި ބިދޭސީން ކުރި މުޒާހަރާގެ ތެރެއިން: ބިދޭސީން ލައްވާ މަސައްކަތް ކުރުވުމަށްފަހު، މުސާރަ ނުދޭ މައްސަލައަކީ ބޮޑު މައްސަލައެއް، މުސާރަ ނުދޭ ފަރާތްތައް ހޯދާ ހަރުކަށި ފިޔަވަޅު އަޅަންޖެހޭ - ރާއްޖެއެމްވީ\nދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީ އަލުން އެކުލަވާލަން ޖެހުނީ ދިވެހިރާއްޖޭގައި ޑިމޮކްރަސީ ގާއިމުކޮށް، ރާއްޖޭގެ ޖަލުތަކުގައި ކުރަމުންދާ އަނިޔާތައް ހުއްޓުވައި، އަދުލްއިންސާފު ގާއިމު ކުރުމަށެވެ. ރާއްޖޭގައި ސިޔާސީ ޕާޓީތައް އުފެއްދުމާއި، ގިނަ ސިޔާސީ ޕާޓީތަކުން ރިޔާސީ ކެންޑިޑޭޓުން ވާދަކޮށް، ރައީސްކަމުގެ މަގާމަށް ގެންނަވާނެ ބޭފުޅެއް ކަނޑައެޅުމަށް ދިވެހިރައްޔިތުންނަށް ހުޅުވާލުން ވެގެންދިޔައީ، ރާއްޖެ އިސްލާހީ މަގަށް އެޅުމުގެ ފެށުން ގޮތުގަ އެވެ. ނަމަވެސް އައު ގާނޫނުއަސާސީއަށް 12 އަހަރު ވާންދާއިރު، ރާއްޖެ އިސްލާހުވާތަން ފެންނަމުން ދާކަމާމެދު ދިވެހި ގިނަ ރައްޔިތުންގެ މެދުގައި ސުވާލު އުފެދެއެވެ.\nފުރަތަމަ، ފުލުހުންނާއި ސިފައިން މެދުވެރިކޮށް، އޭރުގެ އިދިކޮޅު، އަދި ކުރީގެ 30 އަހަރު ވެރިކަންކުރި ބޭފުޅުން ނިކުމެ، ކުރީ ބަޣާވާތެކެވެ. އެ ބަޣާވާތާއެކު، ދިވެހި ފުލުހުންގެ އަނިޔާވެރިކަން އިހުނަށްވުރެ ބޮޑުވެ، މަގުމަތިން، ރޯމާ ދުވާލު ފެންނަން ފެށިއެވެ. ބުނަން މިއުޅެނީ ރާއްޖެ އިސްލާހު ކުރަން ބޭނުންނަމަ، ފުރަތަމަ، ކަމަކަށް ފުލުހުންގެ މުއައްސަސާ އިސްލާހު ކުރަންޖެހޭ ވާހަކައެވެ. އެއީ ދިވެހި ދައުލަތުގެ އެންމެ މުހިއްމު ތަންފީޒީ އިދާރާއެވެ. ގިނަ ކަންކަމުގެ ތަހުގީގުތައް ހިންގަނީ ފުލުހުންނެވެ.\nފުލުހުންގެ މުއައްސަސާގައި އިސްކޮށް ތިއްބެވި ގިނަ ބޭފުޅުންނަކީ، 20، 30 އަހަރު ފުލުހުންގެ ހިދްމަތުގައި އުޅުއްވި ބޭފުޅުންނެވެ. ގައުމު އިސްލާހު ނުކުރެވުނުތަނުގައި، ކުރީގެ ރައީސް މުހައްމަދު ނަޝީދުގެ ވެރިކަން ބަޣާވާތަކުން ވައްޓާލަން އޭރު އިދިކޮޅު ސިޔާސީ ޕާޓީތަކުންކުރި ދަތުރުގައި އެންމެ އިސް ބައިވެރިޔަކީ ދިވެހި ފުލުހުންނެވެ. މިއީ މީހަކު ގަބޫލުކުރިއަސް ނުކުރިއަށް ހަގީގަތެވެ. އެއީ އަހަރުމެންގެ ދެ ލޯ ކުރިމަތިން ފެނުނު މަންޒަރެވެ. މީހަކު ދެއްކި ވާހަކައެއް ނޫނެވެ. ލޮލަށް ފެނުނު މަންޒަރުތަކާއި ކަންފަތަށް އިވުނު އަޑުތައް ދޮގެއް ނުކުރެވޭނެއެވެ.\nމިހާތަނަށް ބެލިބެލުމުން، އަދި ބައެއް ފަރާތްތަކުން ވެސް ފުލުހުންގެ މުއައްސަސާގެ ތެރޭގައި އެމްޑީޕީއަށް ނުރުހޭ ގިނަ އަދަދެއްގެ އޮފިސަރުން އުޅެއެވެ. ނުރުހުމުގެ މައްސަލަ، އެއްފަރާތުގައި ބާއްވާށެވެ. މައްސަލައަކީ އަމަލުންވެސް އެކަން ދައްކާތީއެވެ. މާބޮޑަށް ޒާތީ ވަނީއެވެ.\nމިހާރު ފުލުހުންގެ އެންމެ އިސް މަގާމު ފިޔަވާ، ޑެޕިއުޓީ ކޮމިޝަނަރ އޮފް ޕޮލިސް އާއި އެސިސްޓަންޓް ކޮމިޝަނަރ އޮފް ޕޮލިސްގެ މަގާމުގައި ތިއްބެވި އޮފިސަރުންނަށް ބެލިޔަސް އެކަން ވަރަށް ސާފުވާނެއެވެ. އެބޭފުޅުން7ފެބްރުއަރީ 2012 އާއި ޖެހިގެން އައި 8 ފެބްރުއަރީ އާއި އަދި ބަޣާވާތަކުން ވެރިކަން ވައްޓާލުމަށްފަހު، ވެރިކަމަަށް އަރާވަޑައިގެންނެވި، ޑރ. މުހައްމަދު ވަހީދު ހަސަން މަނިކުގެ ސަރުކާރައި، އަދި ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު ކަންކަން ހިނގާފައިވާ ގޮތަށް ބަލެމުން ވަރަށް ރަނގަޅަށް މިބުނާ ކަންކަން ސާފުވާނެއެވެ.\nއެެހެންކަމުން، އަނެއްކާވެސް، އެމްޑީޕީގެ ވެރިކަމެއް، ރާއްޖޭގައި އޮތުމަކީ، އެ ބޭފުޅުންގެ ލަގޮނޑިއަށް ކެއްވާވަރުގެ ކަމަކަށްވާނެ ކަމާމެދު، ޝައްކު އުފެދެއެވެ. މިއަދުވެސް، މިބުނާ އޮފިޝަރުން މަގާމުތަކުގައި ތިއްބެވިއިރު، އެ ބޭފުޅުންގެ އިހުލާސްތެރިކަން އަދިއެއް ނުފެނެއެވެ.\nމާތަޖުރިބާކާރު އަދި 20، 30 އަހަރު ހިދްމަތް ކުރެއްވި ކަމަށް ބުނާ އެ އޮފިޝަރުންނަށް މިހާތަނަށް ގައުމަށް ކޮށްނުދެވުނު ކަމެއް، ކޮށްދެއްވަފާނެ ކަމަށްބަލާ، މަގާމުގައި ބައިތިއްބައިގެން، ޒަމާނުއްސުރެން ރާއްޖޭގައި ހިންގަމުންދާ ކުޑަކުދިންނާއި އަންހެނުންނަށް ޖިންސީ ގޯނާއާއި އަނިޔާދޭ މައްސަލަތަކަށް ހުއްޓުވޭނެ ކަމާމެދު ޝައްކު އުފެދޭތީއެވެ. އެއީ މިހާތަނަށް އެބޭފުޅުން ތިއްބަވައިގެން މިކަމަށް ހައްލެއް ގެނެވިފައިނުވާތީއެވެ.\nދެން ބުނަންވީ މިކަމުގައި ފުލުހުންނަށް ކުރެވޭނެ ކަމެއް ނެތޭ ހެއްޔެވެ. އަދި އެފަދަ ކުށްތައް ހުއްޓޭނީ، އެފަދަ ކުށްތައް ކުރާ މީހުން އެކަންކުރުން ހުއްޓާލި ދުވަހަކުންތޯއެވެ. އެެހެންކަމަށް ވާނަމަ، މިގައުމުގައި ފުލުހުން ތިބުމުގެ ބޭނުމެއް އެބައޮތްތޯއެވެ.\nއަނެއް މައްސަލައަކީ، ބިދޭސީންގެ މައްސަލައެވެ. ރާއްޖޭގައި2ލައްކައަށްވުރެ ގިނަ ބިދޭސީން އުޅޭކަމަށް ބުނާއިރު، ސީދާ އަދަދެއް ދައުލަތުގެ އެއްވެސް އިދާރާއަކަށް ނޭނގެއެވެ. ގަވާއިދާ އެއްގޮތަށް 150،000 ބިދޭސީން އުޅޭ ކަމަށްބުނާއިރު، ގަވާއިދާ ހިލާފަށް 63،000 އެއްހާ ބިދޭސީން އުޅޭނެ ކަމަށް އިމިގްރޭޝަންނުން އަންދާޒާކޮށްފައިވާއިރު، އެއީ 213،000 ބިދޭސީންނެވެ.\nގިނަ ބިދޭސީން އުޅޭނީ ވެސް މާލެ ސަރަހައްދުގައެވެ. ފުރަ މާލޭގައި އުޅޭ ހުރިހާ ބިދޭސީން މަގު މައްޗަށް ނުކިމެއްޖެ ނަމަ ފުލުހުންނަށް، ކީއްކުރަން ސިފައިންނަށް ވެސް ކޮންޓްރޯލް ކުރަން އުނދަގޫވާނެއެވެ. މިއީ ގައުމަށް އޮތް ވަރަށް ބޮޑު ނުރައްލަކެއް ނޫންތޯއެވެ. ކަމެއް ކުރަންޖެހޭނީ އެކަމެއް، ކޮންޓްރޯލް ނުގެއްލޭ ގޮތަށެވެ. ނަމަވެސް ރާއްޖެއަށް ބިދޭސީން އެތެރެކޮށްފައި މިވަނީ ދިވެހި ދައުލަތަށް ކޮންޓްރޯލް ކުރެވޭ ވަރަށްވުރެ، މާބޮޑުތަނުންވެސް އިތުރަށެވެ.\nގަވާއިދާ ހިލާފަށް ބިދޭސީން ރާއްޖޭގައި އުޅޭއިރު، ފުލުހުން ވެސް އަދި ސިފައިންވެސް އަދި ދައުލަތުގެ އިސްވެރިން ވެސް، ގަވާއިދާ ހިލާފަށް އުޅޭ ބިދޭސީން ފޯރުކޮށްދޭ ހިދްމަތް ހޯދުމަށްފަހު، އެމީހުންނަށް ފައިސާ ދެއެވެ. އެއީ ނޭނގިގެނެއް ނޫނެވެ. ނޭނގޭކަމަށް ހެދިގެންނެވެ.\nގަވާއިދާ ހިލާފަށް ރާއްޖޭގައި އުޅޭ ބިދޭސީން ލައްވާ މަސައްކަން ނުކުރުވާ ފުލުސް އޮފިސަރަކު، އިމިގްރޭޝަންގެ އޮފިސަރަކު، ސިފައިންގެ އޮފިސަރަކު އަދި ދައުލަތުގެ އިސްވެރިޔަކު ވަރަށް މަދުވާނެއެވެ. އަދި މިފަދަ ބައެއް ފަރާތްތަކުން ހިންގާ ބައެއް ވިޔަފާރިތަކުގައި ލިޔެކިޔުމެއްނެތި އުޅޭ ބިދޭސީން، ގަވާއިދުގެ ތެރެއަށް ވެއްދުމެއްނެތި، ގެންގުޅޭ ކަން އެކަން ކުރާ ބަޔަކަށް ރަނގަޅަށް އިނގޭނެއެވެ.\nމިހާރު މިފެންނަނީ، ބިދޭސީން މުޒާހަރާ ކުރާ މަންޒަރެވެ. މިއީ ދިވެހި ގައުމަށް އޮތް ވަރަށް ބޮޑު ނުރައްކަލެކެވެ. ރާއްޖޭގައި، އެކިއެކި ކުންފުނިތަކަށް ހަދައިގެން ދިވެހިންނާ ގުޅިގެން ބިދޭސީން ވިޔަފާރި ކުރާއިރު، މިހެން ފާހަގަކުރެވޭ ގިނަ "ޖަރީމާތައް" ވެސް ހިންގަމުން ދެއެވެ.\nބިދޭސީންނަށް މުސާރަ ނުދިނުމަކީ ބޮޑު މައްސަލައެކެވެ. މުސާރަ ނުދީ މަސައްކަތްކުވާނަމަ، އެ ކުންފުންޏެއް ނުވަތަ އެމީހުން ހޯދައި ހަރުކަށި ފިޔަވަޅު އެޅަން ޖެހެއެވެ. މިއީ އިއްޔެއަކު މިއަދަކު ފެންމަތިވެގެން އުޅޭ މައްސަލައެއް ނޫނެވެ. މިކަންކަން ވެސް މިގައުމުގައި ބެލޭ ކަމަކަށް ނުވެއެވެ.\nމި ގައުމުގައި އެންމެ ފުރިހަމައަށް ކުރެވޭ ކަމަކީ، ދިވެހި ފުލުހުން ނެރެ، ޕާކްކޮށްފައި ހުންނަ ސައިކަލްގައި ސްޓީކާ ޖެހުމެވެ. އެއަށް ވުރެ ފުރިހަމައަށް ދިވެހި ފުލުހުންނަށް ކުރެވޭ ކަމެއް ހަމަ ނެތްފަދައެވެ. ގަވާއިދާ ހިލާފަށް ބިދޭސީއަކު ސައިކަލް ދުއްވިޔަސް، ޕާކްކުރިއަސް، ކުރެވޭނެ ޖޫރިމަނާއެއްް ނެތެވެ.\nފުރަތަމަ ޖޫރިމަނާ ކުރާއިރު، ޖުރިމަނާ ކުރެވޭނީ ވެސް އެއީ ކޮންތާކު ކާކުކަންވެސް އެނގިގެންތާއެވެ. ގަވާއިދާ ހިލާފަށް އުޅޭ ބިދޭސީންގެ މައްސަލައާއި ކުޑަކުދިންނާއި އަންހެނުންނަށް ކުރާ ޖިންސީ ޖޯނާއާއި އަނިޔާ އަދި ފުރައްސާރަ ނުހުއްޓުވި، މުޅި ދައުލަތް މިވަނީ ފެއިލް ވެފައެވެ.\nމި ރިޕޯޓް ނިންމާލަމުން، އަދި އެއްވާހަކައެއް ބުނެލާނަމެވެ. މީގެ ކުރިން ދިވެހިން ހާއްސަކޮށް އެމްޑީޕީއާއި އިސްލާހަށް މަސައްކަތްކުރި ފަރާތްތައް ވަރަށް ގިނައިން މުޒާހަރާތައް ކޮށްފައިވެއެވެ. މިހާތަނަށް ބޭއްވި އެކިއެކި މުޒާހަރާތަކުގައި ދިވެހި ފުލުހުންނަށް އަނިޔާވާ ވާހަކައަކީ، އަބަދު އިވޭ ވާހަކަތަކެކެވެ.\nއޭގެ ތެރެއިން އެއް މުޒާހަރާއަކީ، ކުރީގެ ރައީސް ޔާމީންގެ ވެރިކަމުގައި އޭރުގެ އިދިކޮޅު ފަރާތްތަކުން، އެމްޑީޕީ ހިމެނޭގޮތަށް 2015 ވަނަ އަހަރު މޭޑޭގައި ބޭއްވި ބޮޑު މުޒާހަރާއެވެ. ގިނަ ބަޔަކު ހައްޔަރު ކުރިއިރު، އަދި ފުލުހަކަށް ހަމަލާދީގެން، ބަޔަކު ހައްޔަރުކޮށް ދައުވާ ކޮށް ޖަލަށް ވެސް ލިއެވެ. މި ބުނާ މުޒާހަރާގައި، އެބުނާ ފުލުސް މީހާއާ ދިމާލަށް އުކީ، ކުޑަ ފެންފުޅިއަކާއި ކުޑަ ކޯކް ފުޅިއަކާއި ބައްތި ފޯނެކެވެ. އެ މީހުންގެ މައްޗަށް އުފުލި ދައުވާތަކުގައި ވެސް އޮތީ، މި ތަކެއްޗަކީ ހަތިޔާރުގެ ގޮތުގައެވެ.\nމި ބުނާ މުޒާހާރާގައި އަނިޔާވިކަމަށް ބުނާ ފުލުސް މީހާގެ ހަށިގަނޑު ވަށައިގެން، ބެންޑޭޖްކޮށްގެން، ސްރީލަންކާއަށް ވަގުތުން ފޮނުވާލިއެވެ. އަދި އެމީހާއަށް ފެންފުޅިންނާއި ފޯނުން ހަމަލާދިން ކަމަށް ބުނާ މީހުން ޖަލަށްލިއެވެ. ވަރަށް ހިތާމަވެރިއެވެ. އޭގެ ތެރެއިން އެކަކު ވަނީ ޖަލުގައި، ދައުލަތުގެ ބެލުމުގެ ދަށުގައި ހުއްޓާ ނިޔާވެފައެވެ. އޭނާ ނިޔާވި ކަމަށް ބުނަނީ ޖަލު ބަލަހައްޓާ ކަރެކްޝަނަލް ސަރވިސްއިން އޭނާއާމެދު އިހުމާލު ވުމުން ކަމަށްވެއެވެ.\nމިހާރު ދިވެހިން ނުވަތަ އިދިކޮޅަކުން މުޒާހަރާއެއް ނުކުރެއެވެ. މިހާރު މުޒާހަރާ ކުރަނީ ރާއްޖޭގައި އުޅޭ ބިދޭސީންނެވެ. އެމީހުން ފުލުހުންނާ ދިމާލަށް އުކަނީ ގަލާއި، ލަޓިބުރިއާއި، ދަގަނޑުބުރިއާއި މިފަދަ ތަކެއްޗެވެ. ބިދޭސީން ކުރާ ބައެއް މުޒާހަރާތަކުން ފުލުހުންނަށާއި ފުލުހުންގެ ވެހިކަލަށް ގެންލުންވާކަމަށް ބުނެއެވެ.\nނަމަވެސް މިހާރު، އަނިޔާވިޔަސް، ފުލުހުން ބޭސްފަރުވާއަށް ބޭރަކަށް ނުފޮނުވަ އެވެ. އެއްގޮތަކީ، އެ ފުލުހުންނަށް ބޭރުން ފަރުވާ ދޭންޖެހޭ ވަރަށް އަނިޔާ އަދި ނުވަނީއެވެ. އަނެއް ގޮތަކީ، ބިދޭސީން ފުލުހުންނަށް ހަމަލާދޭން އުކާ، ދަގަނޑު ބުރިއާއި ލަޑިބުރިއާއި، ސިމެންތި ގާބުރިތަކަކީ، ފެންފުޅި އާއި ފޯނު ފަދަ ތަކެތި، ދިވެހިން ގެންގުޅާ އާލާލްތަކާ އަޅާކިޔާއިރު މަޑު ތަކެއްޗަށް ވަނީއެވެ. މާނައަކީ، އެވަރަށް އަނިޔާ ނުވަނީއެވެ.\nމިކަހަލަ ކިތައްމެ ޑްރާމާއެއް ވޭތުވެދިޔަ، 10 ވަރަކަށް އަހަރު މިވަނީ ފެނިފައެވެ. ހަގީގަތަކީ ވެސް އެއީއެވެ. ގިނައީ ކުޅުނު ޑްރާމާތަކެވެ. ގާނޫނު ތަންފީޒު ކުރަން ތިބި، ފުލުހުން ނިކުވެ، ބަޣާވާތެއްކޮށް، އޭރު ވެރިކަމުގައި ހުންނެވި ރައީސް ނަޝީދުގެ އިސްތިއުފާއަށް ގޮވި، އޮފިސަރުން މިހާރުވެސް ފުލުހުންގެ މުއައްސަސާގެ ވެރިންގެ ގޮތުގައި އެބަތިއްބެވެ.\nއޭގެ ތެރެއިން މިހާރު ޑެޕިއުޓި ކޮމިޝަނަރ އޮފް ޕޮލިސްގެ މަގާމުގައި ހުންނެވި އޮފިސަރަކީ، ރައީސް ނަޝީދު ޖަލަށްލުމަށް ކުރި ހުކުމުގައި ހެކިބަސް ވެސް ދެއްވި އޮފިސަރެކެވެ. ދެން ހުންނެވި އެސިސްޓަންޓް ކޮމިޝަނަރަކީ، ރައީސް ނަޝީދު ޕޮލިސް ކޮމިޝަނަރުގެ މަގާމަށް އައްޔަން ކުރެއްވި، ބޭފުޅާ މަގާމުގައި ހުންނަވަނިކޮށް، އަމިއްލައަށް ތިމަންނާއަކީ އެކްޓިންގ ޕޮލިސް ކޮމިޝަނުރުކަމަށް ވިދާޅުވެ ކޮމާންޑް ކުރެއްވި އޮފިސަރެކެވެ.\nމިހާލަތުގައި އޮތް ފުލުހުންގެ މަތިފަޑިއެއް މެދުވެރިކޮށް، ރާއްޖޭގެ ހަމަމަގަށް އެޅުވޭނެތޯއެވެ. ރާއްޖެ މިދާ މިސްރާބާމެދު ވިސްނާކަށް ނުވޭތޯއެވެ. އޮފިސަރުންނާއި ނުފުޒުގަދަ މުއްސަދިންނާއި، ސިޔާސީ ނުފޫޒު އޮތް ފަރާތްތަކުން ބޭނުންހާ ގޮތެއް ހައްދަވަން އުޅެން ހަދައިގެން، އެއްވެސް ސަރުކާރަކަށް ހަމަނޭވާ ލެވޭހެނެއް ހިޔެއް ނުވެއެވެ.


އެޑްމިން – Page 214 – Liyuntheringe Gulhun\nVisitors online  136:users  0guests  91bots  45The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކުޑަކުދިންނަށްޓަކައި ދެވަނަ ވިސްނުމަކަށް ދާކަށް ނުވޭތޯ އެވެ؟\n15 މޭ 2013އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 4983\nހަސަން ޒަހީންދާދި މިދާކަށް ދުވަހު ނިމިގެން އެ ދިޔައީ މި އަހަރުގެ ބައިނަލްއަޤުވާމީ ކުޑަކުދިންގެ ދުވަހެވެ. ދުނިޔޭގެ ފެންވަރުގައި ފާހަގަކުރާ ކުޑަކުދިންގެ ދުވަހެކެވެ. އުފަލާއެކު ކުޑަކުދިންގެ ހަރަކާތްތައް ދުނިޔޭގެ ހަތަރު ބިތުގައި ފާހަގަކުރެވިގެން ދިޔަ ތަން ފެނުނެވެ. އަޅުގަނޑުމެންގެ މި ރާއްޖޭގައި ވެސް މެއެވެ. ކުޑަކުދިންނަށްޓަކައި އިސްކޫލުތައް ޒީނަތްތެރިކޮށް، ތަފާތު ނަންނަމުގައި ހަވީރުތައް ބޭއްވުނެވެ. ކުލަކުލައިގެ ހެދުންލައްވައި ކުދިން ޖަރީކޮށް، ނަލަހައްދައިގެން ކުޅިވަރުތައް ކުޅުނެވެ. ތަފާތު ޝިޔާރުތައް ލިޔެފައިވާ ފޮތިތަކާއި ބެނާރތައް އެތަންމިތާގައި ދެމިއެވެ. އެ ކުދިންނަށްޓަކައެވެ. އެ ކުދިން ދެކެވާ ލޯބިންނެވެ.\nލިޔުންތެރީންގެ ގުޅުމާއެކު އެއްބާރުލުމުގެ އެއްބަސްވުމެއްގައި [ދިރާގު]ން މިއަދު ސޮއިކޮށްފި!\n15 މޭ 20132 ޚިޔާލުޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2477\nލިޔުންތެރީންގެ ޖަމްޢިއްޔާ ކަމުގައިވާ “ލިޔުންތެރީންގެ ގުޅުމުގެ” ވެބްސައިޓް(www.liyuntherin.org) ގައި ދިވެހިރާއްޖޭގެ ގުޅުން ޕްރައިވެޓް ލިމިޓެޑް (“ދިރާގު”) އިޝްތިހާރުކުރުމަށްޓަކައި ދިރާގާއި ލިޔުންތެރީންގެ ގުޅުމާ ދެމެދު އެއްބާރުލުމުގެ އެއްބަސްވުމެއްގައި މިއަދު ރަސްމީކޮށް ސޮއިކޮށްފި އެވެ. ކްރިސްޓިއަން ދީން ފަތުރާ މީހުންގެ މަކަރުވެރި ރޭވުން (2)\n14 މޭ 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3625\nޢަބްދުﷲ ފާރޫޤު ޙަސަން(14 މެއި 2012 (އަންގާރަ) ދުވަހު ޝާއިޢުކުރި ބަޔާ ގުޅޭ)\nއަނެއްކޮޅުން ބަލާއިރު މިސުވާލަކީ އިންތިހާދަރަޖައިގެ ޖާހިލު އަދި މޮޔަ ސުވާލެކެވެ. މަރުވުމާއި ދިރިހުރުމާ މާތްކަމާހުރީ ކޮންގުޅުމެއް ހެއްޔެވެ. ދިރިދުނިޔޭގައި މިހާރު މިތިބި އެންމެ މާތްމީހުނަށް ވުރެމާ އިތުރު މާ މާތްމީހުން މަރުވެގޮސްފައިވާ ކަމީ އެންމެން ދަންނަ ޙަޤީޤަތެކެވެ. ޚުދު ކްރިސްޓިޔަނުން ގެ ތެރެއިން، އެބައިމީހުންގެ ތާރީޚުންވެސް މީގެ އެތައް މިސާލުތަކެއް ދެއްކިދާނެއެވެ.\nހަމައެކަނި ވިދާޅުވެލެއްވުމަށް……… (7)\n14 މޭ 2013ޚަބަރާއި މަޢުލޫމާތު, ޚަބަރުއެޑްމިން\nކިޔާފައިވާ ޢަދަދު: 2349\nކެރުމާއި ޤައުމީ ލޯބީގެ ފުރިހަމަ ނަމޫނާއެއް\nކ.މާފުށީ އަންހެނުންނަކީ، ހިތްވަރުގަދަ ކެރޭ ފިރިހެނުންނަށް ދޫނުކޮށް ޤައުމީ ޚިދުމަތްތައް ކޮށްލުމުގައި އެމީހުންގެ ނަފުސްތައް ޤުރްބާންކޮށްލާނެ ބައެއްކަން ސާބިތުކޮށްދީފިއެވެ. އެއީ ސަރުކާރުން ކ.މާފުށީގައި ޢިމާރާތްކުރުމަށް ގަސްދުކުރައްވާ “ލޮނުމަސް ގުދަން” އެ ބިމެއްގައި ޢިމާރާތް ކުރުމަށްޓަކައި ސާފުކުރަންޖެހޭ ބިން ސާފުކޮށްދެއްކެވި އަވަސްކަމާއި ފުރިހަމަ ކަމަށްޓަކައެވެ. ކްރިސްޓިއަން ދީން ފަތުރާ މީހުންގެ މަކަރުވެރި ރޭވުން (1)\n13 މޭ 20132 ޚިޔާލުދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 3365\nޢަބްދުﷲ ފާރޫޤު ޙަސަންޖޯންމޭރިޔަން (John Marion) އަކީ އެމެރިކާގެ ނޭވީ ފުލުހުންގެ މަތީދަރަޖައިގެ އޮފިސަރެއްގެ ދަރިޔެކެވެ. 1986 ގައި އޭނާއަކީ ކިޔަވާކުއްޖެކެވެ. އެއްދުވަހަކު ރެސްޓޯރެންޓެއްގައި އިންދައި އޭނާއަށް އިވުނީ ކައިރީގައިހުރި މޭޒެއްގައި ތިބި އެމެރިކާގެ ދެޕްރޮފެސަރެއްގެ ވާހަކައިގެ އަޑެވެ. އޭރުގެ ފަތްފުށްތަކުން…. (28)\n13 މޭ 2013މުޢާމަލާތު, ދީނާއި ދުނިޔެއެޑްމިން\nކިޔާފައިވާ ޢަދަދު: 2567\nވަރިކުރުމީ، ވަރިވެގަތުމީ، ވަރަށް ނޭދެވޭ، ހުތުރު ކަމެކެވެ. فضيلة الشيخ ملم موسى مافهه كليكفان އައްޝައިޚް މަލިމް މޫސާ މާފަތްކަލޭގެފާނު (ރަޙިމަހުﷲ) އަކީ، ދިވެހި އަދަބީ ދުނިޔޭގައި ފާހަގަކޮށްލެވޭ ލިޔުންތަކެއް ލިޔުއްވާފައިވާ ބޭފުޅެކެވެ. އޭނާ ދިވެހިބަހަށް ކުރެއްވި އެންމެބޮޑު އެއް ހަދިޔާއަކީ، “އަލްއީޤާޡު ފީ ތަޢުލީމިލް އަލްފާޡު” ގެ ނަމުގައި ލިޔުއްވި ދިވެހި-ޢަރަބި ބަސްފޮތެވެ. އޭގެ އިތުރުން “ދިވެހިބަހުގެ ރަންތަރި” ގެ ނަމުގައިވެސް ބަސްފޮތެއް ލިޔުއްވިއެވެ. އޭނާ ލިޔުއްވާފައިވާ “ހާޖަރާގެ ހިތާމަ” އަކީ ދިވެހި އަދަބިއްޔާތުގެ ނަމޫނާއެއްގެ ގޮތުގައި ހިމެނޭ ވާހަކައެކެވެ.\nދިވެހިރާއްޖޭގެ ތަޢުލީމުގެ ތާރީޚު، ކުރުކުރުކޮށް….. (3)\n12 މޭ 2013ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 8144\nދިވެހިރާއްޖޭގެ ތަޢުލީމުގެ 75 އަހަރުގެ ދުވެލި\nޢަބްދުލްޢަޒީޒު ޖަމާލު އަބޫބަކުރު – މާވަށް(4 މެއި 2013 (ހޮނިހިރު) ދުވަހު ޝާއިޢުކުރެވުނު ބަޔާ ގުޅޭ)މުދައްރިސުންނަށް ބޭނުންވާ ވަސީލަތްތަކާއި މަޢުލޫމާތާއި ހުނަރު ޒަމާނީ ޓެކްނޮލޮޖީގެ އާލާއި ވަސީލަތުން ފޯރުކޮށްދީގެން ދަރިވަރުންނަށް ދެވޭ ތަޢުލީމުގެ ފެންވަރު މަތިކުރެއްވުމަކީ ސަރުކާރުން އެންމެ ބޮޑަށް ސަމާލުކަންދެއްވި އެއް ދާއިރާއެވެ. މިކަމަށްޓަކައި 2007 ގައި ވަނީ ރާއްޖޭގެ ކޮންމެ އަތޮޅެއްގައި “މުދައްރިސުންގެ ވަސީލަތްތަކުގެ މަރުކަޒެއް” ޤާއިމުކުރެވިފައެވެ. އެންމެ ޒަމާނީ އާލާތާއި ޓެކްނޮލޮޖީގެ ވަސީލަތުން މި ހުރިހާ މަރުކަޒުތަކެއް ވަނީ ގުޅުވައިލެވިފައެވެ. މި ހުރިހާ މަރުކަޒުތަކެއް އެއްފަހަރާ އިފްތިތާޙުކޮށްދެއްވީ 2007 ވަނ އަހަރުގެ ޑިސެންބަރު މަހުގެ ތެރޭގައި ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމެވެ. 2007 ވަނަ އަހަރުން ފެށިގެން ރާއްޖޭގެ ހުރިހާ އަތޮޅަކަށް މަސައްކަތްތެރިކަމުގެ ތަޢުލީމު (ޓެކްނިކަލް ވޮކޭޝަނަލް އެޑިޔުކޭޝަން) ވަނީ ތަޢާރަފުކުރެވިފައެވެ. ޚާއްޞައެހީއަށް ބޭނުންވާ ކުދީންނަށް ކިޔަވައިދޭނެ އިސްކޫލްތައްވެސް ހުރިހާ އަތޮޅަކަށް ތައާރަފުކުރުމުގެ މަސައްކަތުގެ ދަށުން ބައެއް އަތޮޅުތަކުގައި ވަނީ ކިޔަވައިދޭން ފެށިފައެވެ.\nކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (9)\n12 މޭ 2013ބަހާއި އަދަބު, ވާހަކައެޑްމިން\nކަނީރު ޢަބްދުއްރަޙީމް (ކަނީރު)(6 މެއި 2013 (ހޯމަ) ގުޅޭ)\nސަރ ކޮންރޭޑް އަށް ބޭރަށް ނިކުމެލެވޭވަރުވީ ބަރާބަރު ހަފްތާއެއްގެ ފަހުންނެވެ. އެދުވަސް ތަކުގައި މުޅިންވެސް އޭނާގެ އަމިއްލަ ގޭގެ ކޮޓަރީގައި ބޭސްފަރުވާ ކުރީ އެވެ. ތެދުވެލެވުނު ދުވަހު އޭނާ މޫނުބަލާ ލޯގަނޑުގެ ކައިރިއަށް ގޮސް ހުއްޓި ބަލައިލުމާއި އެކު އައިރުޅި އާއި ވީދެރައިގެ ސަބަބުން ތުރުތުރު އަޅައިގެން ދިޔައެވެ. ނިތްކުރިމަތި ފެޅި މެދު ދަތްކޮޅު ގެއްލި ނޭފަތް އައިބު ވެފައެވެ. އޭނާގެ ސިފަ ދެކެފައި އޭނާ އަމިއްލައަށް ބިރު ގަތެވެ. އެއާއި އެކު ޖެހި ޖެހީނުން ލޯގަނޑު ތަޅާލީ އެވެ. ———–ދެން ރާވައިލީ ވަރަށް ނުރައްކާތެރި ރޭވުމެކެވެ. ބަރޓްރަމްގެ އެހީގައި އޭނާ ސިޓީއެއް ވަގަށް ނެގީއެވެ. އެސިޓީއަކީ ބީބަރަސް އަށް މޭރިއޭން ލިޔެފައި އޮތް ސިޓީ އެކެވެ. އެސިޓީގައި އޮތެވެ. ސަރާ (39)\n11 މޭ 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5727\nމޫސާ ސާޢިދު، މަރަދޫ (5 މެއި 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)\n“ބޭބޭ…މިހާރު ސަރާ ދެކެ އަހަރެން ވަރަށް ލޯބިވޭ…. ޢިމްރާން ސަރާއާ ދޭތެރޭ ކަންތައް ކުރީ ރަނގަޅަކަށް ނޫން. އޭނާއަށް މިހާރު އޭގެ ނިކަމެތިކަން އިޙްސާސް ކުރެވޭނެ.” ނިމާލް އިސްޖަހައިގެންހުރެ ވާހަކަ ދެއްކިއެވެ.\n“އަދި ކޮއްކޮއާއި ސަރާއާ ދެމެދު އެއްވެސް ގުޅުމެއް ނެތް. ބޭބެއަށް ފެންނަނީ ތިގުޅުން ބަދަހިނުކޮށް ދުރުވާން.” ނިޔާޒް ވިސްނަނީ މަސްލަޙަތަށެވެ. ދެ ޒަމާނެއްގެ ލާމަސީލު ދެ ނަރުހުން\n11 މޭ 20132 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 9007\nއަޙްމަދް ސަމީރު ޢަލީ، ޙުސައިން ސިރާޖު\nރުފައިދަތުލް އަސްލަމިއްޔާ ރުފައިދަތުލް އަސްލަމިއްޔާ (رفيدة الأسلمية) އިސްލާމުންގެ ތެރޭގައި މަޝްހޫރު ވެފައިވަނީ އިސްލާމުންގެ ތެރޭގައި އުފެދުނު އެންމެ ފުރަތަމަ ނަރުހެއްގެ ގޮތުގައެވެ. އުފަންވެފައިވަނީ ޔަޘްރިބަށެވެ. އެއީ މިހާރުގެ މަދީނަތުލް މުނައްވަރާއެވެ. ކީރިތި ރަސޫލާ މަދީނާ އަށް ހިޖްރަ ކުރެއްވުމުން އެންމެ ފުރަތަމަ އިސްލާމްވި އަންހެން ބޭކަނބަލުންގެ ތެރޭގައި ހިމެނިވަޑައިގަންނަވާ އިއްޒަތްތެރި ޞަޙާބިއްޔާއެކެވެ. ބައްޕާފުޅަކީ ޙަކީމީ ބޭހުގެ ޑަކްޓަރެކެވެ. ބޭސްކުރުމުގެ ހުނަރު ޅަފަތުގައި އުނގެނިވަޑައިގަންނަވަން ފެއްޓެވީ ބައްޕާފުޅުގެ އަރިހުންނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211…212213214215216…217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


SunOnline: MACL ge Muvazzafun ah bonus ge gothugai 7800 rufiyaa dheefi\nއެމްއޭސީއެލްގެ މުވައްޒަފުންނަށް ބޯނަސްގެ ގޮތުގައި 7800 ރުފިޔާ ދީފި\n15 Aug 2019, 11:34\nއެމްއޭސީއެލްގެ 52 ވަނަ އަހަރީދުވަސް ފާހަގަކުރުމަށް ކުރިއަށް ގެންދިޔަ ހަފްލާގައި ކުންފުނީގެ މުވައްޒަފުން ބައިވެރިވަނީ -- ފޮޓޯ: އެމްއޭސީއެލް\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން މިދިޔަ އަހަރުގެ އަހަރީ ބޯނަހުގެ ގޮތުގައި ކޮންމެ މުވައްޒަފަކަށް 7،879.79 ރުފިޔާ ބަހައިފި އެވެ.\nއެމްއޭސީއެލް އިން މުވައްޒަފުންނަށް ފޮނުވި ސާކިއުލާއެއްގައި ބުނެފައި ވަނީ މިދިޔަ އަހަރުގެ ބޯނަސްގެ ގޮތުގައި ކޮންމެ މުވައްޒަފަކަށް ވެސް 7879،79 ރުފިޔާ ދީފައިވާ ކަމަށާއި، އީދު ބަންދުގެ ކުރިން އެ ފައިސާ މުވައްޒަފުންނަށް ޖަމާކޮށްދީފައި ވާނެ ކަމަށެވެ.\nއެ ކުންފުނިން ބުނީ އަހަރީ ބޯނަސް ދީފައި ވާނީ ހުރިހާ މުވައްޒަފުންނަށް ވެސް ހަމަހަމަ އުސޫލެއްގެ ދަށުން ކަމަށެވެ.\nމިދިޔަ އަހަރު އެ ކުންފުނީގެ ވަޒީފާ އިން ވަކިވެފައިވާ މުވައްޒަފުންގެ ތެރެއިން ހަ މަސް ދުވަހު ނުވަތަ އެއަށްވުރެ ދިގު މުއްދަތަކަށް ވަޒީފާގައި އުޅުނު މުވައްޒަފުންނަށް، ވަޒީފާގައި އުޅުނު ދުވަހަށް ބަލައި ބޯނަސް ދީފައި ވާނެ ކަމަށް އެމްއޭސީއެލް އިން ބުނެއެވެ.\nނަމަވެސް "ޑިސިޕްލިނަރީ ޕޮލިސީ"ގެ ދަށުން ވަޒީފާއިން ވަކިކުރި އެއްވެސް މުވައްޒަފަކަށް ބޯނަސް ދީފައެއް ނުވެއެވެ.\nއެމްއޭސީއެލް އިން މުވައްޒަފުންނަށް ބޯނަސް ބަހާފައި ވާއިރު ސަރުކާރުގެ ބޮޑު ހިއްސާއެއްވާ ކުންފުނިތަކުން މުވައްޒަފުންނަށް ބޯނަސް ދެވޭނީ، އަހަރީ އާންމު ޖަލްސާގައި ފާސްކުރުމަށް ފަހު، ސަރުކާރަށް ޑިވިޑެންޑް ދެއްކުމަށްފަހު ކަމަށް ފިނޭންސް މިނިސްޓްރީ އިން މިދިޔަ މަހު ވަނީ ކަނޑައަޅައިފަ އެވެ.\nބޯނަސްގެ ގޮތުގައި ދިނުމަށް ހުށަހަޅާ އަދަދަކީ ކުންފުނިން އެއަހަރަށް ޑިކްލެއާ ކުރާ ޑިވިޑެންޑްގެ ތިން ޕަސެންޓަށް ވުރެ ބޮޑު އަދަދަކަށް ވެގެން ނުވާނެ ކަމަށް އުސޫލުގައި ބަޔާންކޮށްފައިވެ އެވެ.\nއެހެން ކަމުން ކުންފުންޏަކުން ޑިވިޑެންޑުގެ ގޮތުގައި ބޮޑު އަދަދެއް ކަނޑައަޅައިފި ކަމުގައިވާ ނަމަ އެ ކުންފުންޏެއްގެ މުވައްޒަފުންނަށް ބޯނަސްގެ ގޮތުގައި ދެވޭނެ މިންވަރުވެސް މި އުސޫލުން ބޮޑުވެގެން ދާނެއެވެ.\nއެމްއޭސީއެލް އަކީ ސަރުކާރު ހިއްސާވާ ކުންފުނިތަކުގެ ތެރެއިން އެންމެ ބޮޑަށް ފައިދާވާ އެއް ކުންފުންޏެވެ. މި އަހަރުގެ ފުރަތަމަ ކުއާޓަރުގައި ސަރުކާރު ހިއްސާވާ ކުންފުނިތަކަށް 1.5 ބިލިއަން ރުފިޔާގެ ފައިދާވި އިރު، އެންމެ ބޮޑު ފައިދާއެއް ލިބިފައިވަނީ ވެސް އެމްއޭސީއެލްއަށެވެ.\nމައި އެއާޕޯޓު ހިންގާ އެމްއޭސީއެލްއަށް މި އަހަރުގެ ފުރަތަމަ ކުއާޓަރުގައި 572 މިލިއަން ރުފިޔާގެ ފައިދާ އެއް ވަނީ ލިބިފައެވެ. މިދިޔަ އަހަރުގެ އެ މުއްދަތުގައި އެމްއޭސީއެލްއަށް ލިބިފައިވަނީ 379 މިލިއަން ރުފިޔާގެ ފައިދާއެކެވެ.\nތާރީހީ "ޓްވެންޓިއެތު ސެންޗުއަރީ ފޮކްސް" އަށް ނިމުމެެއް


SunOnline: Sihhee hidhumaiy therin varubalivejje: HEOC\nޝަފްނާ ހުސައިން 08 Mar 2021, 09:14\nރާއްޖެއިން ކޮވިޑް19ގެ ފުރަތަމަ ކޭސް ފެނުނުތާ އަހަރެއް ފުރުނު އިރު، ވައިރަހަށް ޕޮޒިޓިވްވާ މީހުންގެ އަދަދު މަދުނުވެ، ސިއްހީ ހިދުމަތްތެރިން މިހާރު ވަރުބަލިވެފައިވާ ކަމަށް ހެލްތު އެމަޖެންސީ އޮޕަރޭޝަން ސެންޓަރުން ބުނެފި އެވެ.\nރޭ އެ ސެންޓަރުން ބޭއްވި ނޫސްވެރިންގެ ބައްދަލުވުމުގައި، ޑޮކްޓަރުންގެ ޓީމުން ބައިވެރިވެވަޑައިގެންނެވި ޑރ. މޫސާ ހުސައިން ވިދާޅުވީ ރާއްޖެއިން ކޮވިޑް ފެނުނުތާ އަހަރެއް ވެފައިވާ އިރު، މިހާތަނަށް 2500 އަށް ވުރެ ގިނަ މީހުންނަށް ހޮސްޕިޓަލުގައި އެޑްމިޓްކޮށް ފަރުވާ ދީފައިވާ ކަމަށެވެ.\nއޭގެ ތެރޭގައި ހާލު ސީރިއަސްވެ ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި 92 މީހަކަށް ފަރުވާދޭން ޖެހުނެވެ. އަދި 21 މީހަކު ވެންޓިލޭޓަރަށް ލާންޖެހުނު އިރު، އޭގެ ތެރެއިން 16 މީހަކު މަރުވި ކަމަށް ޑޮކްޓަރު ވިދާޅުވި އެވެ.\nކޮވިޑް19 އާ ގުޅިގެން، ސިއްހީ ހިދުމަތްތެރިންގެ އަދަދު އިތުރުކުރުމަށް ރާއްޖެއިން ބޭރުގައި ކިޔަވަން ތިބި ކުދިން ވެސް ރާއްޖެ ގެނަ އެވެ. ނަމަވެސް މިހާރު ކޮލެޖުތަކައި ޔުނިވާސިޓީތަކުގެ ކިޔެވުން ފެށުމާ އެކު ދަރިވަރުން ވަނީ އެނބުރި ގޮސްފަ އެވެ.\nއެއާއެކު ޑޮކްޓަރުންނާއި ސިއްހީ ހިދުމަތްތެރިންގެ އަދަދު މަދުވި ނަމަވެސް، ބަލިވާ މީހުންގެ އަދަދު ދަށަށް ނުދާ ކަމަށާއި، ކޮވިޑްގެ ބަލި މީހުންނާއި އެހެން ބަލިތަކަށް ވެސް ފަރުވާ ދޭން ތިބީ އެއް ބައެއްކަން ޑރ. މޫސަ ފާހަގަ ކުރެއްވި އެވެ.\n"ޕޮޒިޓިވްވާ މީހުންނާއި ބަލިވާ މީހުންގެ އަދަދު ވަކި މަދެއް ނުވޭ. އެހެންވީމަ ސިއްހީ ހިދުމަތްތެރިންނާ އަދި މިކަމުގަ މި އުޅޭ އެހެން ބޭފުޅުން ވެސް މިހާރު ވަނީ ވަރަށް ވަރުބަލިވެފައި،" ޑރ. މޫސަ ވިދާޅުވި އެވެ.\nޑރ. މޫސަ ވަނީ އެންމެން ވެސް ވެކްސިން ޖެހުމަށް އިލްތިމާސްކުރައްވައިފަ އެވެ. ޑޮކްޓަރު ވިދާޅުވީ އުމުރުން ދުވަސްވީ މިހުން ނޫނަސް، ޒުވާން އުމުރުފުރައިގެ މީހުންގެ ފުއްޕާމެއިން ވެސް މިހާރު ނިއުމޯނިއާގެ އަސަރު ފެންނަމުންދާ ކަމަށާއި ވެކްސިން ޖެހުމުން ބަލީގެ ނުރައްކާ ވަރަށް ބޮޑަށް ކުޑަވާ ކަމަށެވެ.\nޑޮކްޓަރު ވިދާޅުވީ އާ ވޭރިއަންޓްތަކާ ދެކޮޅަށް ވެސް ރައްކާތެރިކަން ލިބޭނީ ވެކްސިނުން ކަމަށެވެ.


National intergirity commission ge member kamuge magaama 4...\nއިންޓެގްރިޓީ ކޮމިޝަންއަށް މެންބަރުން އައްޔަން ކުރު\nނޭޝަނަލް އިންޓެގްރިޓީ ކޮމިޝަންގެ މެންބަރުކަމުގެ މަޤާމަށް ހަތަރު ބޭފުޅަކު އައްޔަން ކުރައްވައިފި\nމެންބަރުކަމުގެ މަޤާމަށް ޢައްޔަންކުރެއްވި ހަތަރު ބޭފުޅުން\nމިހާރު ގާނޫނު ބުނާ އަދަދަށް، ކޮމިޝަނުގައި ފަސް މެމްބަރުން ތިއްބަވާނެ\nކުރިން ތިއްބެވި މެމްބަރުން އިސްތިއުފާ ދެއްވީ މަޖިލިހުން މައްސަލަތަކެއް ބަލަމުން ގެންދަނިކޮށް\nކ. މާލެ | 26 އޮކްޓޯބަރ 2020 | ހޯމަ 13:52 | 3,294\nނޭޝަނަލް އިންޓެގްރިޓީ ކޮމިޝަންއަށް މެންބަރުން އައްޔަން ކުރުން - ރައީސް އޮފީސް\nނޭޝަނަލް އިންޓެގްރިޓީ ކޮމިޝަންގެ މެމްބަރު ކަމަށް ހަތަރު ބޭފުޅަކު، ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހް، އައްޔަން ކުރައްވައިފިއެވެ.\nއެގޮތުން ނޭޝަނަލް އިންޓެގްރިޓީ ކޮމިޝަންގެ މެންބަރު ކަމުގެ މަޤާމަށް އައްޔަން ކުރެއްވި ހަތަރު ބޭފުޅުންނަކީ، ގާސިމް ޢަބްދުލްކަރީމާއި، އާމިނަތު ޝާދިޔާއާއި، އޒ. އާޝިޔަތު ޝިއުނާގެ އިތުރުން އޒ. ޝުއައިބު އަބްދުއްރަހްމާނެވެ.\nހޯމަ ދުވަހުގެ މެންދުރު ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތެއްގައި ނޭޝަނަލް އިންޓެގްރިޓީ ކޮމިޝަންގެ މެންބަރު ކަމަށް ޢައްޔަން ކުރެއްވި ކަމުގެ ލިޔުން، ރައީސުލްޖުމްހޫރިއްޔާ އެ ބޭފުޅުންނާ ހަވާލު ކުރެއްވިއެވެ.\nމި ހަތަަރު ބޭފުޅުން މަގާމާ ހަވާލުވެ ވަޑައިގަތުމުން ނެޝަނަލް އިންޓެގްރިޓީ ކޮމިޝަންގައި ގާނޫނު ބުނާ އަދަދަށް، ފަސް މެމްބަރުން މިހާރު ތިއްބަވާނެއެވެ. މި ކޮމިޝަނުގައި ކުރިން ހުންނެވީ ކާނަލް (ރޓޑ) އަހުމަދު ޖިހާދު އެކަންޏެވެ. ކުރިން އެ ކޮމިޝަނުގައި ތިއްބެވި މެމްބަރުން މަގާމުން އިސްތިއުފާ ދެއްވީ، ރައްޔިތުންގެ މަޖިލިހުން އެ މެމްބަރުންގެ މައްސަލަތަކެއް ބަލަމުން ގެންދަނި ކޮށެވެ.


Hageegee Haadhisaa: Kaivenikohggen Ulhenee Jinniakaa,2Dharinves Thibey - Vaguthu\nކައިވެނިކޮށްގެން އުޅެނީ ޖިންނިއަކާއި، ދެ ދަރިންވެސް ތިބޭ\nއުއްމީދުތަކެއް ކުރިއެވެ. ހަޔާތަށް ރަނގަޅު ބައިވެރިޔަކުވެސް އައެވެ. ނަމަވެސް އެ ގުޅުން މާގިނަ ދުވަހަަކަށް ދެމި އޮންނަ ގޮތް ނުވީއެވެ. ބައެއްގެ ނުލަފާ ރޭވުމާއެކު ހެދި ފަންޑީތަކައަކުން ދެ ލޯބިވެރިން ދުރުކުރުވީއެވެ. އެއިރު އަކްރަމް (އަސްލު ނަމެއް ނޫން) އަކީ ރިޒޯޓެއްގައި މަސައްކަތް ކުރަމުން އައި މީހެކެވެ. ފައިސާތައް ވަރަށް ބައިވެރު ލިބުނެވެ. އެކަމާއި ގިނަ ބަޔަކު ހަސަދަވެރިވީއެވެ.\nލޯބިވާ އަނބިމީހާ އެކީ އުޅުން ދުވަސްތައް މާޒީވެ އެ ގުޅުން ކެނޑި ފަހުން އަނބީމީހާއަކީ ކާކުކަންވެސް ނޭގެ ހިސާބަށް ދިޔައީއެވެ. އަކްރަމްގެ މުޅި ދިރިއުޅުން މައިތިރިވެއްޖެއެވެ. މީހާ މޯޅިވެއްޖެއެވެ. އެ ދުވަސްވަރަކީ ބައްޕަވެސް މި ދުނިޔެއާ އަލްވަދާއު ކީ ދުވަސްވަރެވެ. އެހެންވުމުން ދެން އަކްރަމް ކުރާނެ ހިތާމަތަކާއިމެދު ވިސްނާލާށެވެ.\nއޭގެ ފަހުން އަކްރަމް އުޅެނީ މޮޔައެއް އުޅޭ ހެންނެވެ. އުޅެމުން ދިޔައީ ވަރަށް އެކަނިވެރިކޮށެވެ. މިގޮތަށް އޭނާ އުޅެމުން ގޮސް ކޮންމެ ދުވަހަކު އޭނާ ދިރިއުޅޭ ރަށް ކައިރީ އޮންނަ ފަޅު ރަަށަކަށް ދެއެވެ.\nކޮންމެ ދުވަހަކު ހެނދުނު އަކްރަމް އެރަށަށް ދާއިރު އިރުއޮއްސުމުގެ ކުރިން އޭނާ އެނބުރި ރަށަށް އާދެއެވެ. އަކްރަމް އަމިއްލައަށް ހަދާފައި ހުރި ގެއެއް އެރަށުގައި ހުރެއެވެ. ފަނުން ހަދާފައި ހުންނަ ޣޭގައި އޭނާ ދުވާލުގަޑި އުޅުމަށްފަހު ކޮންމެ ދުވަހަކު ރަށަށް އަންނަނީއެވެ.\nއަކްރަމްގެ މި އުޅުން ވަރަށް ގާތުން ބަލަމުން ދިޔައީ އޭނާގެ ބޭބެއެކެވެ. އޭނާ އަކީ ކޮންމެވެސް ވަރަކަށް ރުގްޔާ ކުރާ މީހެކެވެ. އަކްރަމް ޖިންނި އަވަލަވާފައި ހުންނަކަން އޭނާ އަށް ވަނީ އެނގިފައެވެ. އަކްރަމްގެ ރަށުގެ ބައެއް މީހުންނަށް އަކްރަމްގެ އަތުގައި މީހަކު ހިފަހައްޓައިގެން ހިނގާ މަންޒަރުވެސް ފެނިފައި އެބަހުއްޓެވެ. އެހެން ނަމަވެސް އެ މީހާއެއް ނުފެނެެއެވެ.\nއަދި އިތުރަށް އޭނާގެ ބޭބެ ބެލިބެލުމުން، އަކްރަމްއާ އަވަލަވާފައި ހުންނަ ޖިންނީގެ އަކްރަމްގެ ދެ ދަރިންވެސް ތިބޭކަމަށް ވެއެވެ. މިކަން ބޮޑުކަމަކަށް ވެދާނެތީ އަކްރަމް އެކަމުން ސަލާމަތް ކުރުމަށް، އޭނާގެ ބޭބެ މަސައްކަތް ކުރި ނަމަވެސް، އެކަން ކާމިޔާބެއް ނުވެއެވެ.\nއަކްރަމް އެރަށަށް ދާ ފަހަރަކުން ހޯދަން އުޅުނަސް ނުފެނެއެވެ. އެރަަށަށް ބަޔަކު އެރިކަމަށްވާނަމަ އޭނާ ފިލައެވެ.\nމިކަންތައްގަނޑުގެ ތެރޭގައި އަދިވެސް އޭނާ ދަނީ އުޅެމުންނެވެ. ލިބިފައިވާ މައުލޫމާތައް ބަލާއިރު، އޭނާ ކައިވެނިކޮށްގެން އުޅެނީ ޖިންނިއާއެވެ. އިތުރު މީހަކާއި އޭނާ ކައިވެނިކޮށްފައެއް ނުވެއެވެ.\nމިހާރުވެސް އަކްރަމް އެރަށަށް ދެއެވެ. އަދި އަންނަނީ ކޮންމެ ދުވަހަކު އިރުއޮއްސުނީމައެވެ. އެއިރެކޭ މިހާރެކޭ އޭނާގެ ދިރިއުޅުމަށް މާބޮޑު ތަފާތުކަމެއް ފެންނާކަށް ނެތެވެ.\nނޯޓް: މިއީ ރާއްޖެ ތެރޭގެ ރަށެއްގައި ދިމާވި ހާދިސާއެކެވެ. މި ވާހަކަ ކިޔާދިން މީހާގެ އެދުމުގެ މަތިން އެ މީހާގެ އަސްލު ނަމާއި ރަށުގެ ނަން ވާނީ ސިއްރުކޮށްފައެވެ.\nފެބުރުއަރީ 23, 2018 11:52\nއިންސާނަކަށް ޖިންނި ދަރިންނެއް ނުލިބޭނެ.\nކީއްވެ ދަރިން ޖިންނި ދަރިން ނުލިބެންވީ... މިރަށުގަ ވެސް އިންސިއަކާ ޖިންނި އަކާ ގުޅުން އޮވޭ އަދި އޭނާޣެ ޖިންނި ދަރިންވެސް ތިބޭ.... ކޮންމެ ކަމަކަށްވެސް ކުޅަދުންވަންތަ ފަރާތެއް ވޭ..\nފެބުރުއަރީ 23, 2018 12:29\nޢިންސާނުން. ނޫން މީހަކަށް އިންސާނަކާ އެކީ. ޢުޅުނަސް ދަރިން ނުލިބޭނެ. ޖީންސް. މެޗް ނުވާނެ.. ސައިންޓިފިކަލި ޕްރޫވަން.\nފެބުރުއަރީ 23, 2018 13:52\nއެކި މީހުނަށް އަވަލާނީ އެކިކަހަލަ ޖިންނިއެވެ. މަށަށް ހީވަނީ މިހާރުވެސް މިޢުޅެނީ ތިޔަފަދަ " ޖިންނިއެއް" އަވަލައިގެން ހެން ؛ ކިޔޭ ނުކިޔޭ އެއްޗެއް ނޭގި ، ހެދޭ ނުހެދޭއެއް ނޭގި ، ކުރެވޭ ނުކުރެވޭ ކަމެއް ނޭގި މިއޮއްގެން ދަނީ....\nފެބުރުއަރީ 23, 2018 15:32\nއިންސާނުންނާ ޖިންނީންގެ ކައިވެންޏަށް ދަރިން ނިލިބޭނެކަމަށް އިލްމުވެރިން ބުނަނީ.. އަދި ސައިންޓިފިކް ދިރާސާތަކުންވެސް އެކަން ސާބިތުވޭ.. 100 ޕަސަންޓް ފޭކު އާޓިކަލްއެއް ނޫނީ ހަޤީޤަތޭކިޔާފަ މިއަދު ނޫހުގެ އަބްﷲ ލަތީފު ލިޔާކަހަލަ ހިޔާލީ ފޮލައެއް..\nފެބުރުއަރީ 23, 2018 15:34\nއޯލްމައިޓީ ފޭކެއް.. ޖިންނިނ އިންސިންގެ ކައިވެންޏަށް ދަރިން ނުލިބޭނެ.. ސައިންސްގެ އަލީގަވެސް އަދި ހަދީސުންވެސް ސާބިތުވާކަމެއް އެއީ..މިއީ ޑިޒްނީގެ ކާޓޫނެއްގެ ސްކްރިޕްޓެއް\nފެބުރުއަރީ 23, 2018 17:41\nއޯލްމައިޓީ އޭ ބުނެފަ ފޭކެކޭ ނުބުނެވޭނެ. އޯލްމައިޓީ ފަރާތަކީ ހަމައެކަނި މާތްﷲ. މާނައަކީ ހުރިހާ ކަމަކަށް ކުޅަދުންވަންތަކަން.\nފެބުރުއަރީ 23, 2018 19:30\nޖިންނިންނަކީ ވެސް ހަމަ އިންސާނުން ކަހަލަ ނަސްލެއް ކައިވެނިވެސް ކުރޭ އަދި ދަރީންވެސް ލިބޭ އެމީހުންނަކީ ނަބީޒަމާނުން ފެށިގެން މިއަދާ ހަމައައް ދުނިޔެމަތީގައި އުޅެމުން އަންނަ ބައެއް.\nމާޗް 12, 2018 12:41\nއޭޕްރީލް 19, 2018 09:40\nއިންސާނަކަށް ޖިންނި ދަރިންވެސް ލިބޭނެ .ޖިންނިއާ ޖިންސީގުޅުން ހިންގައިފިނަމަ އެއީ ވެދާނެކަމެއް.\nޑިސެމްބަރު 16, 2018 13:19


Wisaam ah kuh saabithu nuvi mahsala ge isthiunaaf maadhama fashanee\nވިސާމަށް ކުށް ސާބިތުނުވި މައްސަލާގެ އިސްތިއުނާފު މާދަމާ ފަށަނީ\nރާއްޖެޓީވީގެ ނޫސްވެރިޔާ ވިސާމް - އަހުމަދު ޝުރާއު [ އަވަސް\nރާއްޖެޓީވީގައި މަސައްކަތްކުރި ނޫސްވެރިޔާ މުހައްމަދު ވިސާމްގެ މައްޗަށް ކުށް ސަބިތުނުވި މައްސަލާގެ އިސްތިއުނާފު އަޑުއެހުންތައް މާދަމާ ފެށުމަށް ތާވަލުކޮށްފި އެވެ. އެ މައްސަލަ ހައިކޯޓުގައި އިސްތިއުނާފު ކުރީ ޕްރޮސިކިއުޓާ ޖެނަރަލްގެ ފަރާތުންނެވެ.\nހައިކޯޓް ރާއްޖެ ޓީވީ\nހައިކޯޓަށް ފަރުހީޒާ އާއި ޝަފީއު އައްޔަން ކުރަނީ


ޕަބްލިޝްކުރި ތާރީޚް: 20 އޮގަސްޓް 2015\nސުންގަޑި: 24 އޮގަސްޓް 2015 1300\nސްކޭން ކުރުމާއި ޕްރިންޓް ކުރުމަށް\nސްކޭން ކުރުމާއި ޕްރިންޓް ކުރުމަށް ބޭނުންވެއްޖެ\n3 ފޮތެއް ސްކޭން ކުރުމާއި ޕްރިންޓް ކުރުމަށް ކުރެވުނު ނަންބަރު: IUL)22-PU/1/2015/213) އިޢުލާނާ ގުޅިގެން އަންދާސީހިސާބު ހުށަހެޅި3ފަރާތުގެ ތެރެއިން 1 ފަރާތުން ހުށަހަޅަންޖެހޭ ލިޔުންތައް ހަމަނުވާތީ އެއިޢުލާން ބާޠިލުކުރުމަށްފަހު އަލުން އިޢުލާން ކުރީމެވެ.\nވީމާ، މިމަސައްކަތަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް މިނިސްޓްރީ އޮފް އެޑިޔުކޭޝަން (ވެލާނާގޭގެ 08 ވަނަ ފަންގިފިލާ) ގެ ޕްރޮކިއުމަންޓް ސެކްޝަނަށް ވަޑައިގެން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހިއްޕަވައިގެން މިނިސްޓްރީ އޮފް އެޑިޔުކޭޝަން (ވެލާނާގޭގެ 08 ވަނަ ފަންގިފިލާ) ގެ ޕްރޮކިއުމަންޓް ސެކްޝަނަށް ވަޑައިގެންދެއްވުން އެދެމެވެ.\n24 އޮގަސްޓު 2015 (ހޯމަ) ދުވަހުގެ 13:00 އަށް\n26 އޮގަސްޓު 2015 (ބުދަ) ދުވަހުގެ 13:00 އަށް\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީހިސާބު ބަލައިގަންނަގޮތަށް ހަމަޖެހިފައެއް ނުވެއެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3341436, 3341403 ނަންބަރު ފޯނާއެވެ.\n03 ޛުލްޤަޢިދާ 1436


India ge Army Chief, Minister Shahid ah bahdhalukurahvaifi | Mihaaru\nއިންޑިއާގެ އާމީ ޗީފް ރަވާތު (ވ)، ފޮރިން މިނިސްޓަރު ޝާހިދާ ބައްދަލުކުރައްވަނީ -- ފޮޓޯ: ފޮރިން މިނިސްޓްރީ\nއިންޑިއާގެ އާމީ ޗީފް، މިނިސްޓަރު ޝާހިދާ ބައްދަލުކުރައްވައިފި\n01 އޮކްޓޯބަރ 2019 - 13:512comments\nއިންޑިއާ ސިފައިންގެ އެންމެ މަތީ ވެރިޔާ، އާމީ ޗީފް ޖެނެރަލް ބިޕިން ރަވާތު، ފޮރިން މިނިސްޓަރު އަބްދުﷲ ޝާހިދާ މިއަދު ބައްދަލުކުރައްވައިފި އެވެ.\nފޮރިން މިނިސްޓްރީގައި ބޭއްވި ބައްދަލުވުމުގައި، އިންޑިއާ އިން ރާއްޖެއަށް ދެމުން އަންނަ އެއްބާރުލުން ފާހަގަކުރައްވައި އެކަމަށް މިނިސްޓަރު ޝާހިދ ޝުކުރު އަދާކުރެއްވި ކަމަށް ފޮރިން މިނިސްޓްރީން ބުންޏެވެ. އަދި ރާއްޖެ އާއި އިންޑިއާގެ ގުޅުމާއި ދުނިޔެއަށް ކުރިމަތިވެފައިވާ އެކި ނުރައްކާތަކާ ގުޅޭގޮތުން މި ބައްދަލުވުމުގައި އެ ދެ ބޭފުޅުން މަޝްވަރާކުރެއްވި ކަމަށް ވެސް އެތަނުން ބުންޏެވެ.\nމި ބައްދަލުވުމުގައި ފޮރިން މިނިސްޓްރީގެ ސެކްރެޓަރީ މަލްޓިލޭޓަރަލް ޑރ. އަލީ ނަސީރު މުހައްމަދާއި އިންޑިއާ އަށް ކަނޑައަޅާފައި ހުންނަ ޑިފެންސް އެޑްވައިޒަރު ކާނަލް އަހުމަދު ތޯހިރު ބައިވެރިވެ ވަޑައިގަތް ކަމަށް ފޮރިން މިނިސްޓްރީން ބުންޏެވެ. އަދި އިންޑިއާ ޑިވިޝަންގެ ޑިރެކްޓަރު މަރިޔަމް މިދުފާ ނައީމް ވެސް ބައިވެރިވެ ވަޑައިގަތެވެ.\nއިންޑިއާގެ އާމީ ޗީފް ފަސް ދުވަހުގެ ރަސްމީ ދަތުރުފުޅެއްގައި ރާއްޖެ ވަޑައިގަތީ އާދިއްތަ ދުވަހު އެވެ. މި ދަތުރުގައި އޭނާ ވަނީ ސިފައިންގެ އިސްވެރިންނާ ބައްދަލުކުރައްވައި، ދިވެހި ސިފައިންގެ ގާބިލްކަން އިތުރުކުރަން ކުރެވޭނެ ކަންކަމާ މެދު މަޝްވަރާކުރައްވައިފަ އެވެ. އަދި އޭނާ ފުރާވަޑައިގަތުމުގެ ކުރިން ރައީސް އިބްރާހިމް މުހައްމަދު ސޯލިހާ ވެސް ބައްދަލުކުރައްވާނެ އެވެ.\nއިތުރު ލިޔުންތައް އިންޑިއާގެ އަސްކަރިއްޔާ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-އިންޑިއާ އިންޑިއާ\nޖަމީލް/އުމަރު އެއްބަސްނުވާ އާ ކަމެއް ނުކުރޭ: ޝާހިދު\nޕޮލިސް އެކަޑެމީއާ މެދު އުމަރުގެ ހޫނު ރައްދެއް ޝާހިދަށް\nއަސްކަރީ މަރުކަޒެއް ހަދަން ހުއްދައެއް ނުދޭނެ: ޝާހިދު


Raajjeyge Rayyithun nakee Naa Thahuzeebee Baehge gothugai Dhuniye ah Vikky Kureege Raees Nasheed\nރާއްޖޭގެ ރައްޔިތުންނަކީ ނާތަހުޒީބު ބައެއްގެ ގޮތުގައި ދުނިޔެއަށް ވިއްކީ ކުރީގެ ރައީސް މުހައްމަދު ނަޝީދު ކަމަށް އިކޮނޮމިކް މިނިސްޓަރ މުހައްމަދު ސައީދު ވިދާޅުވެއްޖެއެވެ.\nހުޅުމާލޭގައި ޕީޕީއެމުން ރޭ ބޭއްވި ޖަލްސާގައި ވާހަކަ ދައްކަވަމުން މިނިސްޓަރ ސައީދު ވިދާޅުވީ، ފަތުރުވެރިކަމުގެ ދާއިރާއިން ދުނިޔޭގެ މަޝްހޫރުކަން ހޯދާފައިވާ މިރާއްޖޭގެ ރައްޔިތުންނަކީ ނާތަހުޒީބު ބައެއްގެ ގޮތުގައި ދުނިޔެއަށް ވިއްކީ ކުރީގެ ރައީސް ނަޝީދުކަމަށެވެ.\nއަދި އެމަނިކުފާނު މިގައުމު އެފަދަ ގޮތަކަށް ދުނިޔޭގެ މައިދާނުގައި ވިއްކާލެއްވީ މިގައުމަކީ މުސްލިމް ގައުމެއްކަމަށްވާތީ ކަމަށާއި އަދި މިގައުމު މުސްލިމް ގައުމުގެއްގެ ގޮތުގައި އޮތްހާ ހިނދަކު ރައީސް ނަޝީދުފަދަ ބޭފުޅުންގެ މެދުގައި މިގައުމުގެ ރައްޔިތުންނަކީ މަގުބޫލު ބަޔަކަށް ނުވާނެކަމަށް މިނިސްޓަރ ވިދާޅުވިއެވެ.\nޖަލްސާގައި އިތުރަށް ވާހަކަދައްކަވަމުން މިނިސްޓަރ ވިދާޅުވީ، މިއަދު މިގައުމު މިދެކޭ ތަރައްގީގެ ހަޟާރަތުގައި މިގައުމުގައި ވެރިއަކަށް ހުންނެވި ރައީސް ޔާމީންއަކީ މިގައުމު އިންޑިއާ ކަނޑުގެ އެންމެ މުއްސަދި ގައުމަށް ހައްދަވައިދެއްވާނެ ބޭފުޅާކަމަށެވެ. އަދި ކޮންމެ ދިވެހި ރައްޔިތަކުވެސް ރައީސް ޔާމީނަށް ދެވަނަ ދައުރަކަށް ހޮވުމަށް ވޯޓްދޭންޖެހޭނީ މިސަބަބާއި ހުރެކަމަށް މިނިސްޓަރ ވިދާޅުވިއެވެ.\nމިގައުމުގައި އެއްޖިންސުން ގުޅުން ހިންގުމަށް ފުރުސަތު ދިނުމަށާއި އަދި މަރުގެ އަދަބު ތަންފީޒު ނުކުރުމުގެ އިތުރުން ދީނީ މިނިވަންކަން ދިނުމަށް ބޭއްވުމަށް ބަޔަކު މީހުން ކުރި މަސައްކަތައް އެމަނިފާނު ނޫނެކޭ ބުނެފައިވާކަމަށާއި، އެމަނިކުފާނަކީ ނޫނެކޭ ބުނަންޖެހިއްޖެ ނަމަ، ނޫނެކޭ ބުނަންކެރޭ ބޭފުޅެއް ކަމަށް މިނިސްޓަރ ވިދާޅުވިއެވެ.\nމީގެ އިތުރުން ރައީސް ނަޝީދު ވެރިކަމަށް ވަޑައިގަތުމަށްވެސް ގައުމުގައި ހަމަނުޖެހުން ހިންގާފައިވާކަމަށާއި، އަދި ވެރިކަމުން ފައިބައިވަޑައިގެންވެސް މިގައުމުގެ އެކިތަންތާނގައި ހުޅުޖަހާ އަންދާލާފައިވާކަން ފާހަގަ ކުރައްވާ، މިނިސްޓަރ ވިދާޅުވީ އެދުވަހު 11 އަހަރު އުމުރުން ނުވާކުދިން މިއަދު ވޯޓްލާން ނުކުންނަ އިރު އެހަގީގަތް އެކުދިންނަށް ރައްޔިތުން ކިޔާދޭން ޖެހޭނެކަމަށެވެ.\nއަދި އެކަންތައްތައް ރަނގަޅަށް ވިސްނާ ފިކުރުކޮށް ރައްޔިތުން ރައީސްޔާމީނަށް ވޯޓްދެއްވާ ދެވަނަ ދައުރަކަށް ހޮވައިދެއްވުމަށް މިނިސްޓަރވަނީ އެދިވަޑައިގަންނަވާފައެވެ.\nއޭއެފްސީ ކަޕް ފުޓްބޯޅަ މުބާރާތުގެ ގްރޫޕް ސްޓޭޖުގެ ބައެއް މެޗުތައް އައްޑޫގައި ކުޅެން ނިންމައިފިއެވެ. އޭއެފްސީ ކަޕްގެ ބައެއް ...


ޝައިމް4– Esfiya – Dhivehi Vaahaka Site\n- by shal - 34- July 11, 2019\nޖެހިގެން އައިދުވަހު ބޭބެއާ އެކު ދިޔައީ ބުރިޖް އައް ދުއްވާލާށެވެ. އެއައްފަހު ގެޔަށް ދިޔަގޮތައްގޮސް އެންދައް އަރާ އޮށޯތީއެވެ. އެހެން އޮއްވާ މީހަކު ދޮރުހުޅުވާ އަޑު އިވިގެން ބަލާލިއެވެ. ޒުބޭދާގެ ދެލޯދިޔައީ ބޮޑުވެގެންނެވެ. އެއީ ކުރިންދުވަހު ޝައިމްއޭ ކިޔާފަ ގޮވި މީހާއެވެ.\nއެ މީހާ އައި ގޮތައް އައިސް ޒެބޭދާގެ އެނދު ކައިރީ މަޑުކޮށްލިއެވެ. ޒުބޭދާ ބިރުން ފަހަތަށް ޖެހެން ފެށުމުން އެ މީހާ ވާހަކަ ދައްކަން ފެށިއެވެ،” އަޅުގަންޑަކަށް ނޭނގެ ކިޔަންވީ ނަމެއްވެސް. ޒުބޭދާ ކަމެއް ޝައިމް ކަމެއް ނޭނގެ. ސޯ އައި ވިލް ކޯލްޔޫ ކޮއްކޮ. އޯކޭ…. ކޮއްކޮ ބިރުނުގަނޭ. މީ އެއްކަލައިރު ޒުހުރާމެން ވެގެން ސިހުރު ހެދިއިރު ކޮއްކޮގެ ގަޔައްލީ ޖިންނި” އެހެންބުނުމުން ދެންހަދާންވީ އަނެއްކާވެސް ހުވަފެނުގެ މަތިންނެވެ. މުހުތާރު ބުނިގޮތުގައި ޝައިމްއަށް ހުރިހާއެއްޗެއް ހަދާންވާ ދުވަހުން އެ ޖިންނި އައިސް މަރާލާނެ ވާހަކައެވެ. އަދި އެވަގުތު ޒުހުރާ ޔޭސް އޭ ވެސް ބުނެލިއެވެ. އެހެން ހިތައް އެރުމައްފަހު ޖިންނިއާ ދިމާބަލާލީމެވެ. ޖިންނި އަނެއްކާވެސް ވާހަކަ ދައްކަން ފެށިއެވެ. “މަށައް ކިޔަނީ ސާފިރް. އެކަމް އެންގޭ ކޮއްކޮ ހުރީ އެ ނުބައި މީހުންގެ ވާހަކަ އަޑު އަހަންކަންވެސް. އެ މީހުން ބުންޏެއްނު ކޮއްކޮ ހުރިހާއެއްޗެއް ހަދާންވާއިރައް ޖިންނި މަރާލާނެއޭ. އެކަމް ސާފިރް އަކީ މުސްލިމް ޖިންނިއެއް އެހެންވީމަ ކޮއްކޮ އެއް މަރައެއް ނުލާނަން. ސޯ ޑޯންޓް ބީ އެފްރައިޑް” އެހެން ބުނުމައްފަހު ހީލިއެވެ. ޒުބޭދާއަށް ނޭވައެއް ލާން ވެސް ހަދާންވީ ވެސް އަދި ކިރިޔާއެވެ.\nއެހެން އިރުކޮޅެއް ވަންދެން އިނުމައްފަހު އަހާލިއެވެ.” ދެން ކިހިނެއް މި ސިހުރުން ސަލާމަތް ވެވޭނީ؟” ތުރުތުރު އަޅާ އަޑަކުން އެހެންބުނުމުން ސާފިރް ހީލުމަށްފަހު ބުންޏެވެ.” ޖެހޭނީ މުހުތާރު މަރާލަން އެހެންނޫނީ ތިކަމަކުން ސަލާމަތެއް ނުވެވޭނެ ހެން ހީވަނީ.” އެހެން ބުނުމުން އަވަސް އަވަހްށް ބުނެލިއެވެ. ” ދެން ކިހިނެއް އެމީހާ މަރާލާނީ؟” އެހެން ބުނުމުން ސާފިރް ހިނިތުން ވެލުމައްފަހު ބުނެލިއެވެ. ” އެއީ އެހާވަރުގެ ކަމެއް ނޫން. ސާއިފްގެ ރައްޓެހިން ސާފިރް އައް އެހީވަނިކޮއް އެކަން ކުރެވިދާނެ” އެހެން ބުނުމުން ޒުބޭދާ ހީލިއެވެ. އެދުވަސް ދިޔައީ ވަރަށް އާދައިގެ ގޮތަކަށެެވެ.\nޖެހިގެން އައި ދުވަހަަަަށް އިރުއެރުމާ އެކު މުޅި ރަށުގައި ވަނީ އެއް ވާހަކައެކެވެ. އޭރު އެވާހަކަ ޒުބޭދާމެން ގޭގައި ހުރި ޓީވިން ގެންނަނީއެވެ. “ވަރަށް އަނިޔާވެރި ގޮތަކައް ފަޅުގެއެއްގައި އުމުރުން 55 އަހަރުގޭޭ ޏ.ފޯއްމުލަކް މުހައްމަދު މުހުތާރު މަރާލައިފައި ވަނިކޮށް ފެނިއްޖެ.” ޓީވީ ބަލަން ތިބި ޒުހުރާ އާއި މުހައްމަދު މިސުރުހީ އަޑުއިވުމާއެކު އެދެމީހުންގެ މޫނުމަތިން ފެނުނު މަންޒަރުން ޒުބޭދާއައް ނުހެވުނީ ވެސް ކިރިޔާއެވެ. ދެމީހުން ވެސް ތިބީ އަންގަ ހުޅުވިގޮތައް ލައްޕަން ނޭންގިފަ ތިބި ދެ ބުދުހެންނެވެ.\nއިރުކޮޅެއްނުވެ ސާފިރް ގެއަށް ވަދުމައްފަހު ކޮޓަރިއަށް އައުމަށް އިށާރަތް ކޮށްލިއެވެ. ޒުބޭދާ އަވަހަށް ކޮޓަރިއަށް ވަދެ ދޮރު ލައްޕާލިއެވެ. ސާފިރް ވަރަށް ސީރިއެސް ވެލުމަށް ފަހު ބުނެލިއެވެ. “ޒުބޭދާއައް އެެެެންްްގޭތަ ޒުބޭދާގެ މަަަަަަަަަންމަަ އާާ ބަަައްޕަ އަސްލު މަަަރުނުވާކަން؟ އަސްލު މަންމައާ ބައްޕަވީީ ގަލޮޅު ގެއެއްްްގަ. އަދި މިހާރު މަންމަ އުޅެނީ ފިހާރައެއްގަ. ބައްޕަ އުޅެނީ ބައްޕަގެ ގެ ކުއްޔަށް ދީގެން އެތަނުން ލާރި ހޯދައިގެން.” އެހެން ބުނުމުން ޒުބޭދާ އަންގަ ހުޅުވުއިގެން އަންގައިގައި އަތް އަޅާލެވުނެވެ. އެހެން ހުރުމުން ސާފިރް އަނެއްކައި ވާހަކަ ދައްކަން ފެށިއެވެ. “މަންމަ އާއި ބައްޕަ ސަލާމަތްކުރީ ކާކުކަން އެނގޭތަ؟” މަންމަ އާއި ބައްޕަ ސަލާމަތްކުރީ އަހަރެން. އެދުވަހު މަންމަ ގަޔައް ވަޅިހަރާލުމަށްފަހު ޒުހުރާ ހުރީ ގޭގެ ތަނެއްގައި ފިލާ. އެހެން ހުއްޓައި އަހަރެން ގޮސް ކޮއްކޮގެ މަންމަ ކައިރީ ގޮސް މަންމަ ކައިރީ ބިރުނުގަތުމަށް ބުނީން. މަންމަ އެހި މީ ކާކުތޯ. ސާފިރް ބުނީން މީ ޒުހުރާ ޝައިމް ގަޔައް ލާން އުޅޭ ޖިންނިއޭ. އަދި ހުރިހާއެއްޗެއް ކިޔައިދީ ނިމުން ތަނާކަހަލައިން ކޮއްކޮ ބައްޕަ އައިސް ވަދުނު ގެއަށް. އަހަރެން ހުރީން ކަންތައް ވަމުން ދިޔަގޮތް ބަލަން. އެހެން ހުރުމައްފަހު ކޮއްކޮގެ މަންމަ ވާހަކަ ދައްކަން އުޅޭހެން ހީވުމުން ސާފިރް ދުރުގަ ހުރެފައި ކޮއްކޮ މަންމައާ ދިމާއައް ހަޅޭލަވައިގަތީން. އަހަރެން ޝަމްހާ، ޝަމްހާގެ ފިރިމީހާ ޝަމްހޫދް އަދި ޝަމްހާގެ ދަރި ޝައިމް ވެސް ސަލާމަތް ކުރާނަން އެ ނުލަފާ މީހާގެ އަތްދަށުން އިރާދަ ކުރެއްވިއްޔާ ސަލާމަޔް ކުރާނަން. ބުނެނިމުމާއެކު ޒުހުރާ ގޮސް ކޮއްކޮގެ ބައްޕަ ގަޔައް ވަޅި ހަރާލި ” ސާފިރް ހުރިހާ ވާހަކައެއް ކިޔައިދީނިމުމުން ޒުބޭދާއައް ބުނެވުނެވެ. “ސޭސާންހޭ” އެހެން ބުނުމުން ފާޑަކައް ސާފިރް ބަލާލުމައްފަހު ބުނެލިއެވެ. ” ކީކޭ ތިބުނީ؟ ދިވެއްސަކުންނެއް ނޫން ދޯ ތި ބުނުއެއްޗެއް ތިބުނީ” އެހެންބުނުމުން ޒުބޫދާ ހީލުމައްފުހު ބުނެލިއެވެ. ” އޭގެ މާނައަކީ ވަޓް އިން ދަ ވޯރލްޑް އޭ……..ދެން ކިހިނެއް ވާންވީ؟” ވަރަށް ހާސްވެފައި ޒުބޭދާ އަހާލިއެވެ. އެހެން ބުނުމުން ސާފިރް ވިސްނުމުގެ ތެރޭގައި އިންދެގެން ބުނެލިއެވެ. “ދެން ގޮއްސަ ބުނަންވީނުން ޒުހުރާ ކައިރީ ކޮއްކޮއަށް ހުރިހާ އެޗެއް މިހާރު އެންގެއޭ… އެހެންނޫނީ ހުރިހާއެއްޗެއްސެއް ދަބަހަށް އަޅައިގެން ގެއިން ނިކުމެގެން މަންމަ ކައިރިއަށް ދާންވީނުން” އެހެންބުނުމުން ޒުބޭދާ ވިސްނާލިއެވެ. “ކީވެ ސިފަ ހުރިގޮތަށް މިހުންނަނީ؟ މުހުތާރު ވެސަ މިރާލައިފި. ދެން އެހެން ވީރު ސާފިރް މަގޭ ގައިންނުނިކުންނާތީތަ؟ އާދޯ އެހެންވެކަމަށް ވެދާނެ” އެހެން ހުރެފައި ޒުބޭދާއަށް އަތް ހިއްލާލުމަށްފަހު ށަހާދަތް އިންގިލިނޫން އެހެން އިންގިލިތައް ލައްޕާލުމަށް ފަހު އަތް ތަޅުވާލެވުނެވެ. އެހެން ހެދުމުން ސާފިރް އަހާލިއެވެ. ” ކިހިނެއްވީ؟ ކޮންކަމަކާ ތިވިސްނަނީ؟؟” އެހެން ބުނުމުން ޒުބޭދާ އިރުކޮޅެއް ވަންދެން ސާފިރްއާ ދިމާބަލަހައްޓައިގެން ހުރެ ބުނާނެ އެއްޗަކާމެދު ވިސްނިއެވެ.\nthere will be many mistakes. please do let me know the mistakes. And if i improve the mistakes then also do let me knw too.😊\nއިންތިޒާރު ކުރި ލޯބި (8)\nV. Reethi… Shal… Keep it up ❤❤❤\nZubeydha korean series balany dhw😂😂😂\n💕[email protected]$💕 says:\nreethi varah reethi . mistakes varah bodah improve vehje. i am totally happy with the story . keep it up dearrrrrrr.😃😃😃😃😁😁


މަސްވެރިންގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ\_r\_nމުޙަންމަދު ނަޝީދު ދެއްވި ޚިޠާބު\_r\_n - The President's Office\nމަސްވެރިންގެ ދުވަހުގެ މުނާސަބަތުގައި ރައީސުލްޖުމްހޫރިއްޔާ\nމުޙަންމަދު ނަޝީދު ދެއްވި ޚިޠާބު\n10 ޑިސެންބަރު 2008، ރިފަރެންސް: PRO/RMNK/2008/01\n28 ވަނަ މަސްވެރިންގެ ދުވަހުގެ ތަހުނިޔާއާއި ހެޔޮ އެދުންތައް، ރާއްޖޭގެ ހީވާގި ކެޔޮޅުންނަށާއި ފަޅުވެރިންނަށާއި އަދި އޮޑިވެރިންނަށް ރައްދުކުރަމެވެ. އަދި ހަމަ މި މޭރުމުގައި، މަސްވެރިންގެ ޢާއިލާތަކާއި، މަސްވެރިކަމުގެ ޞިނާޢަތުގައި ޙަރަކާތްތެރިވަމުންދާ ހުރިހާ ފަރާތްތަކާއި ދިވެހި ރައްޔިތުން ޝާމިލު ކުރަމެވެ.\nރާއްޖޭގެ މަސްވެރިކަމުގެ އަހަރީ ތާވަލުން، މިހާތަނަށް ފެންނަން އޮތް ޙަޤީޤަތަކީ، މަސްވެރިޔާގެ އާމްދަނީގައި ބަރޯސާއެއް ނެތްކަމެވެ. އަހަރުގެ ހަމަހުގައި އާމްދަނީއެއް ލިބި، އަނެއް ހަމަހުގައި އަތްމަތި ދަތިވެދާކަމެވެ. މިކަން މިހެން މެދުވެރިވާ ސަބަބުތައް ހުރި ކަމުގައިވިޔަސް، އެ ސަބަބުތައް ނައްތާލުމަކީ ސަރުކާރުން ކުރަންޖެހި، ނުކޮށް އޮތް ކަމެކެވެ. އޮޑިވެރިން ބަނދެވިފައިވާ ލޯނުގެ ހާސްކަމާއި ނުތަނަވަސްކަން ފަޅުވެރިންގެ އާއިލާތަކަށް ވާރުތަވުން އެއީ މިހާރު ކަން އޮތް ގޮތެވެ. މިކަމަށް އެދެވޭ ހެޔޮ ބަދަލެއް އަންނާނެ ފަދަ މާލީ ވެށްޓެއް، ކޮންމެހެންވެސް ތަޢާރުފު ކުރަން އެބަޖެހެއެވެ. އަދި އެ މަސައްކަތް ސަރުކާރުން މިހާރު ވަނީ ފަށްޓާފައެވެ.\nމިހާތަނަށް ވިސްނަން ޖެހިފައިވާ އެންމެދަތި ކަމަކީ، މަސްވެރިކަމުގެ ފޯވަހީގައި ބާނާ، އިތުރުވެ، ބާކީވާ މަސް، ބޭކާރުވެދިއުމަށް ޙައްލެއް ހޯދުމެވެ. ނަމަވެސް މިއަދު އަޅުގަނޑު ދޭން އޮތް އުފާވެރި ޚަބަރަކީ، އިރާދަކުރެއްވިއްޔާ ފެށެން މިދާ އަހަރު، ފެށި ހިނގަމުން ދާނީ، މި ހެޔޮ ބަދަލާއެކު ކަމެވެ. މި ހާސްކަމުން އަރައިގަތުމަށްފަހު، މުޅިން އައު ވިސްނުމަކަށް މިޞްރާބު ޖެހުމަށް، ސަރުކާރުގެ ކަމާބެހޭ ފަރާތްތަކަށާއި، މިސިނާޢަތުގެ އަހުލުވެރިންނަށް މިއަދު އަޅުގަނޑު އިލްތިމާސް ކުރަމެވެ. އެއީ ކުރިން ދެންނެވި ހަމަހުގެ އާމްދަނީގެ ބަދަލުގައި، މުޅި އަހަރު މަސްވެރިންގެ އަތްމަތި ތަނަވަސްވާނެ ގޮތެއް އީޖާދު ކުރުމެވެ. ވަސީލަތްތަކުގެ ދަތިކަމާއި، މޫސުމުގެ ހިތްދަތިކަމުން މަސްވެރިން މިންޖު ކުރެވޭނެ ގޮތެއް ހޯދުމެވެ. އަހަރުގެ ތެރޭގައި، ބޭނުނު އެންމެ ގިނަ އަދަދަކަށް، ރާއްޖޭގެ މަސްވެރިންނަށް، މަސް ބޭނޭނެ އުޞޫލެއް ތަޢާރުފު ކުރުމެވެ. ވަކިވަކި ޚާއްޞަ ބަނދަރުތަކުގެ ބަދަލުގައި، ކޮންމެ ބަނދަރަކުންވެސް މަސްގަނެ ވިއްކޭނެ ފަދަ ވިޔުގައެއް ޤާއިމު ކުރުމެވެ. މިކަމަށްޓަކައި އެއްދުވަހުގެ މަސްވެރިކަމުގެ ބަދަލުގައި ދިގު މުއްދަތަކަށް މަސްވެރިކަން ކުރެވޭނެ އުޅަނދުފަހަރާއި ވަސީލަތްތައް ތަނަވަސްވާން ޖެހޭނެއެވެ.\nދިވެހިންގެ ވަށައިގެން ލައްވާފައި މިވާ ޤުދުރަތުގެ ތަނަވަސް ޚަޒާނާގެ ނަފާ، ސީދާ މަސްވެރިންގެ ފައިކޭޓާ ގުޅެން އެބަޖެހެއެވެ. މޫސުމާއި، ނުމޫސުމުގައިވެސް، ރާއްޖޭގެ އަސްދަނޑިން ބޭރުގައި، އިންޑިޔާ ކަނޑުގައި ދިވެހި މަސްވެރިންނަށް ފެތުރިގަނެވޭނެ ގޮތް ހޯދަން އެބަޖެހެއެވެ.\nދިވެހި މަސްވެރިންނަކީ ކަނޑުގެ ދިރުންތައް، އުފެދި ދައުރުވާ ޤުދުރަތުގެ ނިޒާމު ދެނެތިބެ، ޒަމާނީ ޓެކްނޮލޮޖީގެ އެހީގައި މަސްއައިނާއި ދޫނި ހޯދާ، އެކަމަށް އަހުލުވެރި ބަޔަކަށްވާން އެބަޖެހެއެވެ. މިކަމަށް ބޭނުންވާ ޢިލްމާއި ހުނަރުގައި، ދިވެހި މަސްވެރިން ކުރިއަރައި ގޮސް، ދުނިޔެއަށް ނަން ހިނގާ ޤައުމަކަށް ރާއްޖެ ނުވާންވީ އެއްވެސް ސަބަބެއް ނެތެވެ.\nމަސްވެރިކަމުގެ ސިނާޢަތު ހުޅުވާލައި، ފުރުޞަތުތައް ފުޅާކޮށް، މަގުފަހިކޮށްދޭ ފަރާތް ކަމުގައި ސަރުކާރުވާން އެބަޖެހެއެވެ. އިރާދަކުރެއްވިއްޔާ، ސަރުކާރުގެ ދައުރު ސަރުކާރުން އަދާކުރުމަށް ބޭނުންވާ ހުރިހާ ބަދަލެއް ސަރުކާރަށް ގެންނާނެއެވެ. މި ހަމައިގެ މަތިން ކުރިއަރައި ގޮސް، ދުނިޔޭގެ މަސްވެރިކަމުގެ ޞިނާޢަތުގައި ދިވެހިން ޝާމިލުވެ، ހުރި ހުރިހާ ހުރަހެއް ސަރުކާރުން ނައްތާލާނަމެވެ. ދުނިޔޭގެ ބާޒާރުގައި ދެވަނައެއް ނެތްފަދަ އުފެއްދުމަކަށް ދިވެހި ކަނޑުމަސް ވެގެން ދިއުމަކީ ސަރުކާރުގެ އަމާޒެވެ. މަހަށް އަގު ދިނުމުގެ ބަދަލުގައި، އަގަށް މަސް ވިއްކައިގެން ދިވެހިންގެ ތަނަވަސްކަން އިތުރު ކުރުމަށްޓަކައި ސަރުކާރުން ސިޔާސަތު ތަންފީޒު ކުރާނެއެވެ. މިކަމަށް ބޭނުންވާ ޤާނޫނީ ހުރަސްތައް ނެތިކޮށްދެއްވުމަށް ރައްޔިތުންގެ މަޖިލީހަށް އަޅުގަނޑު އިލްތިމާސް ކުރަމެވެ.\nހެޔޮ ނިޔަތުގައި ސަރުކާރުން ކުރާ ކޮންމެ ކަމެއްގެ ނަފާ، ވަގުތުން ވަގުތަށް ރައްޔިތުންނަށް ލިބޭނެކަން ޔަޤީނެވެ. އޭގެ މިސާލަކީ، ދުނިޔޭގެ ބާޒާރުގައި ތެލަށް އައި ހެޔޮ ބަދަލު ރައްޔިތުންނަށް ފޯރުކޮށްދިނުމަށް ކުރި މަސައްކަތެވެ. ނަތީޖާއެއްގެ ގޮތުން ތެލުގެ ސަބްސިޑީ ލިބޭ މަސްވެރިން މިއަދު އަންދާ ޑީސަލް ލީޓަރަކަށް މިހާރު ޖެހޭނީ ގާތްގަނޑަކަށް އެއްރުފިޔާއެވެ.\nއަދި ސަރުކާރުން ހުށަހަޅާފައިވާ ގޮތަށް ޤާނޫނު ފާސްވުމުން، އިރާދަކުރެއްވިއްޔާ މިފެށޭ އަހަރު ޑީސަލުން ސަރުކާރަށް ނަގާ އިމްޕޯޓް ޑިއުޓީ އުވިގޮސް، އޭގެ ފައިދާ ހުރިހާ ދިވެހި ރައްޔިތުންނަށް ލިބިގެންދާނެއެވެ.\nރާއްޖޭގެ އިޤްތިޞާދު މިވަގުތު ފުންވަޅުގަނޑެއްގައި ވިޔަސް، އެ އިޤްތިޞާދު ނެގެހެއްޓޭނެ ކަމުގެ ފުރިހަމަ ޔަޤީންކަން، އިރާދަކުރެއްވިއްޔާ ސަރުކާރަށް އެބައޮތެވެ.\nވޭތުވެދިޔަތަނުގައި ރައްޔިތުންގެ ފައިސާއަށް ވެފައިވާ ޚިޔާނާތްތައް ބަލައި، އޭގެ ބަދަލު ހޯދައި، ފޭލިވެފައިވާ މާލީ ސިޔާސަތުގެ ތެރެއިން ދައުލަތުގެ ބަޖެޓް ޑެފިސިޓްވެ، ބޭރުގެ ދަރަނި ބޮޑުވެފައިވަނީ ކޮންބަޔެއްގެ އިހުމާލުންތޯ ބެލުމަކީ، ސަރުކާރުން ކުރަން ޖެހިފައިވާ ކަމެކެވެ. އެހެންނަމަވެސް، މާދަމައަކީ ރައީސުލްޖުމްހޫރިއްޔާ ކަމުގެ ޤާނޫނީ ހުވާ އަޅުގަނޑު ކުރިފަހުން އެއްމަސް ފުރިހަމަވާ ދުވަހެވެ. ކުރެވުނު ކަމަކާއި، ކުރަންހުރި ކަންތަކުގެ ވަޒަން އެނގިގެން ދާނީ ވަގުތު ޖެހުމުންނެވެ.\nއަޅުގަނޑުގެ ދުޢާއަކީ، ދިވެހިރާއްޖެއަށް ފާގަތިކަމާއި ތަނަވަސްކަން މާތްﷲ މިންވަރު ކުރެއްވުމެވެ. އާމީން.


ސިއްރެއް7– Esfiya\nހިތާމަ އެހެނިހެން މަޖާ ލޯބި April 2, 2020\nއުޝާ އެއެންމެންގެ މޫނަށް ބަލާލިއެވެ. އެއަށްފަހު ނެގީ ޖިންސު ޖީބުގައި އޮތް އޭނާގެ ފޯނެވެ. ފަރިތަކަމާއެކު ޕާސްވޯޑު ޖަހާލުމަށްފަހު އޭނާ ގުޅީ ޝާފިއު ސާރއަށެވެ. އެއަށްފަހު އިންތަނުން ތެދުވެލުމަށްފަހު ތަންކޮޅެއް ދުރަށް ޖެހިލިއެވެ. ދެންތިބި މީހުން ތިބީ އުޝާ ކިޔަން އުޅޭ އެއްޗަކަށް ކަންފަތް ދީގެންނެވެ.\n“ހަލޯ ސާރ. އަޅުގަނޑު ސުވާލެއް ކޮށްލަންވެގެން… ލައްބަ… އަޅުގަނޑުމެންނާއި މިކޭސް ހަވާލުކުރުމުގެ ކުރިން މި ކޭސް ބެލީ ކޮން ބައެއްތޯ؟” ސާރ ދޭނެ ޖަވާބެއްގެ އިނތިޒާރުގައި އެންމެންވެސް ތިބީ ނޭވާ ހިފަހައްޓާލައިގެންނެވެ. “ލައްބަ. ޝުކުރިއްޔާ ސާރ.” އުޝާ ފޯނު ބޭއްވުމާއިއެކު ކޮން ބައެއްތޯ ޔަނާލް އަހާލިއެވެ. “އެ މައްސަލަ ބަލާފައި އޮތީ އޭޖެންސީއަކުންނެއް ނޫން. ފުލުހުންގެ ފަރާތުން. ކޭސްގައި އިސްކޮށްހުރީ ވާރިސް ކިޔާ މީހެއް.” އުޝާ މިހެން ބުނުމުން ޔަނާލާއި މިހުރާން ދެލޯބޮޑުކޮށްލަމުން އެކަކު އަނެކަކަށް ބަލާލިއެވެ. “ވާރިސް؟ އެއީ އެއްކަލަ ބައްޕައާއި ވަރަށް އެކުވެރިއެއްނު ފުލުހުގައި އުޅޭ ވާރިސްބެއާއި؟” ޔަނާލް އަވަސްއަވަހަށް ބުނެލިއެވެ. މިހުރާން އެއްބަސްވިއެވެ. “ތިހެންވީރުން މާ ރަގަޅެއްނު. ތިދެމީހުން ގޮސް އަހަންވީނު އޭނަ ކައިރީ އެ ކޭސްގެ ވާހަކަ. އިއްޔެ ދޯ އަދި މި ކޭސް މި ލިބުނީ. އޭނާއަށް ނޭނގޭނެއެއްނު އަހަރެމެންނަށް ކަމެއް މިކޭސް ލިބުނީ.” އިޝާން މާބޮޑު ވިސްނުމަކާއި ނުލާ ކަންނެތްކަމާއެކު ބުނެލިއެވެ. އޭނާއަށް އަނގައަށް ވައްތަރެއް ޖައްސާލެވުނީ އެންމެން ބަލަހައްޓައިގެން ތިބި ގޮތް ފެނިފައެވެ. “ކިހިނެއްވީ؟” “އޭ އެ ވަރަށް ރަގަޅު ޙިޔާލެކޭ. މާ އޮފިޝަލް ކޮށް ދިޔައީމަ އެކައްޗެއް ވެސް ނޭނގޭނެ. އޭނައާއި މެދު ކުޑަކޮށް ޝައްކު އުފެދޭ ދޯ އެބަ މިހާރު ކަންތައްތައް ވެފައި މިއޮތް ގޮތުން.” އިޝާން ކޮނޑުގައި ޖަހާލަމުން މިހުރާން ބުނެލިއެވެ. އުޝާއަށާއި ޔަނާލަށްވެސް މިޙިޔާލު ކަމުދިޔައެވެ.\n“އޯކޭ! ދެން ތިހެންވީރުން ހިނގާ ދާން. މިގަޑީ ފްރީ ވާނެ ކަންނޭނގެ އެމީހުން.” ޔަނާލް މިހުރާން ގޮވައިގެން ދިޔުމުން އުޝާ ލެޕްޓޮޕް ނަގައިގެން ފެށީ މިހާތަނަށް ފާހަގަވީ ހުރިހާކަމެއް ރިޕޯޓެއް ލިޔާށެވެ. އޭރުވެސް އިޝާން އޮތްތަނުން ތެދުވެލަން ހިތަށްވެސް ނާރުވައެވެ. އޮތްތާ އޮވެގެން ޓީވީއިން ފިލްމެއް އަޅުވާލައިގެން ހަމަޖެހިލިއެވެ. އުޝާ ރިޕޯޓު ލިޔެ ނިމިގެން ޔަނާލްއަށް ގުޅާލިއެވެ. “ކޮބާ؟ ކިހިނެއްވީ؟” އުޝާ ސުވާލުކޮށްލިއެވެ. “މިދަނީ އިނގޭ މިހާރު. މިތާ ނެތް ވާހަކަ ދެއްކޭކަށް.” ޔަނާލް ވާހަކަ ދެއްކީ ވައި އަޑަކުންނެވެ. މިހެން ބުނެލުމަށްފަހު އޭނާ ފޯނު ކަނޑާލީއެވެ. އުޝާގެ ހިތުގައި ބިރުވެރިކަމުގެ ރާޅެއް ދުވެލިއެވެ. ނަމަވެސް ޔަނާލްމެން ހޯދަން ގޮސްގެން އަނެއްކާ އިތުރު ނުރައްކަލަކާއި ކުރިމަތިވެދާނެ ކަމަށް ބަލާފައި އޭނާ ނިންމީ މަޑުކުރާށެވެ. އޭނާ ދިޔައީ އެމީހުން ނިދާ ބަޔަށެވެ. އެއްވެސް ތާކު ނީށީނދެ ހާސްކަމާއެކު ބާރުބާރަށް ދެކޮޅަށް ހިނގަމުންދިޔައެވެ.\nދޮރު ހުޅުވުނު އަޑަށް އުޝާއަށް ބަލާލެވުނީ ސިހިފައެވެ. ޔަނާލް ފެނުމާއެކު ބާރަކަށް ގޮސް ޔަނާލް ގައިގައި އޮޅުލައިގަތީއެވެ. އުޝާ ހާސްވެފައި ހުރިވަރު ފެނިފައި ޔަނާލް ފަހަތުން އައިސް ވަތް މިހުރާންގެ ހުރީ ހިނި އައިސްފައެވެ. “އުޝީ ހާދަ ހާސްވެފަ؟ އަހަރުންނަކަށް ކަމެއް ނުވެޔޭ. އޭރު ވާރިސްބެއަށް އަޑު އިވިދާނެތީއޭ އެހެން ބުނީ…” “އެހެންދޯ… ކޮބާ އެއްވެސް އެއްޗެއް ފާހަގަ ކުރެވުންތަ؟” އުޝާ ހަމަޖެހުމުގެ ނޭވާއެއް ލަމުން އަހާލިއެވެ. ސޯފާގައި އިށީންނަމުން ވާހަކަ ދައްކަން ފެށީ މިހުރާނެވެ. “އެގެއަށް ގޮސް އެހެންކަންކަމާއި ވާހަކަ ދައްކަމުން ގޮސް ކުޑާއްތަގެ ވާހަކަ ބުނެލީ އޮޅިގެން ކަމަށް ހަދާފައި. ޔަނާލް ކުޑަކޮށް ރޯކަމަށް ހެދިލީމަ ވާރިސްބެ ބުނީ އެމީހުންގެ މަރުގެ ކޭސް އެމީހުންނަށް ލިބުނޯ. ވަރަށް ބޭނުންވިޔޯ އެމީހުންނަށް އިންސާފު ހޯދައިދޭން. އެކަމަކު އެކޭސް ބޭބެއަކަށް ކުރިއަށް ނުގެންދެވި އުޅެނިކޮށް އެކޭސް އަތުލީއޯ.” މިހުރާން ބުނެދިނެވެ. “އެކޭސް އަތުލި ވާހަކަ ބުނެލިއިރު އާދަޔާހިލާފަށް އޭނަ ރުޅިގަދަވި. އޭނާގެ ދެލޮލަށް ކުޑަކޮށް ރަތްވެސްވި. އަތް މުއްކަވާފައި އަތަށް ވަރަށް ބާރުކޮށްލި. ބަލާލާފައި މީހުން ބުނާނީ އެއީ ގާތް ރަހުމަތްތެރިއެއްގެ އާއިލާ މީހަކަށް އިންސާފު ހޯދައިނުދެވުމުން ވީދެރައެކޭ. އެކަމު އޭނާގެ ލޮލުން އަހަންނަށް ފެނުނު ކޮންމެސްވަރެއްގެ ހާސްކަމަކާއި ބިރުވެރިކަމެއް.”\nޔަނާލްގެ ހާއްސަ ސްކިލްއަކީ ފޮރެންސިކް ކްރިމިނޮލޮޖީއެވެ. މީހަކު ދޮގު ހަދާނަމަ އަދި މީހުންގެ އިހުސާސްތައް އެމީހެއްގެ ހަށިގަނޑަށް އަންނަ ބަދަލުތަކުން ކިޔަވާ އެއްޗިހީގެ އަލީގައި ފަރިތަމަކަމާއެކު ޔަނާލް ދެނެގަނެއެވެ. މިގޮތަށް ކޮންމެ ކުއްޖެއްގެ ހާއްސަ އެއްޗެއް ކިޔަވާފައި ހުންނާނެއެވެ. އުޝާގެ ހާއްސަކަމަކީ ޑިޖިޓަލް ފޮރެންސިކްސްއެވެ. އެއްޗެއް ހެކްކޮށްލުމަކީ އުޝާއަށް މާ އުނދަގޫ ކަމެއް ނޫނެވެ. މިހުރާންގެ ހާއްސަކަމަކީ ފޮރެންސިކް އެކައުންޓިންގްއެވެ. އެއީ ވިޔަފާރި ތަކުގައި ގާނޫނާއި ހިލާފަށް ކޮށްފައި ހުރި ކަންތައްތައް ދެނެގަތުމާއި ވިޔަފާރިތަކުގެ ފައިނޭންޝިއަލް މައުލޫމާތުތަށް ހޯދުމެވެ. އިޝާންގެ ހާއްސަ ކަމަކީ ފޮރެންސިކް ގްރާފޮލޮޖީއެވެ. ކުޑަކުޑަ ތަފާތަކުންވެސް ދެމީހެއްގެ އަތުލިޔުން އޭނާއަށް ވަކިކުރެވެއެވެ. ނަމަވެސް އޭނާގެ ޝަކުވާއަކީ އެންމެ ބޭކާރު ސްކިލް ދަސްކުރީ އޭނާކަމެވެ. އިޝާންގެ ސްކިލް މިހާތަނަށް އަދި އެއްވެސް ކޭސްއެއްގައި ބޭނުންކުރަންޖެހިފައެއް ނެތެވެ. މިހާރު ގިނަ ލިޔުންތައް ޕްރިންޓް ކޮށްފައި ހުންނާތީއެވެ. މި ހުރިހާކަމެއް ދަސްކުރުމަށް އަދިވެސް ހަފްތާއަކު ހަތަރު ފަހަރަށް ކްލާހަށް ދާން ޖެހެނީ ހަތަރު މީހުން ވަކިންނެވެ. ސެލްފް ޑިފެންސާއި މާޝަލް އާރޓްސް ދަސްކުރަން ޔަނާލާއި އުޝާ އެއް ކުލާހަކަށް ދާއިރު މިހުރާން އިޝާނާއި އެކު ދަނީ އެހެންކުލާހަކަށެވެ.\nއެތަށް އިރަކު އެކަމާ ބެހޭގޮތުން ވާހަކަ ދައްކަން އިނުމަށްފަހު ކޭސް ކުރިއަށް ގެންދާނެ ގޮތަކާއި މެދު ވާހަކަ ދައްކަން ފެށިއެވެ. “މިހިސާބުން ދެން ބަލަންވީ ބޮޑަށް މޯޓިވްއެއް އޮތީ ކޮންބައެއްތޯ. މިސާލަކަށް އިނދެދާނެ ލާރީގެ މައްސަލައެއްވެސް. އަސްލު މަންމަމެން ހިންގި އޮޕަރޭޝަންގައި އަމިއްލަ ސިފަވެސް ބަދަލުކޮށްގެން އުޅުނު އިރު ހުރިހާ ކަމެއް ފަޅާއެރީ ދެންމެ މަށާއި އިޝާން ސުވާލު ކުރި މީހުން ހައްޔަރު ކުރި ދުވަހުކަމަށް ވަނީ…” “މަޑުކޮށްބަލަ. އިޝާންގެ ވާހަކަ ދައްކާއިރު އެސޮރު ކޮބާތަ މިއޮތް ހުރިހާއިރެއް ވީއިރު؟” މިހުރާން ސުވާލު ކޮށްލިއެވެ. “ނޭނގެ… ތިމީހުން ދިޔައީމަ މަ އިނީ ރިޕޯޓު ލިޔަން އިންއިރު އެތާ ސޯފާގައި ކޮންމެސް ފިލްމެއް އަޅުވާގެން އިން.” އުޝާ މިހެންބުނުމުން މިހުރާން ދެފަރާތަށް ބޯހޫރާލަމުން ތެދުވެގެން ދިޔައީ ދޮންތަމެން ބަޔަށެވެ. މިހުރާންގެ ފަހަތުން އުޝާއާއި ޔަނާލް ވެސް ދިޔައެވެ.\nއެންމެން ގޮސް ސިޓިންގްރޫމަށް ބޯދިއްކޮށްލިއިރު އިޝާންއޮތީ ސޯފާގައި ނިދާފައެވެ. ޓީވީން އޭރުވެސް ފިލްމު އަޅުވާފައި ހުއްޓެވެ. މިހުރާން އުޝާއާއި ޔަނާލާއި ދިމާލަށް ބަލާލަމުން އަޑުމަޑުކުރުމަށް އިޝާރާތް ކުރަމުން ދޮންތަމެންގެ ކޮޓަރިއަށްވަދެފަ އައީ މާކަރަކާއި ޕެއިންޓް ބައެއް ސާމާނު ހިފައިގެންނެވެ. އިޝާން ކައިރި މަޑުމަޑުން އިށީނދެލަމުން އޭނާ ފެށީ އިޝާންގެ މޫނުގައި ކުރަހާށެވެ. މިހުރާނަކީ މޮޅު ކުރެހުންތެރިއެކެވެ. އޭނާ ކުރަހާ ނިމިގެން އުޝާމެންނަށް ދައްކާލުމުން ދެމީހުންވެސް ބިރުން ސިހުނެވެ. މިހާރު އިޝާންގެ މޫނުން ސިފަވަނީ ދަ ކޮންޖަރިންގައި އުޅޭ ވަލަކްއެވެ. ނިދާފައި އޮތްއިރު މަޑުމަޑުން ނޭވާލަމުން ދިޔައިރު ވަރަށް ބިރުވެރި ވައްތަރު ޖަހައެވެ. އެހާވަރަށް މިހުރާން އޭނާގެ މޫނުގައި ޕެއިންޓްކުރިއިރުވެސް އިޝާނަށް ހިލަމެއްވެސް ނުވެއެވެ. ޕެއިންޓްތައް ހިކެންދެން މަޑުކުރުމަށްފަހު މިހުރާން ބަދިގެއަށް ވަދެފައި ނުކުމެގެން އައީ ލޮނު އަޅާފައި ހުރި ފުޅި ހިފާގެންނެވެ. އޭނާ ކުރަން އެއުޅޭ ކަންތައްތައް ރޭކާލުމުން އުޝާއާއި ޔަނާލް އަނގަމަތީ އަތްއަޅާލީ މާ ބާރަށް ހެވިދާނެތީއެވެ. އެއަށްފަހު ފާރުކޮޅު ފުރަގަހަށް ވަދެ ފިލީއެވެ.\nVarah reethi Masha Allah\nނޫރު (ހަތާވީސްވަނަ ބައި)\nދީނީ ލޯބި January 22, 2018\nދުރުގައިވިޔަސް… 28 ވަނަ ބައި\nލޯބި July 26, 2017\nއެދެމޭ ކަލާޔާ ގާތުގާ ވުމަށް (ސަތާރަވަނަބައި)\nހިތާމަ ބިރުވެރި ލޯބި July 1, 2017\nނޫރު (ތިންވަނަ ބައި)\nދީނީ ލޯބި November 28, 2017\nދިނީ ޒަހަރު… 31\nހިތާމަ ލޯބި March 6, 2019\nދުވަހަކުވެސް މާފެއް ނެތް – 6\nހަޤީޤީ ހިތާމަ ލޯބި September 28, 2018\nހިތާމަ ލޯބި April 15, 2017


Ronaldo Ge Landaai Eku Juventus In Lecce Ge Mahchah Faseyha Molheh - Vaguthu\nއިޓާލިއަން ލީގުގައި ރޭ ޔުވެންޓަސް އާއި ލެސީ ބައްދަލު ކުރިމެޗު ޔުވެންޓަސް އިން ފަސޭހަ ކަމާއި އެކު ކާމިޔާބުކޮށްފި އެވެ.\n4-0 ގެ ނަތީޖާ އަކުން ޔުވެންޓަސް މި މެޗު ކާމިޔާބު ކުރި އިރު ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ވަނީ މޮޅު ކުޅުމެއް ދައްކާފައެވެ. އޭނާ ވަނީ މި މެޗުގައި ލަނޑެއް ކާމިޔާބުކޮށް،2ލަނޑު ޖެހުމަށް އެހީތެރިވެ ދީފައެވެ.\n10 ކުޅުންތެރިންނާއި އެކު ކުޅެ ލެސީ ބަލިވި މި މެޗުގެ 32 ވަނަ މިނެޓްގައި ފަބިއޯ ލުސިއޯނީ ކުރި ފައުލަކާއި ގުޅިގެން އޭނާއަށް ވަނީ ރަތް ކާޑު ދައްކައި ދަނޑުން ފޮނުވާލާފައެވެ.\nފުރަތަމަ ހާފް ގައި ޔުވެންޓަސްއިން ގިނަ އިރު ބޯޅަ ހިފަހައްޓައިގެން ކުޅުނު އިރު އެ ޓީމަށް ވަނީ ލަނޑު ޖަހާނޭ ގިނަ ފުރުސަތުތަކެއް ލިބި ބޭނުން ނުހިފިފައެވެ. އެގޮތުން ހާފް ނިމެން ދަނިކޮށް ރޮނާލްޑޯ ހުސްކޮށް ހުރެ ބޮލުން ފޮނުވާލި ބޯޅަވެސް ވަނީ ގޯލާ އަމާޒުނުވެ މަތީ ދަނޑިމަތިން ބޭރަށް ގޮސްފައެވެ.\nދެވަނަ ހާފް ފެށި މެޗުގެ 53 ވަނަ މިނެޓްގައި ރޮނާލްޑޯ ދިން ޕާހަކުން އޭރިއާ ބޭރުން ޑީބަލާ ގޯލްގެ މަތީކަނަށް ފޮނުވާލި ބޯޅަ އާއިއެކު ޔުވެންޓަސް އިން ވަނީ ފުރަތަމަ ލަނޑު ކާމިޔާބުކޮށްފައެވެ. އޭގެ މާގިނަ އިރުތަކެއް ނުވެ އޭރިއާ ތެރެއިން ލެސީގެ ކުޅުންތެރިއަކު ރޮނާލްޑޯއަށް ކުރި ފައުލަކާއި ގުޅިގެން ލިބުނު ޕެނަލްޓީގައި އޭނާ ވަނީ ޔުވަންޓަސްގެ ދެވަނަ ލަނޑު ކާމިޔާބު ކޮށްދީފައެވެ.\nބަދަލު ކުޅުންތެރިޔެއް ގޮތުގައި ހިގުއެން އަރައި މާގިނައިރު ތަކެއްނުވެ ރޮނާލްޑޯ ފުންނާބުން ދިން ރީތި ޕާހެއް ގޯލްތެރަށް ފޮނުވާލައިގެން ހިގުއެން ވަނީ މެޗުގެ ތިން ވަނަ ލަނޑު 83 ވަނަ މިނަޓްގައި ކާމިޔާބު ކޮށްފައެވެ. އޭގެ ދެމިނެޓް ފަހުން މެޗު ނިމެން ދަނިކޮށް ޑޮގްލަސް ކޯސްޓާ ނަގައިދިން ހުރަހަކުން ބޮލުން ގޯލުގެ ތެރެއަށް ފޮނުވާލައިގެން ޒުވާން ޑިފެންޑަރު ޑިލައިޓް ވަނީ ޔުވެންޓަސްގެ4ވަނަ ލަނޑު ކާމިޔާބުކޮށް ދީފައެވެ.\nރޭ މިލިބުނު މޮޅާއި އެކު ޔުވަންޓަސް ތާވަލްގެ އެއްވަނާގައި އޮތީ ކުޅުނު 28 މެޗުން 69 ޕޮއިންޓާއި އެކުގައެވެ. ރޮނާލްޑޯ ރޭގެ މެޗުގައި ކާމިޔާބު ކުރި ލަނޑާއި އެކު އޭނާ މިހާރުވަނީ މިސީޒަންގައި ލީގުގައި ކުޅުނު 24 މެޗުން 23 ލަނޑު ކާމިޔާބުކޮށްފައެވެ.


Havertz, Chelsea ah soe kohfi - AO News\nހާވާޓްޒް، ޗެލްސީ އަށް ސޮއިކޮށްފި\nޗެލްސީ އަށް ބަދަލުވި ޖަރުމަނުގެ މިޑްފީލްޑަރު ކާއީ ހާވާޓްޒް. --ފޮޓޯ: ޗެލްސީ\nބަޔާ ލެވަކޫސަން އަށް ކުޅެމުން އައި ޖަރުމަނުގެ ޒުވާން ތަރި ކާއީ ހާވާޓްޒް، ޗެލްސީ އަށް ބަދަލުވެއްޖެއެވެ.\nއުމުރުން 21 އަހަރުގެ ހާވާޓްޒް, ޗެލްސީ އަށް ބަދަލުވީ ފަސް އަހަރު ދުވަހުގެ އެއްބަސްވުމެއްގެ ދަށުންނެވެ. އެންމެ ފަހުގެ މީޑިއާ ރިޕޯޓްތައް ބުނާގޮތުން، ޗެލްސީން ހަވާޓްޒްގެ ސޮއި ހޯދުމަށް ލެވަކޫސަން އަށް 71 މިލިއަން ޕައުންޑް (94 މިލިއަން ޑޮލަރު) ވަނީ ދައްކާފައެވެ. އަދި ބޯނަސްގެ ގޮތުގައި އިތުރު 20 މިލިއަން ޕައުންޑް ދޭން ޗެލްސީން ވަނީ އެއްބަސްވެފައެވެ.\nޗެލްސީން ހާވާޓްޒްގެ ސޮއި ހޯދާފައިމިވަނީ މި ފަހަރުގެ ޓްރާންސްފާ ބާޒާރުގައި މެދުކެނޑުމެއްނެތި ކުރި ބުރަ މަސައްކަތްތަކަށް ފަހުގައެވެ. އެގޮތުން، ލެވަކޫސަނުން އެންމެ ފުރަތަމަ ހާވާޓްޒް ވިއްކާލަން 90 މިލިއަން ޕައުންޑް ކިޔުމުން ޗެލްސީން އެއްބަހެއްނުވިއެވެ. އޭރު ލެވަކޫސަންގެ އިސްވެރިން ވެސް ބުނަމުންދިޔައީ ވިއްކާލަން ވަކި އަގެއް ކަނޑައަޅާފައިވާކަމަށާއި އަގު ކުޑަނުކުރާނެ ކަމަށެވެ. އެކަމަކު، ފަހުން އަގު ކުޑަކުރަން އެއްބަސްވީ ހާވާޓްޒްގެ އެދުމުގެ މަތީންނެވެ.\nހާވާޓްޒް އެންމެ ފުރަތަމަ ލެވަކޫސަންގެ ސީނިއާ ޓީމުން ޖާގަ ހޯދީ އުމުރުން 17 އަހަރުގައި 2016/2017 ވަނަ އަހަރުގެ ބުންޑެސްލީގާ ސީޒަނުގައެވެ. މިވަގުތު ދުނިޔޭގައި ހުރި އެންމެ މޮޅު ޒުވާން ކުޅުންތެރިންގެ ތެރޭގައި ހިމެނޭ ހާވާޓްޒް އަކީ މިޑްފީލްޑްގެ އިތުރުން ފޯވާޑްލައިންގެ ކޮންމެ މަގާމަކަށް ވެސް ކުޅުމުގެ ގާބިލްކަންހުރި ކުޅުންތެރިއެކެވެ.\nޗެލްސީއާ އަލަށް ގުޅުނު ކާއީ ހާވާޓްޒް (ކ) އެ ޓީމުގެ ކޯޗު ފްރޭންކް ލަމްޕާޑް އާއެކު. –ފޮޓޯ: ޗެލްސީ\nޖަރުމަނުގެ ގައުމީ ޓީމުން މިހާރު ގަވާއިދުން ޖާގަ ހޯދަމުން އަންނަ ހާވާޓްޒް ވަނީ ލެވަކޫސަންގެ ސީނިއާ ޓީމަށް ކުޅެދިން 148 މެޗުގައި 45 ގޯލްޖަހައި، އިތުރު 31 ލަނޑުޖެހުމަށް އެހީތެރިވެދީފައެވެ. މީގެއިތުރުން، ގައުމީ ޖާޒީގައި އޭނާ މިހާތަނަށް ކުޅުނު ހަތް މެޗުގައި އެއް ލަނޑުޖަހާފައިވެއެވެ.\nޗެލްސީގެ ކޯޗުކަމާ މިދިޔަ އަހަރު އެ ޓީމުގެ ލެޖެންޑް ފްރާންކް ލަމްޕާޑް ހަވާލުވިއިރު އޮތީ ޓްރާންސްފާ ބާޒާރުގައި ކުޅުންތެރިން ނުގެނެވޭ ގޮތަށް ފީފާ އިން ދީފައިވާ ސަސްޕެންޝަނެއްގައެވެ. އެހެންނަމަވެސް، ސަސްޕެންޝަނުން ސަލާމަތްވުމާ އެކު މި ފަހަރުގެ ޓްރާންސްފާ ބާޒާރުގައި އެ ޓީމުން ވަނީ މިހާތަނަށް އައިއިރު ކުޅުންތެރިން ގަތުމަށް 200 މިލިއަން ޕައުންޑަށް ވުރެން ގިނައިން ހަރަދުކޮށްފައެވެ.\nހާވާޓްޒްގެ އިތުރުން ޗެލްސީން ކުރިއަށް އޮތް ސީޒަނަށް ގެނައި ކުޅުންތެރިންނަކީ، ހަކީމް ޒިޔެޗް، ޓިމޯ ވާނާ، ތިއާގޯ ސިލްވާ، ބެން ޗިލްވެލް އާއި މަލަންގް ސާ އަދި ޒަވިއޭ އެމްބުޔަމްބާ އެވެ. މީގެތެރެއިން ތިއާގޯ އާއި ސާ އަދި އެމްބުޔަމްބާ ގެނައީ ހިލޭ ޓްރާންސްފާއެއްގައެވެ.\nބަޔާ ލެވަކޫސަންކާއީ ހާވާޓްޒްކުޅިވަރުދުނިޔެޖަރުމަނުޗެލްސީ


ރާއްޖެއަށް ރަޙުމަތްތެރިއަކު ބޭނުންވާ ކޮންމެ ވަގުތަކު އިންޑިއާ އޮވޭ: ރައީސް ޞާލިޙު – Dhen.mv\nމަރްޔަމް ވަޙީދާ September 20, 2020 - 11:35 pm\nރާއްޖެއަށް ކޮންމެ ކަމެއްގައި ވިޔަސް އެހީތެރިކަން ބޭނުންވާ ފަހަރަކު ރަޙުމަތްތެރިއެއްގެ ގޮތުގައި އިންޑިއާ އޮންނަ ކަމަށް ރައީސް އިބްރާހިމް މުޙައްމަދު ޞާލިޙު ވިދާޅުވެއްޖެއެވެ.\nބަޖެޓު ސަޕޯޓުގެ ނަމުގައި އިންޑިއާ އިން ވަނީ މިއަދު ރާއްޖެއަށް 250 މިލިއަން ޑޮލަރުގެ ލޯނެއް ދީފައެވެ. އެލޯނު ދިނުމުން ރައީސް ޞާލިޙު ވަނީ އިންޑިއާގެ ބޮޑު ވަޒީރު ނަރެންދްރަ މޯދީ އަށް ޝުކުރު އަދާ ކުރައްވާފައެވެ.\nމިލޯނާއި ބެހޭގޮތުން ސަރުކާރުން ބުނީ، މިއީ ކޮވިޑް-19ގެ ސަބަބުން ކުރިމަތިވެފައިވާ އިގްތިސާދީ ދަތިކަމުން އަރައިގަތުމަށް އެހީތެރިކަން ފޯރުކޮށްދިނުމަށް އިންޑިއާގެ ބޮޑު ވަޒީރު އަރިހުގައި ރައީސް ޞާލިޙު ދެންނެވުމުން އެޤައުމުން ހަމަޖައްސައިދިން މާލީ އިންތިޒާމެއް ކަމަށެވެ.\nރާއްޖޭގެ މަރުކަޒީ ބޭންކު (އެމްއެމްއޭ) އިން ވަނީ އިންޑިއާގެ މަރުކަޒީ ބޭންކް (ރިޒާވް ބޭންކު އޮފް އިންޑިއާ) އާއެކު ހަދާފައިވާ ކަރަންސީ ސްވޮޕް އެއްބަސްވުމުގެ ދަށުން 150 މިލިއަން ޑޮލަރު ވެސް ރާއްޖެއަށް ނަގައިފަ އެވެ. މިއީ ވެސް ކޮވިޑް ގެ ހާލަތާއި ގުޅިގެން ކޮށްފައިވާ ކަމެކެވެ.\nރައީސް ސޯލިހް އިންޑިއާ-ރާއްޖެ\nރައީސް ގެ ފާޑުކިޔުން ކުރީގެ ސަރުކާރަށް : ބައިނަލް އަގުވާމީ މުޖުތަމައުން އެކަހެރިވެފައި އޮތުމުން އެތައް އެހީއަކަށް ހުރަސް އެޅުނު\nރައީސް ޞާލިޙް މާދަމާ ޤައުމާ މުޚާތަބު ކުރައްވަނީ\nވިލިމާލެ ބްރިޖް މަޝްރޫއަށް އިންޑިއާ އިންް 7.7 ބިލިއަން ރުފިޔާ ދިނުމުގެ އެއްބަސްވުމުގައި ސޮއިކޮށްފި


ދިވެހި ބަހުގައި ބޭނުންކުރާ މަތީ ދަރަޖަތަކެއް މި ވާހަކާގައި ނުހިމެނޭނެ އެވެ. ވާހަކާގައި ސިފަކުރާ ޝަހުސިއްޔަތުތައް ކިތައްމެ މަތީ މަގާމެއް އަދާކުރިޔަސް ބޭނުންކުރާނީ އެންމެ އާދައިގެ ބަހުރުވަ އެވެ. މި ސިލްސިލާ ދެމިގެންދާނީ ދިވެހި ދިގު ވާހަކަތަކާ ތަފާތުކޮށް، ވަކިވަކި ބައިތަކެއްގެ ގޮތުގަ އެވެ. އެކި ބައިތަކުގެ ދިގުމިން ވެސް ތަފާތުވާނެ...\nއާދިއްތަ ދުވަހާ ގުޅެ\n(މޭ 22، 2020، ހުކުރުދުވަހުގެ ބަޔާ ގުޅޭ)\nMay 08, 2020 9\nMay 05, 2020 3


ދިވެހިރާއްޖޭގައި ޝިޕިންގ އޭޖެންސީގެ ޚިދުމަތް ދިނުމާބެހޭ ގަވާއިދާ ގުޅޭ:\n16 ޖުލައި 2020 ވަނަ ދުވަހު ދިވެހިސަރުކާރުގެ ގެޒެޓްގައި ޢާއްމު ކުރެވިފައިވާ، ގަވާއިދު ނަންބަރު:2020/R-52 (ދިވެހިރާއްޖޭގައި ޝިޕިންގ އޭޖެންސީގެ ޚިދުމަތް ދިނުމާބެހޭ ގަވާއިދު) ގެ4ވަނަ މާއްދާގެ (ހ) ގައި، ދިވެހިރާއްޖޭގައި ޝިޕިންގ އޭޖެންސީގެ ޚިދުމަތް ދެވޭނީ، މޯލްޑިވްސް ޓްރާންސްޕޯޓް އޮތޯރިޓީގައި ރަޖިސްޓަރީވެފައިވާ ފަރާތްތަކަށްކަމަށް ބަޔާންކޮށްފައިވެއެވެ. އަދި މިގަވާއިދުގެ5ވަނަ މާއްދާގައި، މިގަވާއިދަށް ޢަމަލުކުރަން ފަށާއިރު ޝިޕިންގ އޭޖެންސީގެ ޚިދުމަތްދޭ ކުންފުނިތަކުން، 30 (ތިރީސް) ދުވަހުގެ ތެރޭގައި މޯލްޑިވްސް ޓްރާންސްޕޯޓް އޮތޯރިޓީގައި ރަޖިސްޓަރީ ކުރަންވާނެކަަމަށާއި، މިމުއްދަތުގެ ފަހުން މޯލްޑިވްސް ޓްރާންސްޕޯޓް އޮތޯރިޓީގައި ރަޖިސްޓަރީގައި ރަޖިސްޓަރީ ނުކޮށް އެއްވެސް ފަރާތަކުން ޝިޕިންގ އޭޖެންސީގެ ޚިދުމަތް ދިނުމަކީ މަނާކަމެއްކަމަށް ބަޔާންކޮށްފައިވެއެވެ.\nވީމާ، ގަވާއިދު ނަންބަރު 2011/R-41 )ކަސްޓަމްސްގެ ޢާންމު ގަވާއިދު 2011) ގެ ދަށުން އުޅަނދު ފަހަރުގެ އޭޖުންޓުންގެ ގޮތުގައި މޯލްޑިވްސް ކަސްޓަމްސް ސަރވިސްގައި ރަޖިސްޓަރީކޮށް ލައިސަންސް ދޫކޮށްފައިވާ ފަރާތްތަކުން، 16 އޮގަސްޓު 2020 ވަނަ ދުވަހުގެ ކުރިން، ދިވެހިރާއްޖޭގައި ޝިޕިންގ އޭޖެންސީގެ ޚިދުމަތް ދިނުމާބެހޭ ގަވާއިދުގައިވާގޮތަށް، މޯލްޑިވްސް ޓްރާންސްޕޯޓް އޮތޯރިޓީގައި ރަޖިސްޓަރީވެފައިވާ ފަރާތެއްކަން އަންގައިދޭ މޯލްޑިވްސް ޓްރާންސްޕޯޓް އޮތޯރިޓީގެ ލިޔުން ހުށަހެޅުމަށް ދެންނެވީމެވެ.\nއަދި ހަމައެހެންމެ، 16 އޮގަސްޓު 2020 ވަނަ ދުވަހުން ފެށިގެން، ކަސްޓަމްސްގެ ޢާންމު ގަވާއިދު 2011 ގެ 477 ވަނަ މާއްދާ އާއި 229 ވަނަ މާއްދާގެ ދަށުން އުޅަނދު ފަހަރުގެ އޭޖުންޓުންގެ ލައިސަންސް ހޯދުމަށާއި އުޅަނދު ފަހަރުގެ އޭޖުންޓުންގެ ލައިސަންސް އައުކޮށްދިނުމަށް އެދި ކަސްޓަމްސްއަށް ހުށަހަޅާ ކުންފުނިތަކުން، އެކުންފުއްޏަކީ މޯލްޑިވްސް ޓްރާންސްޕޯޓް އޮތޯރިޓީގައި ރަޖިސްޓަރީވެފައިވާ ފަރާތެއްކަން އަންގައިދޭ މޯލްޑިވްސް ޓްރާންސްޕޯޓް އޮތޯރިޓީގެ ލިޔުން ހުށަހެޅުމަށް ދެންނެވީމެވެ.\nޕަބްލިޝްކުރި ގަޑި: 1113


SunOnline: Corona virus jehigen Americagai lahka akahvure gina meehun maruvedhaane : Trump\nކޮރޯނާ ވައިރަސްޖެހިގެން އެމެރިކާގައި ލައްކައަކަށް ވުރެ ގިނަ މީހުން މަރުވެދާނެ: ޓްރަމްޕް\nމުހައްމަދު ޖަވާދު ޔޫސުފު 30 Mar 2020, 12:30\nކޮރޯނާ ވައިރަސް އާ ބެހޭ ގޮތުން ޓްރަމްޕް ވައިޓްހައުސްގައި ވާހަކަ ދައްކަވާއިރު އޭނާގެ ފަަހަތްޕުޅުގައި އެންތަނީ ފޯޗީ\nވޮޝިންޓަން (30 މާޗް 2020) : ކޮރޯނާ ވައިރަސް "ކޮވިޑް-19" އެމެރިކާގައި ފެތުރެމުންދާދިއުން ކުރިޔަށް އޮތް ދެހަފްތާގައި މިހާރަށްވުރެ ވެސް ހަލުއިވާނެކަމަށާ އެ ރޯގާގައި އެމެރިކާގެ ލައްކައަކަށް ވުރެ ގިނަ މީހުން މަރުވެދާނެ ކަމުގެ ބިރު އެބައޮތް ކަމަށް އެމެރިކާގެ ރައީސް ޑޮނާލްޑް ޓްރަމްޕް ވިދާޅުވެއްޖެ އެވެ.\nސީއެންއެންގެ ޕްރޮގްރާމެއް ކަމަށްވާ "ސްޓޭޓް އޮފް ދަ ޔޫނިއަން"ގައި ވާހަކަދައްކަވަމުން ޓްރަމްޕް ވިދާޅުވީ ކޮރޯނާ ވައިރަސް ކޮންޓްރޯލްކުރަން އެމެރިކާގެ ކަމާބެހޭ ފަރާތްތަކުން ކުރާ މަސައްކަތް ކާމިޔާބުވެއްޖެ ނަމަ އެރޯގާގައި އެމެރިކާ އިން މަރުވާނެކަމަށް ބެލެވޭ މީހުންގެ އަދަދު ލައްކައަށް ވުރެ ދަށްކުރެވިދާނެކަމުގެ އުންމީދު އަދިވެސް އެބައޮތްކަމުގަ އެވެ. ނަމަވެސް އެމެރިކާގެ ކަންކޮޅުތަކުގައި ކޮރޯނާ ވައިރަސް ފެތުރިފައިވާލެއް ބޮޑުކަމުން ކިތަންމެ ވަރަކަށް މަސައްކަތްކުރިނަމަވެސް އަވަސްގޮތަކަށް ދެން އެރޯގާ ކޮންޓްރޯލް ނުކުރެވޭނެކަން ގަބޫލުކުރައްވާކަމަށް ޓްރަމްޕް ވިދާޅުވި އެވެ.\nމިއީ ކޮރޯނާ ވައިރަސް ރޯގާއާ ބެހޭ ގޮތުން މިހާ ނާއުންމީދީގޮތަކަށް ޓްރަމްޕް ވާހަކަ ދެއްކެވި ފުރަތަމަ ފަހަރެވެ. ކުރިން ޓްރަމްޕް ވަނީ މިއީ އެ ރޯގާއާ އެކު އުޅެވިދާނެ އާދައިގެ ރޯގާއެއްކަމަށް ދޭހަވާގޮތަށް އެތައް ފަހަރަކު ވާހަކަ ދައްކަވާފަ އެވެ. އަދި ކޮރޯނާ ވައިރަސް ފެތުރުނަސް އެމެރިކާގެ ކުންފުނިތަކުގެ މަސައްކަތް ހުއްޓާލުމަށް ފަހު އެންމެންނަށް ގޭގައި ނުތިބެވޭނެ ކަމަށާއި ކުންފުނިތައް މާ މުހިއްމުކަން ދޭހަވާގޮތަށް ޓްރަމްޕް ވަނީ އެކިފަހަރުމަތިން ވާހަކަ ދައްކަވާފަ އެވެ. އެ ވާހަކަތަކާ ގުޅިގެން އެމެރިކާގެ އެތެރެއިން ޓްރަމްޕަށް ބޮޑެތި ފާޑުކިޔުންތަކެއް އަމާޒުވުމުން އޭނާގެ ވާހަކަތަކަށް ބައެއް ބަދަލުތައް އައިސްފައިވެ އެވެ.\nއިންފެޚްޝަސް ބަލިތަކާބެހޭ އެމެރިކާގެ އިސް ތަޖްރިބާކާރު އެންތަނީ ފޯޗީ ކޮރޯނާ ވައިރަސްގެ ނުރައްކަލާބެހޭގޮތުން ވައިޓް ހައުސްގައި މައުލޫމާތު ދެއްވަނީ\nދުނިޔޭގައި އެންމެ ބޮޑަށް ކުރިއަރާފައިވާ އަދި އެންމެ ވަސީލަތްތައްގިނަ ގައުމުކަމަށްވާ އެމެރިކާ ވަނީ ކޮރޯނާ ވައިރަސް ކޮންޓްރޯލް ކުރުމުގައި ނާކާމިޔާބުވެ އެ ރޯގާއާ ކުރިމަތިލުމުގައި ވަރަށް ދެރަވަރުގެ ހާލަތަކަށް ގޮސްފަ އެވެ. މުޅި ދުނިޔެއަށް ބަލާއިރުވެސް ކޮރޯނާވައިރަސް އެންމެ ބޮޑަށް ފެތުރެމުންދަނީ އެމެރިކާގަ އެވެ. ދުވާލެއްގެ މައްޗަށް (ސައުވީސް ގަޑިއިރުތެރޭގައި) ކޮރޯނާ ވައިރަސް ޖެހޭ މީހުންގެ އެވްރެޖް އަދަދު އެމެރިކާގައި މިހާރުވަނީ 10،000 ވުރެ ވެސް މައްޗަށް ގޮސްފައެވެ. އަދި އެރޯގާގައި އެމެރިކާގައި ކޮންމެ ދުވަހަކު މަރުވާމީހުންގެ އަދަދުވެސް އެތައްް ސަތޭކައިން ގުނާލެވެ އެވެ.\nކޮރޯނާ ވައިރަސް އަށް ޕޮޒިޓިވް ވެފައިވާ މީހުންގެ އަދަދު އެމެރިކާގައި 142 ހާހަށް ވުރެ މައްޗަށް ގޮސްފައިވާއިރު އެ ރޯގާގައި އެމެރިކާގައި މަރުވި މީހުންގެ އަދަދު ވަނީ 2488 އަށް އަރާފައެވެ. ވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ވެސް ޓްރަމްޕް ވަނީ ކޮރޯނާ ވައިރަސް ޖެހިގެން އެމެރިކާގައި ލައްކައަކަށްވުރެ ގިނަ މީހުން މަރުވެދާނެ ކަމުގެ ބިރު އެބައޮތް ކަމަށް ވިދާޅުވެ އިއްޔެ ވާހަކަ ދައްކަވާފައެވެ. އަދި އެމެރިކާ އިން ކޮވިޑް-19 އަށް ޕޮޒިޓިވްވާ މީހުންގެ އަދަދު ދެ މިލިއަނަށް ވުރެ މައްޗަށް އަރާނެ ކަމަށް ބެލެވޭކަމަށާއި އެމެރިކާގައި އެރޯގާ ކޮންޓްރޯލް ކުރުމަށް ކުރިން ލަފާކުރެވުނު ވަރަށް ވުރެ ދިގު މުއްދަތެއް ނަގާނެކަމަށް ވެސް ޓްރަމްޕް ވިދާޅުވި އެވެ.\nއެމެރިކާގެ އިންފެކްޝަސް ޑިޒީޒް ތަޖްރިބާކާރެއް ކަމަށްވާ ކޮވިޑް-19 ކޮންޓްރޯލް ކުރުމަށް އެމެރިކާގެ ފެޑްރަލް ސަރުކާރުން އެކުލަވާފައިވާ ޓާސްކްފޯސް ކޮމިޓީގެ މެމްބަރު ޑރ. އެންތަނީ ފޯޗީ ވަނީ ވަރަށް ބިރުވެރި މަންޒަރެއް އެމެރިކާގެ މުސްތަގްބަލާބެހޭ މެދު ކުރައްސަވާފަ އެވެ.\nމިގޮތުން ކޮރޯނާ ވައިރަސް ޖެހިގެން އެމެރިކާގައި ލައްކައަކާއި ދޮޅުލައްކައާ ދެމެދުގެ އަދަދަކަށް މީހުން މަރުވެދާނެކަމުގެ ބިރު އެބައޮތްކަމާއި އެމެރިކާގައި ކޮރޯނާވައިރަސް ފެތުރިފައިވާމިންވަރުގެ ބޮޑުކަމުން އަވަސްގޮތަކަށް އެމެރިކާގައި އެ ރޯގާ ކޮންޓްރޯލް ކުރުމުގެ ފުރުސަތު މިހާރު ކުޑަވެފައިވާ ކަމަށް ވެސް ފޯޗީ ވަނީ ވިދާޅުވެފަ އެވެ. (ނޫސްއެޖެންސީތައް)\nބައިޑަންގެ ސަރުކާރުގެ ބައެއްވަޒީރުންގެ ނަންތައް ހާމަކުރަނީ\nއެމެރިކާއިން އަންނަ މަހު ވެކްސިން ދޭން ފަށާފާނެ\nޓްރަމްޕަށް ދިން އެންޓިބޮޑީ ފަރުވާއަށް އެފްޑީއޭގެ ހުއްދައެއް


Mi aharu ge thin vana quarter gai STO ge saafu faidhaa 25% ithuru\nމި އަހަރުގެ ތިންވަނަ ކުއާޓާގައި އެސްޓީއޯގެ ސާފު ފައިދާ 25 އިންސައްތަ އިތުރު\nޓެކުހަށް ކެނޑުމުގެ ކުރިން އެސްޓީއޯގެ މިކުއާޓަރގެ ފައިދާއަކީ 112 މިލިއަން ރުފިޔާ\nކ. މާލެ | 29 އޮކްޓޯބަރ 2019 | އަންގާރަ 09:40 | 2,214\nއެސްޓީއޯ - ގޫގުލް\nމިއަހަރުގެ ތިންވަނަ ކުއާޓަރގައި ސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ) ގެ ސާފު ފައިދާ 25 އިންސައްތަ އިތުރުވެއްޖެއެވެ.\nއެސްޓީއޯއިން އިއްޔެ އާއްމުކޮށްފައިވާ އެކުންފުނީގެ ތިންވަނަ ކުއާޓަގެ ތަފާސް ހިސާބުތައް ދައްކާގޮތުން މިދިއަ ކުއާޓަރގައި އެކުންފުނީގެ ހިންގުމަށް ކުރި ޚަރަދު ވަނީ 12 މިލިއަން ރުފިޔާއަށް ކުޑަކޮށްފައެވެ. ޓެކުހަށް ކެނޑުމުގެ ކުރިން އެސްޓީއޯގެ މިކުއާޓަރގެ ފައިދާ 112 މިލިއަން ރުފިޔާއަށް އަރައެވެ.\nތިންވަނަ ކުއާޓަރގެ ފައިދާ އިތުރު ވެފައިވާއިރު މި އަހަރުގެ ތިން ކުއާޓަރގެ ފައިދާ އެއްކޮށްލުމުން 2018 ވަނަ އަހަރުގެ ޖުމްލަ ފައިދާއަށްވުރެ މި އަހަރުގެ ތިންކުއާޓަރއިން އެސްޓީއޯއަށް ލިބުނު ފައިދާ ގާތްގަނޑަކަށް 30 އިންސައްތައިގެ މިންވަރެއް އިތުރުވެފައިވެއެވެ.\nއެސްޓީއޯގެ ފައިދާ އިތުރު ވެފައި މިވަނީ މަސްވެރިންނަށް ދިމާވެފައިވާ މައްސަލަތައް ޙައްލުކޮށްދިނުމަށް މިފްކޯއަށް މިއަހަރުގެ މިހާތަނަށް 150 މިލިއަނަށްވުރެ ގިނަ ރުފިޔާ ޚަރަދު ކުރުމަށްފަހުކަން އެސްޓީއޯއިން ފާހަގަކުރެއެވެ.


Shirumeenaa raheenukohgen faisaa feyrunu: Aailaa\nޝިރުމީނާ ރަހީނުކޮށްގެން ފައިސާ ފޭރުނު: އާއިލާ\nޝިރުމީނާ އަބޫބަކުރު: އޭނާ ރަހީނުކޮށް ގިނަ އަދަދެއްގެ ފައިސާ ވަނީ ފޭރިގެންފަ---\nމިދިޔަ މަހުގެ 31 ވަނަ ދުވަހުންފެށިގެން ގެއްލިގެން ހޯދަމުން ދިޔަ ޝިރުމީނާ އަބޫބަކުރު ރަހީނުކޮށް ގިނަ އަދަދެއްގެ ފައިސާ ފޭރިގަނެފައިވާ ކަމަށް އާއިލާއިން ބުނެފި އެެވެ.\nއާއިލާއިން ވާހަކަ ދެއްކި މީހަކު ބުނީ ޝިރުމީނާ އެންމެ ފަހުން ގެއިން ނިކުމެގެން ދިޔައީ އޭނާގެ ފިހާރައަށް މުދާ ގަތުމަށް ކަމަށާއި އަދި އެއްބައި މުދާ ގަތުމަށްފަހު ކޯއްޗެއްތޯ މަދުވަނީ ބަލަން އޭނާ ގުޅިކަމަށެވެ. ނަމަވެސް އޭގެ ފަހުން އޭނާގެ ހަބަރެއް ވެފައިނުވާ ކަމަށް އާއިލާއިން މައުލޫމާތު ދިން މީހާ ބުންޏެވެ.\nއޭނާ ހޯދާތާ 24 ގަޑިއިރަށްވުރެ ގިނަ އިރު ވީފަހުން އޭނަ ފެނުނީ ދިރިއުޅޭ ގެކައިރިން ހިނގާފައި ގެއަށް ވަންނަން އަންނިކޮށް ކަމަށާއި އޭނާ އަށް ބަޔަކު އަނިޔާކޮށްފައިވާ ކަމަށްވެސް އާއިލާއިން ވަނީ ބުނެފަ އެވެ. އެގޮތުން އޭނާގެ މޫނުމަތީގައި ތަޅާފައި ހުރި ތަންތަން ހުރި ކަމަށާއި އަދި އުނަގަނޑަށްވެސް ވަރަށް ބޮޑަށް އަނިޔާކޮށްފައިވާތީ ހިނގަންވެސް އުދަނގޫ ކަމަށް އާއިލާއިން ވާހަކަ ދެއްކި މީހާ ވަނީ ބުނެފަ އެވެ.\nޝިރުމީނާ ހޮސްޕިޓަލުގައި އެޑްމިޓްކޮށް ފަރުވާދެމުންދާއިރު ހާދިސާ ސީދާ ހިނގައިދިޔަގޮތް އޭނާ އަށް ކިޔައިދޭން އަދި އުދަނގޫ ކަމަށް ވެސް އާއިލާއިން ބުންޏެވެ. އަދި ރަހީނު ކޮށްގެން ގެންދިޔައީ ކޮންބައެއް ކަމާއި ކޮންތާކަށް ކަންވެސް ކިޔައިދޭން ނޭނގޭ ކަމަށް ބުންޏެވެ.\nޝިރުމީނާ ސަލާމަތްވީ ގިނަ އަދަދެއްގެ ފައިސާ އެމީހުންނަށް ދިނުމުން ކަމަށާއި އެގޮތުން 20،000 ރުފިޔާ އާއި 25،000 ރުފިޔާ އާއި ދެމެދުގެ އަދަދަކަށް އެމީހުން ފައިސާ އަތުލާފައިވާ ކަމަށް ވެސް ބުންޏެވެ. އަދި ފައިސާ ނުދީފިނަމަ މަރާލާނެ ކަމުގެ އިންޒާރުދީ އަނިޔާކޮށްފައިވާ ކަމަށް ޝިރުމީނާ ކިޔައިދީފައިވާ ކަމަށް އާއިލާއިން ވާހަކަ ދެއްކި މީހާ ވަނީ ބުނެފަ އެވެ.\nރ. ކިނޮޅަހަށް ނިސްބަތްވާ ޝިރުމީނާ އަކީ މާލޭގައި އޭނާގެ އާއިލާއާއެކު އަމިއްލަ ވިޔަފާރިއެއް ފަށައިގެން އުޅޭ މީހެކެވެ. އޭނާ އަކީ މިހާތަނަށް އެއްވެސް ކައިވެންޏެއް ކޮށްފައި ނުވާ މީހެކެވެ.\nމި މައްސަލައާ ގުޅިގެން ފުލުހުންގެ ބަހެއް އަދި ވަނީ ލިބޭގޮތް ނުވެފަ އެވެ.\nމޯލްޑިވްސް ޕޮލިސް ސާވިސް މާރާމާރީ ހިންގުން ރަހީނު ކުރުން\nރަހީނުކޮށް ޒަަހަމްކޮށްލުން: ދެ މީހަކަށް ދައުވާކުރަން ފޮނުވައިފި\nޝިރުމީނާ ދޫކޮށްލައިފި، ހާލު ރަނގަޅު


Lock-down ge haalathugai online koh ufandhuvahuge certificate hehddheyne: Male City council - One Online\n24 މާޗް 2020، މާލެ ސިޓީގެ މޭޔަރު ޝިފާ މުހައްމަދު --- ފޮޓޯ: މުހައްމަދު އައުޒަމް\nލޮކްޑައުންގެ ހާލަތުގައި އޮންލައިންކޮށް އުފަންދުވަހުގެ ސެޓްފިކެޓް ހެއްދޭނެ: މާލެ ސިޓީ ކައުންސިލް\nމާލެ ސިޓީގެ ލޮކްޑައުންގެ ހާލަތުގައި އޮންލައިންކޮށް އުފަންދުވަހުގެ ސެޓްފިކެޓް ހެއްދޭނެ ކަމަށް މާލެ ސިޓީ ކައުންސިލުން ބުނެފިއެވެ.\nއެ ކައުންސިލުން ނެރުނު ބަޔާނުގައި ބުނެފައިވާ ގޮތުގައި މާލެ ސިޓީ ލޮކްޑައުންގެ ހާލަތުގައި އުފަންވާ ކުދިންގެ އުފަންދުވަހުގެ ސެޓްފިކެޓް ހެދުމަށް އެ ކައުންސިލްގެ ވެބްސައިޓު މެދުވެރިކޮށް ހުށަހެޅުމުގެ ފުރުސަތު ވަނީ ހުޅުވާލާފައެވެ.\nއެގޮތުން މި ވެބްސައިޓު މެދުވެރިކޮށް އުފަންދުވަހުގެ ސެޓްފިކެޓް ހޯދުމަށް ހުށަހަޅާ މީހުންނަށް ވަގުތީ ސެޓުފިކެޓެއް ދޫކުރާނެ ކަމަށް މާލެ ސިޓީ ކައުންސިލުން ބުނެފައި ވެއެވެ. އަދި މި ވަގުތީ ސެޓިފިކެޓު ބޭނުން ކުރެވޭނީ ލޮކްޑައުންގެ ހާލަތު އުވާލަންދެން ކަމަށް އެ ކައުންސިލުން ބުނެފައި ވެއެވެ.\nމީގެ އިތުރުން ދާއިމީ (އަސްލު) އުފަންދުވަހުގެ ސެޓިފިކެޓް ލިބޭނީ އުފަންދުވަހުގެ ސެޓްފިކެޓް ހެއްދުމަށް ހުށަހަޅަ ފޯމާއެކު ހުށަހަޅަން ޖެހޭ ހުރިހާ ލިޔެކިޔުންތަކުގެ އަސްލާއި ވަގުތީ ގޮތުން ދޫކުރި ސެޓްފިކެޓު ކައުންސިލަށް ހުށަހެޅުމުން ކަމަށް އެ ކައުންސިލުން ބުނެފައިވެއެވެ.\nގުޅޭ ޓެގު މާލެ ލޮކްޑައުން ކޮވިޑް 19


India ge Chennai fenah jehifai onnathaa hafthaaeh\nއަވަށްޓެރި އިންޑިޔާގެ ދެކުނުގެ ސިޓީއެއް ކަމަށްވާ ޗެންނާއީ ފެނަށް ޖެހިފައި އޮންނަތާ ހަފްތާއެއް ވެއްޖެއެވެ.\nފެން ލިބުން ދަތިވުމާއި ގުޅިގެން ގިނަ އަދަދެއްގެ ރެސްޓޯރެންޓް ތައްވެސް ބަންދުކޮށްފައިވާއިރު އެ ސިޓީގެ ރައްޔިތުން ފެން ހޯދުމަށްޓަކައި ސަރުކާރުގެ ތާންގީތައް ކައިރީ އެތައް ގަޑިއިރެއް ވަންދެން ތިބެން ޖެހެއެވެ.\nސީއެންއެންއަށް ދިން އިންޓަވިއުއެއްގައި މީހަކު ބުނީ ޗެންނާއީއަށް ދިމާވެފައިވާ ކާރިސާއިން ސަލާމަތް ވެވެން އޮތީ ވިއްސާރަ ވެހުމުން އެކަނި ކަމަށެވެ.\nޗެންނާއީ ފެނަށް ޖެހިފައި މިވަނީ ވާރޭ ނުވެހޭތާ ގިނަދުވަސް ވުމުގެ ސަބަބުންނެވެ. ޗެންނާއީ އަކީ އާބާދީ ބޮޑު ސިޓީއެކެވެ. 2011 ވަނަ އަހަރުގެ ބޯހިމެނުމުން ދައްކާ ގޮތުން ޗެންނާއީ އަކީ އިންޑިއާގައި ހަތްވަނަ އަަށް އާބާދީ އެންމެ ބޮޑު ސިޓީ އެވެ.\nފެން ލިބުން ދަތިވުމާއި ގުޅިގެން ޗެންނާއީގައި މިހާރުވަނީ ހަމަނުޖެހުންވެސް ހިނގަން ފަށައިފައެވެ. މިގޮތުން މިދިޔަ ހަފްތާގައިވެސް ފުލުހުންވަނީ ފެންބެހުމުގައި ހިނގި ހަމަނުޖެހުމެއްގައި މީހަކު ހައްޔަރު ކޮށްފައެވެ.\nއިންޑިޔާ އަސްކަރިއްޔާގެ ވެރިޔާ ރާއްޖެ ވަޑައިގަންނަވަނީ\nއިންޑިޔާގައި ހަތަރު ބުރީގެ އިމާރާތެއް ވެއްޓި7މީހުން މަރުވެއްޖެ\nރާއްޖެއާއެކު އޮތް ގުޅުން ބަދަހިކުރުމަކީ އުއްމީދެއް: މޯދީ


ސުންނަތުގެ ދިފާޢުގައި -4 – Shafeeu Abdullah\nސުންނަތުގެ ދިފާޢުގައި -4\n(ޤުރުއާނިސްޓުން ކަމަށް ދަޢުވާކުރާ ޖަމާޢަތުގެ ބާޠިލް ދަޢުވާ: ސުންނަތުގެ ޙުކުމްތަކަށް ކިޔަމަންވުމަކީ ޝިރުކެކެވެ)\nމި ޢަދަދުގައި އަޅުގަނޑު ބަލައިލާނީ ޤުރުއާނިސްޓުން ކަމަށް ދަޢުވާކުރާ ފިރުޤައިގެ ބާޠިލް ދަޢުވާއެއްކަމުގައިވާ ސުންނަތުގެ ޙުކުމްތަކަށް ކިޔަމަންވުމަކީ ޝިރުކުކުރުމެއް ކަމަށް ބުނެ އެބައިމީހުން ކުރާ ދަޢުވާއަށެވެ. މިކަމަކަށް މިބައިމީހުން ޝުބުހަ އުފައްދަނީ، ޤުރުއާނުގައި މާތް ﷲ ގެ ޙުކުމް ނޫން އެހެން ޙުކުމަކަށް އެދެފި މީހަކު ޝިރުކުކޮށްފިކަމަށާއި ނަބިއްޔާ (ޞައްލަﷲ ޢަލަހި ވަސައްލަމް) އަށްވެސް ﷲ ގެ ޙުކުމަށް ޙުކުމް ކުރެއްވުމަށް ޤުރުއާނުގައި ވާރިދުވެފައި ހުރި އާޔަތްތަކުގެ މައްޗަށް ނުބައި ތައުވީލެއްކުރުމަށްފަހުއެވެ.\nކުރީ ޢަދަދުގައި އަޅުގަނޑު ފާހަގަކުރި ފަދައިން، މިބައިމީހުން ސުންނަތަށް އެންމެ ބޮޑަށް އިންކާރު ކުރަނީ އެއީ އިލާހީ ވަޙީ ކަމުގައި މިބައިމީހުން ޤަބޫލުނުކުރާތީއެވެ. ޤުރުއާނަކީ ހަމައެކަނި އިސްލާމްދީނުގެ މަސްދަރުކަމަށް ދެކޭތީއެވެ.\nޤުރުއާން ނޫނަސް އިލާހީ ވަޙީ ކީރިތި ރަސޫލާ (ޞައްލަﷲ ޢަލަހި ވަސައްލަމް) އަށް ލިބިލެއްވިކަން ކުރީ ޢަދަދުގައި އަޅުގަނޑުވާނީ ޤުރުއާނުގެ އަލީގައި ސާބިތުކޮށްދީފައެވެ. އެހެންކަމުން، ސުންނަތުގެ ޙުކުމްތަކަށް ކިޔަމަންވުމަކީ ޝިރުކުކުރުން ކަމުގައި މިބައިމީހުން ކުރާ ދޮގު ދަޢުވާއަށްވެސް ކާފީ ރައްދެއް ވަނީ އެ ޢަދަދުގައި ދެވިފައެވެ. ސަބަބަކީ، ސުންނަތުގައިވެސް ވަނީ މާތް ﷲ ގެ އިލާހީ ވަޙީއާއި އިލާހީ އިޤްރާރުގެ މައްޗަށް ކަނޑައެޅިފައިވާ ޙުކުމްތައް ކަމަށްވާތީއެވެ.\nނަމަވެސް، އިތުރު ގޮތަކަށް މި ޢަދަދުގައި ރައްދު ދެވޭތޯ މާތް ﷲ ގެ އިރާދަފުޅާއެކު މަސައްކަތްކުރާނަމަވެ. މަޤްސަދަކީ އެންމެ މަޤްސަދެކެވެ. އެއީ ސުންނަތަށް އިންކާރުކުރުމަށް މިބައިމީހުން ދައްކާ ވާހަކަތަކަކީ އެއްވެސް ހަރުދަނާކަމެއް ނެތް، ހަ ފަރާތުންވެސް ނިކަމެތި އަދި ބަލިކަށި ބާޠިލް ވާހަކަތަކެއްކަން ބަޔާންކޮށްދިނުމެވެ. އަދި ހަމައެހެންމެ ސީދާ ޤުރުއާނުން މިބައިމީހުންނަށް ރައްދު ދިނުމެވެ.\nމާތް ނަބިއްޔާ (ޞައްލަﷲ ޢަލަހި ވަސައްލަމް) ގެ ސުންނަތް އަޅުގަނޑުމެނާ ހަމައަށް ފޯރާފައިވަނީ ޞަޙާބީންގެ ފަރާތުންނެވެ. އެބޭކަލުންގެ މަންހަޖަކީ ފުރިހަމައަށް އެކަލޭގެފާނުގެ އަމުރުފުޅުތަކާއި އިރުޝާދުތަކަށް ކިޔަމަންވުމެވެ. އެއީ ޤުރުއާނުގެ ތަޢުލީމުވެސްމެއެވެ. މިއީ އިސްލާމީ ތާރީޚީ ހެކިތަކުންވެސް ސާބިތުވާކަމެކެވެ. މިކަމަށް ދެކޮޅު ހަދާ މީހަކު، ޤުރުއާނުގެ މަންހަޖާއި އިސްލާމީ ތާރީޚުގެ ފަތްފުށްތައް އިތުރަށް މުތާލިޢާކުރުމަށް އަޅުގަނޑު ގޮވައިލަމެވެ. ސަބަބަކީ، ޣައިރު މުސްލިމް މުއައްރިޚުންވެސް މި ޙަޤީޤަތަށް އިޢުތިރާފުވެފައިވަތީއެވެ.\nވުމާއެކު، ޞަޙާބީންގެ މަންހަޖު މި ގޮތަށް ހުރެއްޖެނަމަ، ޤުރުއާނިސްޓުން ކަމަށް ދަޢުވާކުރާ (އެންޓި-ޤުރުއާނިސްޓް) ފިރުޤައިގެ ނަޛަރިއްޔާ ބުނާގޮތުން، ޞަޙާބީންނަށް އެއޮތީ ޝިރުކުކުރެވިފައެވެ. ސަބަބަކީ، ސުންނަތަށް ބޯލަބައި ކިޔަމަންވުމާއި އެ ސުންނަތް ފަހުގެ ޖީލުތަކަށް ވާޞިލުކޮށްދިނީ އެބައިމީހުން ކަމުގައިވާތީއެވެ. އަދި ކިއެއް، އިސްލާމީ ފުރަތަމަ ތިން ޤަރުނުވެސް އެއޮތީ އެ ޝިރުކުކޮށްފައެވެ. ސަބަބަކީ، އެ ތިން ޖީލުގެ މުސްލިމުންގެވެސް މަންހަޖަކީ ޤުރުއާނާއި ސުންނަތް ކަމަށްވާތީއެވެ.\nމިވަރުންވެސް، މިބައިމީހުންގެ ދަޢުވާގެ ބުޠުލާނުކަން ބުއްދީގެ ހަމަތަކުންވެސް ހާމަވެއްޖެއެވެ. އެއީ އިސްލާމީ އެންމެ ފުރަތަމަ ތިން ޖީލު، މާތް ނަބިއްޔާ (ޞައްލަﷲ ޢަލަހި ވަސައްލަމް) ގެ ޞަޙާބީން އަދި މި ދީން އަޅުގަނޑުމެނާ ހަމައަށް ގެނެސްދެއްވި ބޭފުޅުންނަކީ މުޝްރިކުންކަމުގައިވެއްޖެނަމަ، ދެން ސަލާމަތްވާނީ ކޮންބައެއްތޯއެވެ؟\nނަމަވެސް، ކިރިޔާވެސް ބުއްދީގެ ހަމަތައް ޤަބޫލުކުރާ ބައެއްނަމަ، މާތް ނަބިއްޔާ (ޞައްލަﷲ ޢަލަހި ވަސައްލަމް) ގެ ސުންނަތަށް ދެކޮޅެއް ނެހެދީސްކަން ކަށަވަރެވެ.\nއެހެންކަމުން، އެބައިމީހުން އެދޭގޮތަށް، ޤުރުއާނުން އެބައިމީހުންގެ ދަޢުވާގެ ބާޠިލުކަން، މާތް ﷲ ގެ އިޛްނަފުޅާއެކު، ސާބިތުކޮށްދޭނަމެވެ.\nޞަޙާބީންގެ މަންހަޖަކީ ޤުރުއާނާއި ސުންނަތެވެ. އެއީ ޝިރުކުނަމަ މާތް ﷲ އެބޭކަލުންގެ ފާފަތަކެއް ނުފުއްސަވާނެއެވެ. އެހެނީ ތައުބާނުވެ މަރުވެއްޖެނަމަ، ޝިރުކުގެ ފާފައަކީ މާތް ﷲ ނުފުއްސަވާ ފާފައެކެވެ. މިއީ ޤުރުއާނުގެ ތަޢުލީމެވެ. އަދި ޝިރުކު ފަތުރާ މީހުންގެ ޢަޛާބު މާ ގަދަފަދަ ވާނެކަން ކަށަވަރެވެ.\nއެހެންކަމުން، ޤުރުއާނުގައި މާތް ﷲ ޞަޙާބީންނާމެދު އަދި އެބޭކަލުންގެ މަންހަޖާބެހޭގޮތުން ވަޙީކުރައްވަނީ ކީކޭތޯ ބަލައިލަމާތޯއެވެ.\nޞަޙާބީންގެ މަންހަޖާ ބެހޭގޮތުން، ސޫރަތުލް ބަޤާރާގެ 137 ވަނަ އާޔަތުގައި، މާތް ﷲ ވަޙީކުރައްވާފައިވަނީ މިފަދައިންނެވެ.\n” ފަހެ، ތިޔަބައިމީހުން އީމާންވެގެންތިބި ފަދައިން އެއުރެން އީމާންވިނަމަ، އެއުރެންނަށް ތެދުމަގު ލިބުނީސްކަން ކަށަވަރެވެ. އަދި އެއުރެން އެނބުރި ފުރަގަސްދީފިނަމަ، އެއުރެން ވާކަން ކަށަވަރީ، ދެކޮޅުވެރި ކަމެއްގެ ތެރޭގައެވެ. ފަހެ، اللَّه އެއުރެންގެ ކިބައިން ކަލޭގެފާނު ރައްކާތެރި ކުރައްވައި ސަލާމަތްކަން ދެއްވާނެތެވެ. އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ”.\nމި އާޔަތުގައި ޞަޙާބީންގެ މަންހަޖާ ބެހޭގޮތުން މާތް ﷲ ވަޙީކުރައްވާފައިވަނީ، ޞަޙާބީން އީމާންވެގެންތިބި ގޮތަށް އެހެން މީހުން އީމާންވެއްޖެނަމަ، އެބަޔަކަށް ތެދުމަގު ލިބިއްޖެކަމަށެވެ. ޞަޙާބީންގެ މަންހަޖަކީ ހިދާޔަތެއްކަމުގައި މާތް ﷲ އެވަނީ ލައްވާފައެވެ. އަދި އެމަންހަޖަކީ ޙައްޤު މަންހަޖުކަން އެވަނީ ހަތް އުޑު މަތިން އަންގަވާދެއްވާފައެވެ.\nއެހެންކަމުން، ޞަޙާބީން އީމާންވިގޮތަށް އަޅުގަނޑުމެން އީމާންނުވާހާ ހިނދަކު އަޅުގަނޑުމެން އީމާންވިކަމަށް ބެލެވޭކަށްނެތެވެ. މިއިން ދަލާލަތު ކޮށްދެނީ، ސުންނަތަކީ އިސްލާމްދީނުގައި ދެވަނަ މަސްދަރުކަމެވެ. އަދި ސުންނަތުގެ ޙުކުމަށް ތަބާވުމަކީ ޝިރުކެއް ނޫންކަމެވެ. އަދި މި މަންހަޖަށް އިންކާރުކުރާ މީހުންނަކީ މަގުފުރެދުމެއްގައިވާ ބަޔަކުކަމެވެ.\nތައުބާ ސޫރަތުގެ 100 ވަނަ އާޔަތަށް ބައްލަވައިލައްވާ:\n” މުހާޖިރުންނާއި، އަންޞާރުންގެ ތެރެއިން ކުރިން އިސްނެންގެވި ބޭކަލުންނާއި، ހެޔޮގޮތުގައި އެބޭކަލުންނާ ތަބަޢަވީމީހުން (ދަންނާށެވެ!) اللَّه، އެއުރެންނަށް ރުހިވޮޑިގެންފިއެވެ. އަދި އެއުރެން އެކަލާނގެއަށް ރުހުނޫއެވެ. އަދި އެތަންތާނގެ ދަށުން ކޯރުތައް ހިނގަހިނގާ ހުންނަ ސުވަރުގެތައް، އެކަލާނގެ އެއުރެންނަށްޓަކައި ތައްޔާރުކުރެއްވިއެވެ. އެތާނގައި، އެއުރެން އަބަދަށް ދެމިތިބެނިވި ގޮތުގައެވެ. ބޮޑުވެގެންވާ ނަޞީބުލިބުމަކީ އެއީއެވެ”.\nމިއާޔަތުގެ މުރާދުވެސް ވަރަށް ސާދާއެވެ. ޞާޙާބީންނަށް މާތް ﷲ ރުއްސަވައިފިކަމުގެ އުފާވެރި ޚަބަރު އެވަނީ ދެއްވާފައެވެ. ޞަޙާބީންގެ މަންހަޖަށް ތަބަޢަވެއްޖެ ބަޔަކަށްވެސް މާތް ﷲ އެވަނީ ރުއްސަވާކަމަށް ބަސްފުޅު ވަޙީކުރައްވާފައެވެ. ވުމާއެކު، ސުންނަތަށް ކިޔަމަންވުމަކީ ޝިރުކެއްނަމަ މިފަދަ އުފާވެރި ޚަބަރެއް “ޝިރުކު ކުރާ” ބަޔަކަށް ލިބުމަކީ ވެދާނެކަމެއްތޯއެވެ؟ މާތް ﷲ އެފަދަ ބަޔަކަށް ރުއްސަވާނެތޯއެވެ؟\nއަލް-އަންފާލް ސޫރަތުގެ 64 ވަނަ އާޔަތަށް ބައްލަވައިލައްވާ:\n” އޭ ނަބިއްޔާއެވެ! ކަލޭގެފާނަށް اللَّه ފުދެތެވެ. އަދި މުއުމިނުންގެ ތެރެއިން ކަލޭގެފާނަށް ތަބަޢަވީ މީހަކަށްވެސް މެއެވެ”.\nއައް-ތައުބާ ސޫރަތުގެ 20 ވަނަ އާޔަތަށް ބައްލަވައިލައްވާ:\n” އީމާންވެ، ހިޖުރަކޮށް، اللَّه ގެ މަގުގައި އެއުރެންގެ މުދާތަކާއި، ނަފްސުތަކުން ޖިހާދުކޮށް އުޅުނު މީހުންނީ، اللَّه ގެ ޙަޟްރަތުގައި ދަރަޖަ އެންމެ މަތިވެރިވެގެންވާ މީހުންނެވެ. އަދި އެއުރެންނީ، ހަމަ، ނަޞީބުލިބިގެންވާ މީހުންނެވެ”.\nހަމަ މިފަދައިން، ޞަޙާބީންގެ މަތިވެރިކަމާ ބެހޭގޮތުން އަދި އެބޭކަލުންނަށް ހުރި ނިޢުމަތްތަކާ ބެހޭގޮތުން އިތުރު އާޔަތްތައްވެސް ޤުރުއާނުގައި ވާރިދުވެފައިވެއެވެ. މިސާލެއްގެ ގޮތުން، ސޫރަތުލް އަންފާލުގެ 74 ވަނަ އާޔަތާއި، ސޫރަތުއް-ތައުބާގެ 88 ވަނަ އާޔަތާއި ސޫރަތުލް ޙަޝްރުގެ 8 ވަނަ އާޔަތާއި ސޫރަތުލް ފަތްޙުގެ 18 ވަނަ އާޔަތްވެސް ބައްލަވައިލައްވާށެވެ. ނަމަވެސް، މިވަރުން ފުއްދާލާނަމެވެ.\nހަމަކަށަވަރުން، ޝިރުކުކޮށް ކުފުރުވެގެންދާނީ ޞަޙާބީންގެ މަންހަޖުން އެއްކިބާވެއްޖެ ބައެކެވެ. ޞަޙާބީންގެ މަންހަޖަކީ ތައުޙީދުގެ މަންހަޖެވެ. އެބޭކަލުންނަށް ނުކުރެވުނު ތައުޙީދެއް އެތައް ޖީލެއް ފަހުން އުފެދިގެން އުޅޭ ފިރުޤައެއްގެ ބަޔަކަށް ކުރެވޭނެތޯއެވެ. ހައިރާންވާންޖެހޭ ކަމަކީ، މި ބައިމީހުން ތިމަންމެނަކީ ފިރުޤައެއްކަމަށްވެސް ނުދެކޭތީއެވެ. މިބައިމީހުން ދެކެނީ މިބައިމީހުންނަކީ އަސްލު ޞައްޙަ މަންހަޖުގައި ތިބި މުސްލިމުން ކަމަށެވެ. ޙަޤީޤަތަކީ މިއީ ފަހުގެ ޖީލެއްގައި ޞައްޙަ މަންހަޖުން އެއްކިބަވާ ވުމުގެ ސަބަބުން އުފެދިފައިވާ ފިރުޤައެއްކަމެވެ. އަދި އިސްލާމީ ޢިލްމުވެރިންވަނީ މި ފިރުޤައިގެ ނުވަތަ މި މަންހަޖުގެ ބާޠިލްކަން ބަޔާންކުރައްވާ، ކުފުރުގެ މަންހަޖެއްކަމަށް ޤުރުއާނާއި ސުންނަތުގެ އަލީގައި ފަތުވާ ދެއްވާފައެވެ.\nޤުރުއާނިސްޓުންކަމަށް ދަޢުވާކުރިއެއްކަމަކު، ޤުރުއާނިސްޓަކަށް ނުވާނެއެވެ. ޙަޤީޤީ ޤުރުއާނިސްޓުންނަކީ، ޞަޙާބީންގެ މަންހަޖުގައި ފައިތިލަތައް ސާބިތުކޮށް ޤުރުއާނާއި ސުންނަތަށް ބޯލަބާ ކިޔަމަންވާ މުސްލިމުންނެވެ.\nفَمَاذَا بَعْدَ الْحَقِّ إِلَّا الضَّلَالُ މާނައީ: ” ފަހެ، ޙައްޤުގޮތަށްފަހުގައި ވަނީ މަގުފުރެދުންނޫން ކޮންއެއްޗެއް ހެއްޔެވެ؟” (ޔޫނުސް؛ 32)


Faris masakkai kuravvanee thahugeegu laskuran: Police | Mihaaru\nދިއްގަރު ދާއިރާގެ މެމްބަރު ފާރިސް މައުމޫން ނޫސްވެރިންނާ ވާހަކަދައްކަވަނީ. -- ފޮޓޯ: ނިޝާން އަލީ/މިހާރު\n01 އެޕްރީލް 2017 - 19:41 20 comments\nފާރިސްގެ މައްސަލައާ ގުޅިގެން ފުލުހުން ނެރުނު ބަޔާނެއްގައި ބުނީ ފުލުހުންގެ އިކޮނޮމިކް ކްރައިމް ޑިޕާޓްމަންޓުން ތަހުގީގުކުރަމުންދާ މައްސަލައަކާ ގުޅިގެން ފާރިސް ހާޒިރުކުރުމަށްފަހު ވަކީލެއްގެ އެހީތެރިކަމަށް އެދިވަޑައިގަތުމުން އެ ފުރުސަތު ދެއްވި ކަމަށެވެ. އަދި ވަކީލަކާ އެކު ހާޒިރުވެ ވަޑައިގަތުމަށް ފުރުސަތު ދިން ނަމަވެސް ތަހުގީގަށް ހާޒިރުވެ ވަޑައިގަތް ފަސް ފަހަރު ވެސް ވަކީލަކު ނުގެންނަވާ ކަމަށް ފުލުހުން ބުންޏެވެ.\nފުލުހުން ބުނީ ވަކި މަގުސަދެއް ހާސިލުކުރުމަށް ތަކުރާރުކޮށް ފާރިސް ހާޒިރުކުރާ ކަމަށް ދޭހަވާ ގޮތަށް ބައެއް ފަރާތްތަކުން ވާހަކަތައް ފަތުރާ ކަމަށެވެ. ނަމަވެސް ހަގީގަތުގައި އެއީ ފާރިސް ގަސްދުގައި ފުލުހުންގެ ތަހުގީގު ލަސްކުރެއްވުން ކުރައްވާ ކަމެއްގެ ގޮތުގައި ދެކޭ ކަމަށް ފުލުހުން ބުންޏެވެ. ފުލުހުން ހިންގާ ތަހުގީގުތަކަށް އެއްބާރުލުންދީ، ކަމުގެ ހަގީގަތް އޮޅޭ ގޮތަށް ވާހަކަތައް ނުފެތުރުމަށް ފުލުހުން ވަނީ އިލްތިމާސްކޮށްފަ އެވެ.\nފާރިސް މައުމޫން ހާޒިރުކޮށް ތަހުގީގުކުރަމުން ދަނީ ކޮން މައްސަލައަކާ ގުޅިގެން ކަމަށް ފުލުހުން ނުބުނެ އެވެ. ނަމަވެސް، އެނގިފައިވާ ގޮތުގައި، އޭނާއާ ބެހޭ ގޮތުން ތަހުގީގުކުރަނީ ފާރިސްގެ ބައްޕާފުޅު މައުމޫން އަބްދުލްގައްޔޫމް ވެރިކަމުގައި ހުންނެވިއިރު، ރިޔާސީ ގަނޑުވަރު ތީމުގޭގެ ބަޖެޓުން ހަރަދުކުރެއްވި ގޮތާ ގުޅޭ މައްސަލައެކެވެ. އެ ތަހުގީގަށް މިދިޔަ ދެ ހަފުތާގެ ތެރޭގައި ފަސް ފަހަރު ފާރިސް ޕޮލިހަށް ހާޒިރުކުރި އެވެ.\nއިދިކޮޅު ފަރާތްތަކުން ތުހުމަތުކުރާ ގޮތުގައި ފާރިސް ޕޮލިހަށް ހާޒިރުކުރީ އޭރު ހުށަހެޅި ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ ވޯޓުގައި އިސްކޮށް އުޅުއްވާތީ، ބިރުދެއްކުމުގެ ގޮތުންނެވެ. އަދި ފާރިސްއާ ސުވާލުކުރީ އޭނާއާ ގުޅުމެއް ނެތް މައްސަލައެއްގައި ކަމަށް ވެސް ބުނެފައިވެ އެވެ.\nފާރިސް ވަނީ އެންޓި ކޮރަޕްޝަން ކޮމިޝަން (އޭސީސީ) އިން ބަލަމުންދާ މައްސަލައަކާ ގުޅޭ ގޮތުން ވެސް މިދިޔަ މަހުގެ ތެރޭގައި އެ ކޮމިޝަނަށް ހާޒިރުކޮށްފަ އެވެ. އޭސީސީ އަށް ހާޒިރުކުރީ، 2008 ގައި ނެރުނު ތީމުގޭ އޮޑިޓް ރިޕޯޓްގައި ހުރި މައްސަލަތަކަކާ ގުޅިގެން ކަމަށްވެ އެވެ. އޭގައި ފާހަގަކޮށްފައިވާ ބައެއް ކަންކަމާ ގުޅިގެން ފާރިސްގެ ބައްޕާފުޅު ކުރީގެ ރައީސް މައުމޫނާ ވެސް ކުރިން ސުވާލުކޮށްފައިވެ އެވެ.\nއިތުރު ލިޔުންތައް ޕޮލިސް ރައްޔިތުންގެ މަޖިލިސް ޕީޕީއެމް ފާރިސް މައުމޫން


SunOnline: Fini buru jahaathee Fuvahmulaku Ring Road vaki vagutheh gai bandhu kuranee\nފިނިބުރު ޖަހާތީ ފުވައްމުލަކު ރިންގް ރޯޑް ވަކި ވަގުތަކަށް ބަންދުކުރަނީ\nނަޖާހު މަސްއޫދު 02 May 2020, 14:21\nފުވައްމުލައް ސިޓީ -- ސަން ފައިލް ފޮޓޯ\nފުވައްމުލަށް ސިޓީގައި ޒަރޫރީ ބޭނުންތަކަށް ފިޔަވައި ގެއިން ބޭރަށް ނުކުތުން މަނާކޮށް، އެ ރަށު ރިންގު ރޯޑު ވަކި ވަގުތެއްގައި ބަންދު ކުރަން ސިޓީ ކައުންސިލުން ނިންމައިފި އެވެ.\nކޮވިޑް-19 ވައިރަސް ރާއްޖެއިން ފެނިފައިވާއިރު ވެރިރަށް މާލެ މިހާރު އޮތީ ލޮކްޑައުންގަ އެވެ. ޕޮޒިޓިވް މީހުން ފެނިފައިވާ އެހެން ރަށްރަށާއި ޕޮޒިޓިވް މީހުންނާ ގުޅޭ ކޮންޓެކްޓުން ހުރި ރަށްރަށުގައިވެސް ރައްކާތެރިކަމުގެ ފިޔަވަޅުތައް އަންނަނީ އަޅަމުންނެވެ.\nފުވައްމުލަށް ސިޓީ ކައުންސިލުން މިއަދު ނެރުނު އިއުލާނެއްގައި ބުނެފައި ވަނީ، މިއަދުން ފެށިގެން އެ ސިޓީގެ ރައްޔިތުން ޒަރޫރީ ބޭނުންތަކަށް ނޫނީ ގެއިން ބޭރަށް ނުކުތުން މަނާކުރަން ނިންމާފައިވާ ކަމަށެވެ. އަދި ޒަރޫރީ ބޭނުންތަކަށް ނުކުމެ އުޅޭ އިރުވެސް ތިން މީހުންނަށް ވުރެ ގިނައިން އެއް ތަނެއްގައި ޖަމާ ނުވެ، އިޖުތިމާއީ ގައިދުރުކަން ބަހައްޓަން ޖެހޭނެ ކަމަށް އެ އިއުލާނުގައިވެ އެވެ.\nއޭގެ އިތުރުން އެ ރަށު ރިންގި ރޯޑު ވަކި ވަގުތުތަކެއްގައި ބަންދު ކުރަން ނިންމާފައިވާ ކަމަށްވެސް އިއުލާނުގައިވެ އެވެ. އެ މަގު ބަންދު ކުރަން ނިންމާފައި ވަނީ ހަވީރު 4:00 އިން ފެށިގެން ރޭގަނޑު 12:00އާ ހަމައަށް ކަމަށް އެ އިއުލާނުގައިވެ އެވެ. އެ މަގަކީ ގިނަ ބަޔަކު ހަވީރު ފިނީގައި ބުރު ޖަހަން ދުއްވާ މަގެކެވެ.\nސިޓީ ކައުންސިލުން ބުނި ގޮތުގައި އެ ފިޔަވަޅުތައް އެޅީ ރައްޔިތުންގެ ސަލާމަތާއި ރައްކާތެރިކަން ކަށަވަރު ކުރަން ކޮންމެހެން އެ ފިޔަވަޅުތައް އަޅަން ޖެހޭތީއެވެ. މުއްދަތެއް ނެތް ގޮތަށް އެޅި އެ ފިޔަވަޅުތަކާ ހިލާފުވެއްޖެ ނަމަ ޖޫރިމަނާ ކުރާނެ ކަމަށްވެސް ކައުންސިލުން ބުނެފައިވެއެވެ.\n"ކޮވިޑް-19އާ ގުޅިގެން ކައުންސިލުން އަޅަމުންދާ މިފަދަ ފިޔަވަޅުތަކުގެ ސަބަބުން ރައްޔިތުންނަށް ދަތިތަކާއި އުނދަގޫތައް އިންތިހާއަށް ކުރިމަތިވާނެކަން މި ކައުންސިލުން ގަބޫލު ކުރަމެވެ. ނަމަވެސް، މިއީ ރައްޔިތުންބގެ ސަލާމަތާއި ރައްކާތެރިކަން ކަށަވަރުކޮށްދިނުމުގެ ގޮތުން މި ހާލަތުގައި ކޮންމެހެން އަޅަން ޖެހޭ ފިޔަވަޅުތަކެއް ކަމަށްވާތީ ހުރިހާ ރައްޔިތުން މިކަމަށް ފުރިހަމައަށް އެއްބާރުލުން ދެއްވުން އެދެމެވެ." ފުވައްމުލަށް ސިޓީ ކައުންސިލުގެ ބަޔާނުގައިވެއެވެ.\nމިހާތަނަށް ރާއްޖެއިން ކޮވިޑް-19އަށް ޕޮޒިޓިވްވެފައި ވަނީ 491 މީހުންނެވެ. އެކަމާ ގުޅިގެން ސަރުކާރުން ވަނީ މުޅި ރާއްޖޭގައި މިސްކިތްތަކުގައި ޖަމާއަތުގައި ނަމާދު ކުރުން ހުއްޓާލާފައެވެ. އަދި އެއް ރަށުން އަނެއް ރަަށަށް ދަތުރު ކުރުން ވަނީ މަނާކޮށްފައެވެ.\nފުވައްމުލަކުން ހޯމް ކަރަންޓީނާ ހިލާފުވި ދެމީހަކު ހައްޔަރަށް\nފުވައްމުލަކު ނަރުދަމާގެ މައްސަލަ ހޫނުވެއްޖެ


Spanish Federation in Real Madrid ah faadukiyaifi | Mihaaru\nސްޕެއިންގެ ބޮޑުވަޒީރު ޕެޑްރޯ ސަންޗޭޒް (ވ) ގައުމީ ޓީމާ ބައްދަލުކުރުމަށް ބޭއްވި ރަސްމިއްޔާތުގެ ތެރެއިން ކޯޗު ލޮޕެޓީގު (މ) އާ ސަލާމްކުރަނީ.-- ފޮޓޯ: އޭއެފްޕީ\nސްޕެނިޝް ފެޑެރޭޝަނުން ރެއާލަށް ފާޑުކިޔައިފި\n13 ޖޫން 2018 - 11:594comments\nމެޑްރިޑް (ޖޫން 13) - ރެއާލް މެޑްރިޑުން އެ ޓީމުގެ ކޯޗަކަށް ސްޕެއިން ގައުމީ ޓީމުގެ ކޯޗު ޖޫލިއަން ލޮޕެޓީގު ހަމަޖެއްސިކަން އިއުލާންކުރި ވަގުތު އެންމެ ރަނގަޅު ނޫން ކަމަށް ބުނެ ސްޕެއިން ފުޓްބޯޅަ ފެޑެރޭޝަނުގެ ޗީފް ރަފައެލް ޑެލް އަމޯ، ރެއާލަށް ވަރަށް ބޮޑަށް ފާޑުކިޔައިފި އެވެ.\nޖެހިޖެހިގެން ތިން ފަހަރު ޗެމްޕިއަންސް ލީގުގެ ތަށި ރެއާލާ އެކު އުފުލާލުމަށް ފަހު ކުއްލި ގޮތަކަށް ރެއާލްގެ ކޯޗުކަން ޒިނެދިން ޒިދާން ދޫކޮށްލުމުން އެ ޓީމުން ކޯޗެއް ހޯދުމުގެ މަސައްކަތް ފެށި އެވެ. ވޯލްޑް ކަޕް ފެށެން ދެ ދުވަހަށް ވެފައި އޮއްވައި ރޭ ރެއާލުން ވަނީ ތިން އަހަރުގެ އެއްބަސްވުމެއްގެ ދަށުން ލޮޕެޓީގު އެ ޓީމުގެ ކޯޗަކަށް ހަމަޖައްސައިފަ އެވެ.\n"މިއީ އެކަން ކުރަން (ލޮޕެޓީގު ރެއާލާ ހަވާލުވިކަން އިއުލާންކުރަން) އެންމެ ރަނގަޅު ވަގުތެއް ނޫން. ލޮޕެޓީގަށް އެނގޭނެ މީގެ ސަބަބުން ވަރަށް ބޮޑެތި މައްސަލަތަކެއް އުފެދޭނެ،" ޑެލް އަމޯ ވިދާޅުވި އެވެ.\nޑެލް އަމޯ ވަނީ ރެއާލުގެ ރައީސް ފްލޮރެންޓީނޯ ޕެރޭޒަށް ތުހުމަތުތަކެއް ވެސް ކުރައްވައިފަ އެވެ.\n"ރެއާލަށް ވެސް އެނގޭނެ މިއީ ގޯސް ވަގުތެއްކަން. ކްލަބް ވާދަވެރިކަން އޮންނަ ގައުމެއްގައި ބޮޑު މުބާރާތެއް ފެށެން ކުޑަ ދުވަސްކޮޅަކަށް ވެފައި އޮއްވައި މިއީ އެންމެ ރަނގަޅު ކަމެއް ނޫން ރަސްމީ ސިފައެއްގައި ކުރަން. އަހަރެންގެ ނަޒަރުގައި ރެއާލުގެ ރައީސް (ޕެރޭޒް) މިކަން ކޮށްފައިވަނީ ލޮޕެޓީގަށް ޕްރެޝަރުތަކެއް ކުރުވައިގެން،" ޑެލް އަމޯ ވިދާޅުވި އެވެ.\nއޭނާ ވިދާޅުވީ ރެއާލުން ލޮޕެޓީގު ގެންދިއުމަކީ މައްސަލައެއްގެ ގޮތުގައި ނުދެކޭ ކަަމަށާއި ވޯލްޑް ކަޕް ފަހުން އެކަން ކުރިއަށްގެންދިޔަނަމަ އެއީ އެންމެ ރަނގަޅު ގޮތް ކަމަށެވެ.\nއެންމެ ފަހުން ވޯލްޑް ކަޕް ފުޓްބޯޅަ މުބާރާތުގެ ގްރޫޕް ސްޓޭޖުން ސްޕެއިން ކެޓިއިރު، އޭގެ ފަހުން އޮތް ޔޫރޯ ފުޓްބޯޅަ މުބާރާތުގައި ވެސް ސްޕެއިން އަށް ރަނގަޅު ކާމިޔާބެއް ނުލިބެ އެވެ. މި ފަހަރުގެ މުބާރާތުގައި ލޮޕެޓީގު އަމާޒުހިފާފައިވަނީ ސްޕެއިނަށް ދެ ވަނަ ފަހަރަށް ވޯލްޑް ކަޕް ހޯދައިދިނުމަށެވެ.\nއިތުރު ލިޔުންތައް ރިއަލް މެޑްރިޑް ސްޕެއިންގެ ގައުމީ ޓީމް


Story: Boaganvilla (1) | Dhiislam\nނިރު ޝާހީން މުޙައްމަދު މެއި 4, 2020\nިނިފިނިރެއެއްގެ އަރާމު ނިންޖަކަށްފަހު ލަމްޔާ އެނދުން ހިއްލާލީ ފަތިސްނަމާދުގެ ބަންގީގެ އަޑަށެވެ. އެނދުން ތިރިއަށް ދެފައި ބޭލުމަށްފަހު ފައިވާން ފައިގައި ޖެހުމުން ތެދުވެ ފައިވާނަށް އަރަމުން ހަމަ އެ އެނދުގައި ނިދިފައި އޮތް ކުޑަކުޑަ އައިނީއަށް ލޯތްބާއެކު ބަލައިލިއެވެ. އަދި ގުދުވެ ގައިމަތީއަޅާފައި އޮތް ފޮތިގަނޑު ރަނގަޅުކޮށްލިއެވެ. އެއަށްފަހު ވަނީ ފާޚާނާއަށެވެ.\nލަމްޔާގެ އާދައިގެ މަތިން ދެން މިސްރާބު ޖެހީ ގޭގެ ބެލްކަންޏަށެވެ. ބޭރަށް ނިކުމެ އެކި ރާގުރާގަށް ގޮވަމުން ދެކޮޅަށް އުދުހެމުންދާ ކާޅުތަކަށް ނަޒަރު ހުއްޓާލައިގެން ލަމްޔާއަށް ހުރެވުނީ އިރުކޮޅަކުއެވެ. މަހެއްގެ މެދުތެރެ ކަމުން އިރު އަރަންދެންވެސް ހަނދު ރީއްޗަށް ފެންނަން ހުރެއެވެ. ހުޅަނގުފަރާތުން ފެންނަން ހުރި ބުރުހަމަ ރީތި ހަނދަށް ގެއްލިފައި ލަމްޔާއަށް ހުރެވުނީ ޚިޔާލެއް ފިކުރެއް ނެތިއެވެ.\nއިރުމަތިފަރާތުން އިރު އުދަވަމުން ދިޔައިރު ލަމްޔާ ހުރީ ހެނދުނުގެ ނާސްތާއަށް ރޮށި ފިހުމުގައި އަވަދިނެތިއެވެ. ލަސްވެގެން ހަގަޑި ފަނަރަ ވުމުގެ ކުރިން ސްކޫލަށްދާން ތައްޔާރުވުމާއިގެން ލަމްޔާ އުޅެން ޖެހޭނެއެވެ. އަދި އޭގެ ކުރިން ކުޑަކުޑަ އައިނީ ތެދުކޮށް ބުއްތަށިދޭން ޖެހޭނެއެވެ. އައިނީ އަކީ ގެންގުޅެން ފަސޭހަ ކުއްޖަކަށް ވީތީ ލަމްޔާ އަބަދުވެސް ޝުކުރުކުރެއެވެ.\nއައިނީގެ ބައްޕަ ލަމްޔާ ދޫކޮށް އެހެން އަންހެނަކާއެކު ދިރިއުޅެން ދިޔައިރު ލަމްޔާގެ އުމުރުން ވާނީ އަށްވަރަކަށް މަހެވެ. އޭގެ ފަހުން އައިނީގެ ބައްޕަޔާއެކު ލަމްޔާ ދިރިއުޅެމުން އައި ރަށުން އާބާދީ ބޮޑު މިރަށަށް ލަމްޔާ ހިޖުރަ ކުރީ މިރަށު ސްކޫލުން ޓިޗަރެއްގެ ވަޒީފާވެސް ލިބުމާއެކުއެވެ. ސްކޫލްގައި އުޅޭ ރައްޓެހި ޓީޗަރަކަށް ލިބުނު މި ފްލެޓަށް ލަމްޔާ ބަދަލުވިތާ އަދި މާގިނަ ދުވަހެއް ނުވާނެއެވެ. ލަމްޔާ އާއި އައިނީ އަދި ލަމްޔާގެ ބައްޕައާއެކު ލަމްޔާ އުޅެމުން އަންނަނީ ހަމަ ޖެހޭ ދިރިއުޅުމެކެވެ. ބޭނުންނެތި ދޫކޮށްލާފަދާ މީހަކާ މެދު ހިތާމަކޮށް ނުވިސްނުމަކީ ލަމްޔާގެ އަޒުމެވެ. އެހެންނަމަވެސް ރައްޓެހިވެގެން އެތައް ދުވަހަކު އުޅުމަށްފަހު އެތައް ވަޢުދަކާ ޢަހުދެއް ކުރަމުން ހުޒާމްއާ އެކު ލަމްޔާ ފެށި ޙަޔާތުގެ ދިގު ދަތުރު ކުރުވެ ހުޒާމް ލަމްޔާ ދޫކޮށް ދިޔައީ ކައިވެންޏަށް އެންމެ ތިން އަހަރަށް އޮއްވައެވެ. ކިތަންމެ ނުވިސްނަން ހުއްޓަސް މިހާރުވެސް ހުޒާމްއާ އެކު އެހޭދަ ކުރެވުނު މަދު ދުވަސްކޮޅުގެ މަތިން ލަމްޔާ ހަނދާންވެއެވެ.\n'' މަންމާ! ބުއްތަށި '' ލަމްޔާ ޚިޔާލީވާފަށުން އަތްދޫކޮށްލަން ޖެހުނީ ކަންފަތުގައި ގުގުމާލި އެ ތުއްތުތުއްތު ދަރިފުޅުގެ ލޯބި އަޑުންނެވެ. މިއަދު އައިނީއަށް ގޮވަން ނުޖެހި ހޭލީތީ އުފާކުރަމުން ލަމްޔާ އެނބުރުނީ އައިނީއަށް ބުއްތަށި ހަދާ ދިނުމަށެވެ. އޭގެ ކުރިން ދަރިފުޅު ނަގާ މޭޒުކައިރީ ހުރި ގޮނޑީގައި ދަރިފުޅު ބެއިންދީ ނިކަން ލޯތްބާއެކު މޫނުން ދޮނެއް ވެސް ނަގަމުންނެވެ.\nލަމްޔާއަކީ ގަޑިއަށް ފަރުވާތެރި ، ކަމަށް ކަމޭހިތާ ހީވާގި ޓީޗަރެކެވެ. ސައިން އިންވުމަށްފަހު ފުރަތަމަ ސެމިސްޓަރގެ ދެވަނަ ޓްރެއިންގިއުލަރ މީޓިންއަށް ބޭނުންވާ ބައެއް ލިޔެ ކިޔުންތަކާއެކު ވަންނަން ޖެހޭ ކުލާސްރޫމަށް ލަމްޔާ ވަންއިރު ބެލެނިވެރިންނަށް އަންގާފައި އޮތް ގަޑި ޖެހެން އަދި ދެތިން މިނިޓް ހުއްޓެވެ. އެހެންކަމުން އެ ގަޑީގައި އެ ރޫމް ޝެއަރ ކުރާ އަނެއް ޓީޗަރާ ކުޑަކޮށް ވާހަކަ ދައްކާލަން އިންދާ ފުރަތަމަ ދެތިން ދަރިވަރުންނާ އެކުދިންގެ ބެލެނިވެރިން އައިސް ވަނީ އެކުއެކީގައެވެ.\nފައިނާ ގޮވައިގެން ޓްރެންގިއުލާ މީޓިންއަށް ފަރުހާން އައީ ދައްތަ ކުޑަކޮށް ބަލިވެ އުޅޭތީ ބައްދަލުވުމަށް ގޮސްލަދޭށޭ ބުނުމުންނެވެ. މިގޮތަށް ދައްތަމެން ކައިރީ އައިސް އުޅެލެވެނީ މަދު ފަހަރަކު ކަމުން ދައްތަ ބުނާހާ ކަމެއް ކޮށްދެވޭތޯ ފަރުހާން ބަލައެވެ. އެއްބަނޑު އިތުރު ބަޔަކުވެސް ނުތިބޭތީ އެ ދެބެން ދޭތެރޭ އޮންނަނީ ވަރުގަދަ ގުޅުމެކެވެ.\nބެލެނިވެރިންނާ ދަރިވަރުން އިށީންނަން ބަހައްޓާފައި ހުރި ގޮނޑިބަރީގައި އިށީނދެ ރަނގަޅަށް މާޙައުލަށް ނަޒަރު ހިންގައިލީ މިއީ ފަރުހާންއަށް މުޅިން އާ ކަންތައްތަކަކަށް ވީމައެވެ. ފައިނާއަކީ ގްރޭޑް އަށެއްގައި ކިޔަވާކުއްޖެކެވެ. ވާހަކަ ގިނަ މަޑުން ނީނދެވޭ ކުއްޖެކެވެ. އެވަގުތުވެސް ފައިނާ ދިޔައީ ހުއްޓާނުލާ ވާހަކަ ދައްކަމުންނެވެ. އެހެންނަމަވެސް ފަރުހާންގެ ސަމާލުކަން ދަމައިގަތީ ރީތި ހިތްގައިމު ހުނުމެއްގެ އަޑަށެވެ. ހިތްދަމައިގަންނަ ފަދަ އަސަރެއް އެއަޑުގައި ވިއެވެ. އެހެންކަމުން ފަރުހާންއަށް ބަލައިލެވުނީ ކުރިމަތީ އިން ފައިނާގެ ފިޒިކްސް ޓީޗަރަށެވެ. އެހެންނަމަވެސް އެއިވުނު އަޑު އައީ އެހެން ދިމާއަކުންނެވެ. ފަރުހާންގެ ނަޒަރު ދެން އަމާޒުވީ އެ ކުލާހުގައި ފަރުހާންގެ އަރިމަތީގައި ކަހަލަ ގޮތަކަށް ފަރުހާންއަށް ފުރަގަސް ދީގެން އިށީނދެއިން އަނެއް ޓީޗަރަށެވެ. އޭރު އެ ޓީޗަރ އިނީ ކައިރީގައި އިން ދަރިވަރާއި ވާހަކަދެއްކުމުގައި މަޝްޣޫލުވެގެންނެވެ. ޓީޗަރުގެ ވާހަކައިން އެ ދަރިވަރަކީ ކުލާހުގައި މަޑުން އިނަސް ކިޔަވަން ސަމާލުކަން ނުދޭ ކުއްޖެއްކަން އެނގުނެވެ. އެހެންނަމަވެސް ޓިޗަރ ވާހަކަ ދައްކަމުން ދިޔައިރު އެ އަޑުގައިހުރި އޯގާތެރިކަމާ އަޅާލުމާ ގާތްކަން ފަރުހާންގެ ސިކުނޑީގައި ދިޔައީ ހަރުލަމުންނެވެ. ދަރިވަރެއްގެ ކިޔެވުމާ އަޚުލާގު ރަނގަޅުކުރުމަށް އެ މޭރުމުން އެ ގޮތަށް ޓީޗަރަކު މިހާވަރަށް ވާހަކަ ދެއްކި އަޑު ފަރުހާން މި އެހީ އަލަށެވެ. ފަރުހާނަކީ ވެސް ސްކޫލްދައުރުގައި ގޯސްކޮށް އުޅުނު ކުއްޖަކަށް ނުވިޔަސް މާމޮޅު މޮޅު ނަތީޖާއެއް ނެރެވުނު ކުއްޖެއްނޫނެވެ. އެކަމަކުވެސް ޓީޗަރެއްގެ ފަރާތުން މިފަދަ އޯގާތެރި ބަސްތަކެއް އަޑު އިވުނީ މަދުފަހަރަކުއެވެ.\nއަރިމަތިން އިވެމުންދިޔަ ރީތި ނިސްވާނީ އަޑަށް ގެއްލިފައި އިނދެވުނު ވަރު ފަރުހާންއަށް ރޭކާލީ ފައިނާ ދެތިންފަހަރު ތުއްތުބެއޭ ކިޔައި ގޮވައިލުމުންނެވެ.\nސްކޫލްގެ ކުލާސްރޫމް ތެރެއިން ފަރުހާންއަށް އެ އިވުނު ހިތްގައިމު އަޑާމެދު ފަރުހާންއަށް އިތުރަށް ވިސްނާލެވުނީ އެރޭ ނިދަން އޮށޯތްފަހުންނެވެ. އެ ޚިޔާލު އައިސް ފަރުހާންގެ ސިކުނޑީގައި ވިކައިގަތީ ހަމަ ކުއްލިއަކަށެވެ. އަމިއްލަ މީހާގެ ހުރި މޮޔަކަމާމެދު އެކަނި އޮވެ ވެސް ފަރުހާންއަށް ހީނލެވުނެވެ. އެކަމަކު އެ ހުނުމުގެ އަޑާ ވާހަކަ ދެއްކުމުގައި ހުރި ޖާދުވީބާރު ފަރުހާންއަށް ބާރުފޯރުވަމުން ދިޔައެވެ.\nއެއްހަފުތާއަށް ސްކޫލް ބަންދުވީއެވެ. ދަރިފުޅާއެކު ވަގުތުހޭދަކޮށްލަން ނުވަވަރަކަށް ދުވަސް ލަމްޔާއަށް ލިބުނީތީ ހުރީ އުފާވެފައެވެ. އެހެންކަމުން ފަތިސްނަމާދަށްފަހު ވެސް ލަމްޔާއޮތީ ނުތެދުވެއެވެ. އައިނީގައިގާ ކުޑަގޮތަކަށް ބައްދާލައިގެން އޮތްއިރު ލަމްޔާގެ ސިކުނޑިއަށް އެތައް ހާސް ޚިޔާލެއް އަރާފައިބަމުން ދިޔައެވެ.\nއެހެން އޮއްވާ އަނެއްކާވެސް ލަމްޔާއަށް ނިދުނީއެވެ. ދެން ހޭލެވުނީ ދޮރުފަތުގައި ޓަކިދޭއަޑަށެވެ. އެވާނީ ބައްޕައަށެވެ. ލަމްޔާއަށް ހޭލެވިއްޖެކަން އަންގަން ކޮޓަރީގެ ބޮކި ދިއްލާލިއެވެ. އެވަރުން ދެން ލަމްޔާ ލަހެއް ނުވެ ކޮޓަރިން ނިކުންނާނެކަން ބައްޕައަށް އެނގޭނެއެވެ. އެހެންނަމަވެސް ދެވަނަ ފަހަރުވެސް ބައްޕަ ޓަކި ދިނުމުން ދޮރުހުޅުވާ ބައްޕައަށް މޫނުދައްކައިލިއެވެ.\n'' ދަރިފުޅާ ! ބައްޕަގެ ރައްޓެއްސެއް ވެސް އެބަހުރި! '' ލަމްޔާ ބޯ ޖަހާލުމަށްފަހު ކޮޓަރީގެ ދޮރުލައްޕައިލިއެވެ. ފިނިފެންފޮދަކުން މޫނު ދޮވެލުމަށްފަހު ބުރުގާ އަޅައިގެން ނިކުތީ އާދައިގެމަތިން ބައްޕައަށް ކޮފީ ދިނުމަށެވެ. ހުކުރު ހޮނިހިރު ދެ ދުވަހަކީ ބައްޕަ ފަތިސްނަމާދަށްފަހު ތަންކޮޅެއް ގިނައިރު ހިނގަންދާ ދެ ދުވަހެވެ. އެ ގޮއްސަ ޢާންމުކޮށްވެސް އަންނާނީ ކޮންމެވެސް ރައްޓެއްސެއް ގޮވައިގެންނެވެ. ރައްޓެއްސަކު ހުރި ވާހަކަ ބުނުން އެއީ ބުރުގާ އަޅައިގެން ނިކުންނަން ބައްޕަ ކުރާ އިޝާރާތެކެވެ. އެހެންނޫނީ ލަމްޔާ ގޭތެރެއަކު ބުރުގައެއް ނާޅައެވެ.\nލަމްޔާ ކޮޓަރިން ނިކުމެގެން ބަދިގެ ބަޔާދިމާއަށް ދިޔައިރު ސިޓިންގރޫމުގެ މޭޒުމަތީއޮތް ފޮތެއް ނަގައިގެން ބައްޕަގެ ރަޙުމަތްތެރިޔާ އިނެވެ. ކުޑަގޮތަކަށް އެމީހާއަށް ނަޒަރެއް ދިނުމަށްފަހު ލަމްޔާ އުޅެގަތީ ކޮފީ ގިރާށެވެ. ދެތަށި ކޮފީ ގިރައިގެން އައިސް މޭޒުމަތީ ބެހެއްޓުމުން އެމީހާ ލަމްޔާއަށް ޝުކުރުއަދާކުރީ ފޮތުން ނަޒަރު އެއްފަރާތްކޮށް ކޮފީތައްޓަށް ބަލަހައްޓައިގެން އިނދެއެވެ. އޭރު ލަމްޔާ ފަސް އެނބުރި ދަނީއެވެ.\nލަމްޔާ ހެނދުނުގެ ސައި ހެދުމާއިގެން އުޅުނުއިރު ބައްޕައާއި ބައްޕަގެ ރަޙުމަތްތެރިޔާ ވާހަކަ ދައްކާ އަޑު އިވެއެވެ. ބައްޕަ ކިޔާއެއްޗެއް ލަމްޔާއަށް ސާފުކޮށް އިވުނަސް ދެން ވާހަކަ ދައްކާ މީހާގެ އަޑު މަޑުކަމުން ލަމްޔާއަކަށް ދޭހައެއް ނުވެއެވެ.\nޗުއްޓީގެ ތިންދުވަސް ފާއިތުވެ ދިޔަފަހުން ހަތަރުވަނަ ދުވަހު އައިނީ ވެސް ބައްޕައާއެކު ހެނދުނު ހިނގާލަން ދިޔަ ދުވަހެކެވެ. އެނބުރިއައީ އެ އުމުރުގެ އެހެން ކުއްޖަކު ގޮވައިގެންނެވެ.\n'' މަންމާ ! ބަލާބަލަ ! މިއީ ސާރާ! މަންމައަށް އެނގޭތަ ސާރާ އުޅެނީ އަހަރެމެންގެ ގޭ ކުރިމަތީ މިހިރަ ފްލެޓްގެ މަތީބައިގައޭ! ... ދޯ ސާރާ! '' އައިނީ ހުރީ މިއިން ދުވަހަކުވެސް އުފާ ނުވާވަރަށް އުފާވެފައެވެ.\nކުރަން ހުރި މަސައްކަތް ހުއްޓާލުމަށްފަހު ލަމްޔާ ވެސް އައިސް އައިނީ އާއި ސާރާ އިށީނދެ ތިބި ސޯފާގެ އަނެއްކޮޅުގައި އިށީނދެ ކުދިންނާ ބައިވެރިވެގެން ވާހަކަ ދައްކަން ފެށިއެވެ.\n'' ކޮބާ ސާރާގެ މަންމަ! މަންމަ ހުއްދަ ދީގެންތަ މިގެއަށް ތިއައީ ! ސުވާލުކުރީ ސާރާއާއި ކަމަށްވިޔަސް ދެލޯ ހުރީ ބައްޕަގެ ފަރާތުން ޖަވާބު ހޯދަން އެދިމާއަށެވެ.\n'' ސާރާގެ ބައްޕަ ހުއްދަ ދީގެން އައީ ދޯ ސާރާ! '' ބައްޕަގެ ޖަވާބު އިވުމުން ލަމްޔާ ސާރާގެ އިނގިލީގައި ހިފާ ކުޑަކޮށް ތަޅުވާލަމުން މީ ހާދަ ލޯބި ލޯބި ކުއްޖެއް ދޯ އޭ ބުންޏެވެ. ސާރާ އިސްއުފުލާ ލަމްޔާގެ މޫނަށް ބަލައިލިއިރު އެމޫނުން ލަމްޔާއަށް ފާހަގަ ކުރެވުނީ އެ ތުއްތު ކުއްޖާ ލަމްޔާއާ ގަޔާވެފައި ހުރިވަރެވެ. މައުސޫމު ހިނިތުންވުމެކެވެ. '' ހިނގާ ދެކުދިން ސައިބޯން ، ސާރާ ކޯއްޗެއް ކާނީ ، ކޯންފްލެކްސްތަ ރޮށިތަ! ''\n'' ތިއިން އެކައްޗެއްވެސް ސާރާ ނުކާނެ! '' ގޭގެ ދޮރު ހުޅުވާލާފައި ވަން ދެބައި އުމުރަށްވުރެ ދޮށިހެން ހީވާ އަންހެންމީހާ ލަމްޔާގެ ވާހަކަތަކަށް ޖަވާބުދިން އިރު ހުރީ އެމީހުންނާ ދާދި ގާތަށް އައިސް ހުއްޓިގެންނެވެ.\nލަމްޔާ އެމީހާގެ މޫނަށް ބަލައިލީ ތީ ސާރާގެ ކާކުހޭ އަހާފަދަ ނަޒަރަކުންނެވެ. '' އަހަރެންގެ ނަމަކީ ޚަދީޖާ . ސާރާގެ މާމަ '' ބުނަމުން ޚަދީޖާ ލަމްޔާއާ ދިމާއަށް ސަލާމަށް އަތްދިކޮށްލިއެވެ. '' ލަމްޔާ '' ޚަދީޖާގެ އަތުގައި ހިފަމުން ލަމްޔާވެސް ތަޢާރަފުވެލިއެވެ.\n'' އަހަންނަށް ފެނޭ ލަމްޔާ ސްކޫލަށްދާން ނިކުންނަތަން ކޮންމެ ދުވަހަކު ވެސް . އަހަރެމެން އުޅެނީ ކުރިމަތީ ތިހިރަ ޢިމާރާތުގެ މަތީބައިގައޭ . ލަމްޔާ ބައްޕަ ގޮއްސި ދެ ދުވަހަކު އަހަރެމެންގެއަށް ދޯ ރަޝީދުބެ! '' ލަމްޔާ ބައްޕަޔަށް ދޯދެމުން ޚަދީޖާ ގޭތެރެއަށް ސަމާލުކަންދިނެވެ.\n'' އެހެންތަ ! ބައްޕަ ނުވެސް ބުނޭ . އެހެންވީމަކަ ނޭނގޭނެނު . ހިނގާ މިގެއިން ސައިބޯން! '' ލަމްޔާ ޚަދީޖާއަށް ސަޔަށް ދަޢުވަތުދިނެވެ.\nޚަދީޖާއާއި ލަމްޔާ ކާމޭޒާ ދިމާއަށް ހިނގައިގަތީ އެކުއެކީގައެވެ. '' އައިނީ އެކަނިތަ ހުންނަނީ ! ކޮބާ ލަމްޔާ މަންމަ'' ޚަދީޖާ އަކީވަރަށް އަވަހަށް މީހުންނާ ރައްޓެހިކަން އުފައްދާ ޒާތުގެ މީހެކެވެ. މީހުންގެ ކަންތައްތައް އޮޅުންފިލުވާހިތްވާ މީހެކެވެ.\n''މަންމަ ނިޔާވިތާ މިހާރު މިއީ ތޭރަވަނަ އަހަރު'' އިސްޖަހާލަމުން މޮޅިވެރިއަޑަކުން ލަމްޔާ ޖަވާބު ދިނުމުން ޚަދީޖާއަށް '' އޯހް '' އޭ ބުނެލެވުނެވެ.\n'' އޭގެފަހުން ބައްޕަ މީހަކާ ނީންނަނީތަ !'' ޚަދީޖާގެ އަޑު އިވުމުން ލަމްޔާ އޭނަގެ މޫނަށް ބަލައިލީ ހިތްހަމަ ނުޖެހި ހުރެއެވެ. ކޮންމެ މީހަކު އެހެން އަހާއިރު ހީވަނީ އެއީ ބައްޕަ ކޮންމެހެން ވެސް ކުރަންޖެހޭ ކަމެއްހެއްނެވެ.\nޚަދީޖާގެ ވާހަކައަށް ލަމްޔާ ހިތްހަމަ ނުޖެހުނަސް މޫނުމަތިން އެކަމެއް ނުދައްކައެވެ. މަޑުމަޑުން އާއެކޭ ބުނަމުން ޚަދީޖާއަށް ސައި ހަދަން އުޅެގަތުމުން ޚަދީޖާ ސައި ނުބޯނެ ކަމަށް ބުންޏެވެ. އަދި އިތުރަށް އަހަން ބޭނުން ވަރަށް ގިނަ ސުވާލު ހުއްޓަސް ޚަދީޖާ ދެން އިތުރަކަށް މާގިނަ ވާހަކަ އެއް ނުދައްކައެވެ. ގޭތެރޭގެ ތަރުތީބުކަމާ ސާފުކަމަށް ލަމްޔާއަށް ތަޢުރީފު ކުރަމުން ދަރިފުޅަށް ސައި ތައްޔާރުކުރަން ލަސްވެއްޖެއޭ ބުނަމުން ސާރާގެ އަތުގައި ހިފައިގެން ނިކުންނަން ހިނގައިގަތީ އެހެން ދުވަހަކު ސާރާ ގެންނާނަމޭ ބުނަމުންނެވެ.\nގޭގެ ސިޓިންގރޫމުގެ ދޮރުމަތީ ހުއްޓިހުރެ އައިނީ ވެސް އެގެއަށް ކުޅެން ފޮނުވާށޭ ޚަދީޖާ ބުނިއަޑަށް ލަމްޔާ ދޮންނަން ހުރި ތަށި ސިންކު މަތީ ބެހެއްޓުމަށްފަހު އެނބުރި ޚަދީޖާ ގާތަށް އައެވެ.\n'' އަޅުގަނޑުގެ ދަރިފުޅު އެއްވެސް ބޭރު ގެއަކަށް ނުފޮނުވަން.


ރަމަޟާންމަހު ޝައިޠާނުން ކަސްތޮޅުއެޅުވުން – Ilm\nއަޅުގަނޑުމެން ކުރިއްސުރެ އަޑުއަހާ އުޅެނީ ރަމަޟާންމަހު ޝައިޠާނުންތައް ކަސްތޮޅު އެޅޭކަމެވެ. އަދި އެމަހުގައި ޝައިޠާނުން ނޫޅޭނެކަމެވެ. ނަމަވެސް އުފެދޭ ސުވާލަކީ ހުރިހާ ޝައިޠާނުން ކަސްތޮޅު އެޅިފައިވާނަމަ ރަމަޟާންމަހު ނުބައިކޮށް އުޅޭ ބަޔަކު ފެންނަނީ ކީއްވެ ހެއްޔެވެ؟\n“ރަމަޟާންމަހުގައިވެސް ޝައިޠާނާ އިންސާނާއަށް ވަސްވާސްދީފާނެއެވެ. އަދި ސިޙުރުވެރިންވެސް އެމީހުންގެ މަސައްކަތްތައް ރަމަޟާންމަހުކޮށްފާނެއެވެ. ނަމަވެސް ޝައްކެތްނެތް ގޮތުގައި އެހެން މަސްތަކާ ޚިލާފަށް ރަމަޟާންމަހުގައި އެކަންތައްތައް މަދުވާނެއެވެ. ނަބިއްޔާ صلى الله عليه وسلم އަރިހުން ޘާބިތުވެފައިވެއެވެ. އެކަލޭގެފާނު ޙަދީޘްކުރެއްވިއެވެ.\n(( إِذَادَخَلَ رَمَضَانُ فُتِّحَتْ أَبْوَابُ الْجَنَّةِ ، وَغُلِّقَتْ أَبْوَابُ جَهَنَّمَ ، وَسُلْسِلَتْ الشَّيَاطِين )) . [رواه البخاري (3277) ومسلم (1079)] . މާނައީ: “ރަމަޟާންމަސް ފެށުމުން ސުވަރުގޭގެ ދޮރުކޮޅުތައް ހުޅުވެއެވެ. އަދި ނަރަކައިގެ ދޮރުކޮޅުތައް ބަންދުކުރެވެއެވެ. އަދި ޝައިޠާނުންތައް ސިލްސިލާއިން ބަނދެވެއެވެ.” އަދި އިމާމް ނަސާއީ ރިވާކުރެއްވި ރިވާޔަތުގައިވެއެވެ. (( وَتُغَلُّ فِيهِ مَرَدَةُ الشَّيَاطِينِ )) .[النسائي (2106) ] މާނައީ: “އަދި މާރިދު ޝައިޠާނުން ކަސްތޮޅު އެޅުވެއެވެ.”\nالمردةއަކީ ماردގެ ގިނަ ގޮތެވެ. އެއީ ނުބައިކަމަށް ހުސްވެގެން ތިބޭ އެއްޗިއްސެވެ. މީގެ މާނައަކީ ޝައިޠާނުންގެ އަޘަރު އެކުއެކީ ކެނޑިގެންދާނެ ކަމެއް ނޫނެވެ. އަދި ކިއެއް ހެއްޔެވެ. އޭގެން ދަލީލުލިބެނީ އެސޮރުމެން ރަމަޟާންމަހު ބަލިކަށިވެ އެނޫން މަސްތަކުގައި ލިބިގެންވާފަދަ ކުޅަދާނަކަމެއް ލިބިގެން ނުވާކަމެވެ. އަދި އެސޮރުމެން އެންމެން ކަސްތޮޅު ނޭޅި ހަމައެކަނި މާރިދުންގެ ކަސްތޮޅު އެޅުވޭކަމުގެ އިޙްތިމާލު އެބައޮތެވެ.


އަހްލުއްސުންނަތި ވަލްޖަމާޢަތުގެ ޢަޤީދާ3– DhiSalafiyyah\nﷲ ސުބްޙާނަހޫ ވަތަޢާލާ އެކަލާނގެ ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ފޮނުއްވެވީ އިންސީންނާއި، ޖިންނީންގެ ގާތަށް ޙައްޤު ދީނާއިގެންނެވެ. ރަޙްމަތެއް ކަމުގައެވެ. ޢަމަލުކުރާ މީހުންނަށްވާ ނަމޫނާއެއް ކަމުގައެވެ. އެމާތް ރަސޫލާ ޞައްލަﷲ ޢަލައިހި ވަސައްލަމް ﷲގެ ޙަދީޘްފުޅުތަކާ އެސާހިބާގެ މައްޗަށް ބާވާލެއްވެވި ކީރިތި ޤުރްއާންގައި މީސްތަކުންނަށް ދުނިޔެއާއި އާޚިރަތުގައި ލާބަހުރި ހުރިހާ ކަމެއް ބަޔާން ވެގެންވެއެވެ. އެގޮތުގައި ހިފަހައްޓައިފި މީހަކު ސީދާމަގުގައި ވާނެ ކަމާމެދު ޝައްކެއް ނެތެވެ. އޭގައި ޞަޙީޙު ޢަޤީދާއާއި ހެއު ޢަމަލުތަކާއި ރީތި އަޙްލާޤާއި މަތިވެރި އަދަބުތައްފަދަ ހުރިހާ ކަމެއް ހިމެނެއެވެ. އެމާތް ނަބިއްޔާ ދުނިޔެ ދޫކުރައްވާ ﷲ ތަޢާލާގެ ޙަޟްރަތަށް ދަތުރު ކުރެއްވެވީ އިސްލާމީ އުއްމަތް އުޖާލާ ސާފު އަލިމަގަށް ދޫކުރައްވާފައެވެ. އޭގެ ރޭގަނޑު އަލިވެ އުޖާލާވެގެންވާ ދުވާލު ފަދައެވެ. ހަލާކުވާހުށީ އެމަގުން އެއްކިބާވެއްޖެ މީހެކެވެ. ދެންފަހެ ރަސޫލާ ޞައްލަﷲ ޢަލައިހި ވަސައްލަމްގެ އުއްމަތުގެ މަތިވެރި އަޞްޙާބު ބޭކަލުންނާ ތާބިޢީ ބޭކަލުންނީ މިދެންނެވި މަގުގައި ޘާބިތުވެ ތިއްބެވި ބޭކަލުންނެވެ. އެބޭކަލުންނީ މާތްﷲގެ ޙަޟްރަތުން ބާވައިލެއްވި ޝަރީޢަތަށް ތަބަޢަވުމަށް ރަސޫލުﷲ ޞައްލަﷲ ޢަލައިހި ވަސައްލަމް ގޮވައިލެއްވި ގޮވައިލެއްވުމަށް އިޖާބަދެއްވާ އެޝަރީޢަތާ އެއްގޮތްވާ ގޮތުގެ މަތިން ޢަމަލުކުރެއްވި ސާހިބުންނެވެ. އެސާހިބުންނަކީ ޝަރީޢަތް ޤާއިމްކުރެއްވެވި ސާހިބުންނެވެ. އެސާހިބުންނީ ޝަރީޢަތް ޤާއިމްކުރެއްވެވި ރަސޫލުﷲ ޞައްލަﷲ ޢަލައިހި ވަސައްލަމްގެ ސުންނަތުގައި ފުރިހަމައަށް ހިފެހެއްޓެވި ސާހިބުންނެވެ. ޢަޤީދާއާއި އަޅުކަމާއި އަޚްލާޤާއި މަތިވެރި އަދަބުތަކުން ޒީނަތްތެރިވެ ވަޑައިގެންނެވި ސާހިބުން މެއެވެ. މިބަރަކާތްތެރި ޖަމާޢަތާ ފުރިހަމަގޮތުގައި ތަބަޢަވެ ޤުރްއާނާއި ރަސޫލު ޞައްލަﷲ ޢަލައިހި ވަސައްލަމްގެ ސުންނަތުގައި ވަރުގަދައަށް ހިފަހައްޓައިފި ބަޔަކީ ޤިޔާމަތާ ޖެހެންދެން ޙައްޤުގޮތުގެ މަތީވުމުގައި ފިލައި ނުދާނެކަމުގެ އުފާވެރިޚަބަރު ދެއްވާފައިވާ ބަޔެކެވެ. އެޖަމާޢަތަށް ދެވޭނެ އެއްވެސް ގެއްލުމެއް ނުއޮންނާނެއެވެ. ޤިޔާމަތްދުވަސް އަތުވެއްޖައުމަށް ދާންދެން، އެޖަމާޢަތް ވާހުށީ އިސްލާމީ ޝަރީޢަތަށް ނަޞްރު ދިނުން މަތީގައެވެ. އަހުރެމެންނަށްވެސް ވާޖިބުވެގެންވަނީ އެގޮތުގެ މަތީގައި ހިގުމެވެ. ޢަމަލީގޮތުން ކީރިތި ޤުރްއާނާއި ރަސޫލުﷲ ޞައްލަﷲ ޢަލައިހި ވަސައްލަމްގެ ސުންނަތުގެ މަތީގައި ހިނގުމެވެ. އަހުރެން ﷲ ތަޢާލާގެ ޙަޟްރަތަށް އެދި ދުޢާ ކުރަނީ އަހުރެމެންނާއި އަދި އެންމެހާ މުސްލިމް އަޚުންނަށް لا إله إلا الله محمد رسول الله މިކަލިމައިގެ މަތީގައި ލެހެއްޓެވުމަށެވެ.


Najib Razzak ge machchah money laundering ge dhauvaa koffi | Mihaaru\nމެލޭޝިއާގެ ކުރީގެ ބޮޑު ވަޒީރު ނަޖީބު ރައްޒާގު (މ) މިއަދު ކޯޓަށް ހާޒިރު ކުރަނީ. --ފޮޓޯ:އޭއެފްޕީ\n08 އޯގަސްޓް 2018 - 10:414comments\nއިންވެސްޓްމެންޓް ބޭންކް 1އެމްޑީބީގެ ބޮޑު ޚިޔާނާތުގައި މިހާރު ވެސް ދައުވާކޮށްފައިވާ ނަޖީބު، 65، އިއްޔެ ވަނީ މެލޭޝިއާގެ އެންޓި-ކޮރަޕްޝަން ކޮމިޝަން (އެމްއޭސީސީ) އަށް ހާޒިރުކޮށްފަ އެވެ. ނަޖީބާ 45 މިނިޓްވަންދެން ސުވާލުކުރުމަށް ފަހު އެންޓި-ކޮރަޕްޝަން އެޖެންސީން ނެރުނު ބަޔާނެއްގައި ބުނެފައި ވަނީ ކުރީގ ބޮޑު ވަޒީރުގެ މައްޗަށް މަނީ ލޯންޑްރިން ގާނޫނުގެ ދަށުން ދައުވާ ކުރާނެ ކަމަށެވެ.\nމަނީ ލޯންޑްރިންގެ ޝަރީއަތަށް ނަޖީބު މިއަދު ވަނީ ކޯޓަށް ހާޒިރުކޮށްފަ އެވެ. އޭނާގެ މައްޗަށް ކުށް ސާބިތުވެއްޖެ ނަމަ 15 އަހަރުގެ ޖަލު ހުކުމެއް އަންނާނެ އެވެ. ނަޖީބުގެ މައްޗަށް ކުރިން އުފުލާފައިވާ ޖިނާއީ ތިން ދައުވާ ސާބިތުވެއްޖެ ނަމަ ކޮންމެ ކުށަކަށް 20 އަހަރުގެ ޖަލު ހުކުމެއް އަންނާނެ އެވެ.\n1މެލޭޝިއާ ޑިވެލޮޕްމަންޓް ބަރްހާދު (1އެމްޑީބީ) ގެ ސަބްސިޑަރީއެއް ކަމަށްވާ އެސްއާރުސީ އިންޓަނޭޝަނަލުން ނަޖީބުގެ އެކައުންޓަށް ފައިސާ ޖަމާކޮށްފައިވާ މައްސަލާގައި އޭނާގެ މައްޗަށް މިދިޔަ މަހު ވަނީ ކޮރަޕްޝަނުގެ ދައުވާ ކޮށްފަ އެވެ.\n1އެމްޑީބީގެ ޚިޔާނާތުގެ މައްސަލަތައް ތިން ގައުމަކުން ދަނީ ތަހުގީގު ކުރަމުންނެވެ. އޭގެ ތެރޭގައި ސިންގަޕޫރާއި ސްވިޒަލެންޑް އަދި އެމެރިކާ ހިމެނެ އެވެ.\n1އެމްޑީބީގެ ކޮރަޕްޝަން ފައިސާ އިން ގަނެފައިވާ ކަމަށް ބެލެވޭ 250 މިލިއަން ޑޮލަރު (އެއް ބިލިއަން ރިންގިޓް) ގެ ސުޕަ ޔޮޓް މެލޭޝިއާ އިން އިއްޔެ ވަނީ ގެނެސްފަ އެވެ.\nނަޖީބާ ގުޅުން ހުރި ތަންތަނުން މެލޭޝިއާ ފުލުހުން މެއި މަހު ވަނީ 273 މިލިއަން ޑޮލަރުގެ ތަކެތި ހޯދައިފަ އެވެ. މެއި މަހު ބޭއްވި އިންތިޚާބުން ނަޖީބަށް ނާކާމިޔާބުވުމުގެ ސަބަބަކީ ސަރުކާރުގެ ކޮރަޕްޝަން ބޮޑުވުން ކަމަށް ތަޖްރިބާކާރުން ބުނެ އެވެ.\nއިތުރު ލިޔުންތައް މެލޭޝިއާ މަނީ ލޯންޑްރިން ނަޖީބު ރައްޒާގް